Posted on 06/08/2012\tby hariekd\nരാജീവ് ജോസഫ് , ജിംജോ ജോസഫ് എന്നീ അദ്ധ്യാപകര് തയ്യാറാക്കിയ എട്ടാംക്ലാസ് IT പാഠങ്ങളാണ് ഇന്നത്തെ പോസ്റ്റ്. എട്ടാംക്ലാസിലെ പാഠങ്ങള്‍ക്കും പത്തിലേതുപോലെ നോട്ടുകള് വേണമെന്ന പലരുടെയും ആവശ്യമാണ് ബഹുമാന്യരായ രണ്ട് അധ്യാപകര് നിറവേറ്റിയത് . ബ്ലോഗ് ടീമിന്റെ പേരില് അവരുടെ പ്രയത്നങ്ങളെ അഭിനന്ദിക്കുന്നു.\nThis entry was posted in ICT VIII. Bookmark the permalink.\n06/08/2012 at 8:12 am\nകോട്ടയത്തെ എരുമേലി സെന്റ് തോമസ് ഹൈസ്കൂള് അധ്യാപകനായ ശ്രീ രാജീവ് ജോസഫ് സാറിനേയും അദ്ദേഹത്തിന്റെ ഇംഗ്ലീഷ് ബ്ലോഗിനേയും കഴിഞ്ഞ രണ്ടുവര്‍ഷമായി ശ്രദ്ധിക്കുന്നുണ്ട്.ഒറ്റയ്ക്ക് ഒരു ബ്ലോഗ് കൃത്യമായി നിലനിര്‍ത്തിക്കൊണ്ടുപോകുകയെന്ന വളരെ ക്ഷമയും പ്രയത്നവുമാവശ്യമായ നിസ്വാര്‍ത്ഥ സല്‍പ്രവൃത്തിയെ നമിക്കുന്നു.\nനമ്മുടെ വായനക്കാരായ ഇംഗ്ലീഷ് അധ്യാപകരാരെങ്കിലും രണ്ടുമൂന്നുപേര് അദ്ദേഹത്തോടൊപ്പം കൂടിയാല് എത്ര നന്നായിരുന്നേനേ..!\nഎട്ടാംക്ലാസിലെ ഐടി ടെക്സ്റ്റ്ബുക്കിന് ഒരു ഹാന്റ്ബുക്ക് ഇറങ്ങിയിട്ടില്ലാത്ത സാഹചര്യത്തില് ഈ പോസ്റ്റ്, മറ്റുള്ളവരുടെ ഇടപെടലുകളിലൂടെ ഒരു പരിഹാരമാകുമെന്നാണ് പ്രതീക്ഷ.\nസുഹൃത്ത് രാജീവ് ജോസഫ് സാറിന് മാത്‌സ് ബ്ലോഗിന്റെ നന്ദി.\n06/08/2012 at 9:38 am\nവിഷയേതരം: “ചരിത്രത്തിൽ ഇന്ന്” എന്ന പെട്ടിയിൽ കാണുന്ന ആദ്യത്തെ രണ്ടു കാര്യങ്ങളിലും എനിക്ക് കാര്യമായ സംശയമുണ്ട്. കൊളംബിയ യൂറോപ്യൻ ഭൂവിഭാഗമാണോ? റോമാസാമ്രാജ്യം പത്തൊന്പതാം നൂറ്റാണ്ടു വരെ (ഏതെങ്കിലും രൂപത്തിൽ) നിലനിന്നു എന്ന് വിശ്വസിക്കാൻ പ്രയാസം.\nരാജീവ് ജോസഫ് സാറിന് മാത്‌സ് ബ്ലോഗിന്റെ നന്ദി.\nപോസ്റ്റുകള് തുടര്‍ന്നും പ്രതീക്ഷിക്കുന്നു\n06/08/2012 at 1:34 pm\nഞാനും ഫിലിപ്പ് സാറിന്റെ അഭിപ്രായത്തോട് യോജിക്കുന്നു.\n06/08/2012 at 2:57 pm\nപ്രിയപ്പെട്ട മാത് സ് ടീമിന് ………..\nനിങ്ങളുടെ ആശയം വളരെ നന്നായിരുന്നു.\nഇതുപയോഗിച്ച് സ്കൂളിലെ പ്രവര്‍ത്തനങ്ങള് മെച്ചപ്പെടുത്താന് ശ്രമിക്കും.\nഇത്തരം ആശയം ബ്ലോഗില് നല്‍കിയതിന് മാത് സ് ബ്ലോഗ് ടീമിന് എന്റെ ആശംസകള്.\nഗണിതവര്‍ഷം എങ്ങനെ ആചരിക്കും എന്നതിനെക്കുറിച്ച് വ്യക്തമായ ധാരണനേടാന് ഇതിലൂടെ സാധിച്ചു.\nഇത്തരം പ്രവര്‍ത്തനങ്ങള് ഇനിയും പ്രതീക്ഷിക്കുന്നു……………….\nപ്രിയപ്പട്ട മാത്സ് ടീം,\nതാങ്കളുടെ പരിശ്രമത്തെ ഞാന് അഭിനന്ദിക്കുന്നു.\nDinsha Paleri says:\nപ്രിയ മാത്സ് ബ്ലോഗ്…………………………………..\n06/08/2012 at 3:33 pm\n2012 ദേശീയഗണിതശാസ്ത്രവര്‍ഷമായി നാം ആചരിക്കുകയാണ്.ഓരോ വര്‍ഷവും ഗണിതദിനത്തില് വിവിധ പരിപാടികള് നടത്താറുണ്ടെങ്കിലുംഗണിതശാസ്ത്ര ബ്ലോഗിലെ പ്രവര്‍ത്തനങ്ങള് കൂടുതല് പ്രവര്‍ത്തനങ്ങള്‍ക്ക് ഒരു മുതല്‍ക്കൂട്ടാണ്. ഈ വര്‍ഷം ഗണിതവുമായി ബന്ധപ്പെട്ട് ഗണിതമാസിക, പഠനോപകരണ നിര്‍മ്മാണപരിലശീലനം തൂടങ്ങിയ നിരവധി പരിപാടികള് നടത്തുകയും കൂടുതല് പ്രവര്‍ത്തനങ്ങള് നടത്താന് തീരുമാനിക്കുകയും ചെയ്തിട്ടുണ്ട്.\nഒരു അധ്യാപകവിദ്യാര്‍ത്ഥിയായ എനിക്ക് ഗണിതവുമായി ബന്ധപ്പെട്ട് കൂടുതല് കാര്യങ്ങള് മനസിലാക്കാന് ഗണിതശാസ്ത്ര ബ്ലോഗ് സഹായിക്കുമെന്നു പ്രതീക്ഷിക്കുന്നു.\n06/08/2012 at 3:34 pm\nപ്രിയപ്പെട്ട മാത്സ് ബ്ളോഗ് ടീം\nപോസ്റ്ററുകള് നന്നായിട്ടുണ്ട്.സ്ക്കൂള് തലത്തിലെ ഗണിതപ്രവര്‍ത്തനങ്ങള് കൂടുതല് സജീവമാക്കാന് ഇവ സഹായകമാകും.ഈ ആശയങ്ങള് സ്ക്കൂള് തലത്തില് വലിയ മാററങ്ങള് സൃഷ്ടിക്കും.ഗണിത വിഷയത്തില് കുട്ടികളുടെ താല്‍പര്യം കൂട്ടാനും ഇത് സഹായകമാകും.ഇനിയും ഇത്തരം പ്രവര്‍ത്തനങ്ങള് പ്രതീക്ഷിക്കുന്നു.\nസത്യം . ഫിലിപ്പ് സാറ് ഇല്ലായിരുന്നെങ്കില് എന്റെ പൈത്തണ് പഠനവും വര്‍ക്ക് ഷീറ്റ് എഴുതലും ഒരുവഴിക്കാകുമായിരുന്നേനേ. അതുകൊണ്ട് ഈ വര്‍ക്ക്ഷീറ്റ് നന്മയുടെ അംശമുണ്ടെങ്കില് എന്റെ പ്രീയപ്പെട്ട , ഞാന് ഒരിക്കലും കണ്ടിട്ടില്ലാത്ത ഫിലിപ്പ് സാറിന് മാത്രം അവകാശപ്പെട്ടതാണ്.തെറ്റുകള് വന്നിട്ടുണ്ടെങ്കില് അത് എന്റെമാത്രമാണ് .\nഅടുത്ത തിങ്കളാഴ്ച ICT -10 ന്റെ കമ്പ്യൂട്ടറിന്റെ ഭാഷ എന്ന പ്രോഗ്രാം വര്‍ക്ക് ഷീറ്റുകള് പ്രസിദ്ധീകരിക്കും\nചിറ്റിലഞ്ചേരി എ.യു.പി. സ്കൂള് സോഷ്യല് ക്ളബ്ബിന്റെ ആഭിമുഖ്യത്തില് ഹിരോഷിമാദിനം ആചരിച്ചു. രാവിലെ 10 മണിക്ക് സംഘടിപ്പിച്ച ബോധവല്‍കരണ സമ്മേളനം പ്രധാനധ്യാപകന് കെ.സി.ബാബുദാസ് ഉദ്ഘാടനം ചെയ്തു. സ്കൂള് ലീഡര് രാഹുല് വര്‍മ്മ അധ്യക്ഷം വഹിച്ചു. ഹിരോഷിമ ദിനത്തിന്റെ പ്രാധാന്യത്തെകുറിച്ച് ഏഴാതരം എ യിലെ കുമാരി അശ്വതി പ്രസംഗിച്ചു.കൂടാതെ കുട്ടികള് ശാന്തി ഗീതാലാപനം നടത്തി. ഷാജീവ് മാസ്റര്, സുധ ടീച്ചര്, സുരേഷ് മാസ്റര് ആശംസകളര്‍പ്പിച്ചു. ഓമന ടീച്ചര് നന്ദിയും പറഞ്ഞു.\n06/08/2012 at 7:57 pm\nസ്കൂള് വാര്‍ത്തകള് നല്‍കാന് ഒരു കമന്റ് ബോക്സ് നല്‍കിയാല് വളരെ ഉപകാരപ്പെടും. യു.പി.വിഭാഗങ്ങളെയും മാത്സ്ബ്ളോഗില് ഉള്‍പ്പെടുത്തണമെന്ന് അപേക്ഷിക്കുന്നു. ഒരു കോടി പിന്നിട്ട മാത്സ് ബ്ളോഗിന് എ.യു.പി. സ്കൂള് ചിറ്റിലഞ്ചേരിയിലെ വിദ്യാര്‍ത്ഥികളുടെ ആശംസകള്……….\n06/08/2012 at 8:37 pm\nvisit : http://www.padanamuri.blogspot.in/\nfor more downloads for +1 and SSLC\nBETHEL HOMESTAY says:\n06/08/2012 at 11:05 pm\nവളരെ എനര്‍ജറ്റിക്കായൊരു അധ്യാപകനാണ് രാജീവ് ജോസഫ് സാര്. അവസാനിക്കില്ലെന്നു തോന്നുന്ന പല വാദപ്രതിവാദങ്ങളും അദ്ദേഹത്തിന്റെ സൗമ്യമായ കമന്റുകള് മൂലം തണുത്ത് അവസാനിപ്പിക്കുന്നതു കണ്ടിട്ടുണ്ട്. http://www.english4keralasyllabus.com എന്ന ബ്ലോഗ് തന്നെ അദ്ദേഹത്തിന്റെ കഠിനാധ്വാനത്തിന്റെ മികച്ച ഉദാഹരണമാണ്. നിസ്വാര്‍ത്ഥമായ അദ്ദേഹത്തിന്റെ അധ്വാനം അംഗീകരിക്കപ്പെടേണ്ടതാണ്. അദ്ദേഹത്തിന്റെ സാന്നിധ്യം മാത്സ് ബ്ലോഗിനും ശക്തിപകരുന്നു.\nവളരെ ഉപകാരം സാര്, വിദ്യാര്‍ത്ഥികള്‍ക്കും അദ്ധ്യാപകര്‍ക്കും ഒരുപാട് ഉപകാരപ്രദമായ പോസ്റ്റ് പ്രസിദ്ധീകരിച്ചതിന് ഒരുപാട് നന്ദി.\n07/08/2012 at 2:14 pm\nLP,UP ക്ലാസുകളുടെ SCHEME OF WORK ലഭ്യമാണോ ?.ഉണ്ടങ്കില് ഒന്ന് പോസ്റ്റ് ചെയ്യാമോ .\n07/08/2012 at 6:33 pm\nരണ്ടാം തരത്തിലെ 'കൊമ്പന് രാജാവായി' എന്ന യൂണിറ്റിനെ അടിസ്ഥാനമാക്കിയുള്ള പഠന പ്രവര്‍ത്തനം. ഇതില് ക്ളിക്കുക\nSachin G.Nair says:\n07/08/2012 at 10:56 pm\nപുതിയ ഓണപരീക്ഷാ ടൈം ടേബിളില് 8,9,10 ഐ.ടി പരീക്ഷാ ഇല്ലേ??????????ഓണ്‍ലൈനായോ?????\n07/08/2012 at 10:58 pm\nഓണപ്പരീക്ഷ (തിയറി+പ്രാക്ടിക്കല്) സോഫ്റ്റ്‌വെയറുപയോഗിച്ച് ഓണാവധിയ്ക്ക് ശേഷമാണെന്നാണ് വിവരം..!\nഹൊ. WhataQuick Response Sir,\nഇതാണ് Maths Blog……………….\nProud of you sir………………………………..\nഇതാണ് നിങ്ങളെ വ്യത്യസ്തരാക്കുന്നത് …………………….\nഅല്പ ദിവസം നിങ്ങള്‍ക്കൊപ്പം കഴിയാന് കഴിഞ്ഞതില് അഭിമാനിക്കുന്നു\nകോടിയുടെ നിറവിൽ നിൽക്കുമ്പോഴും വിനയാന്വിതരായി സഹ ബ്ലോഗർമാരെയും പ്രോത്സാഹിപ്പിക്കുവാനുള്ള ജോൺ സാറിന്റെയും നിസാർ സാറിന്റെയും ഹരി സാറിന്റെയും ഒക്കെ വലിയ മനസ് അത്ഭുതപ്പെടുത്തുന്നു. പ്രൊത്സാഹജനകമായ കമന്റുകൾ നൽകിയവർക്കെല്ലാം പ്രത്യേകം നന്ദി…\nകമന്റ്സ് വഴി നോട്സ് മെച്ചപ്പെടുത്താം എന്നു കരുതിയിരുന്നു. പക്ഷെ അത്തരത്തിലൊരു കമന്റ് ഇതു വരെ കണ്ടില്ല. ആർക്കെങ്കിലും ഈ നോട്സ് ഇംഗ്ലീഷിലേയ്ക്ക് തർജ്ജമ ചെയ്യുവാൻ താൽപര്യം ഉണ്ടോ? ഉണ്ടെങ്കിൽ rajeevjosephkk@gmail.com എന്ന അഡ്രസിൽ ബന്ധപ്പെട്ടാൽ നന്നായിരുന്നു.\nif you have any suggestions to modify the notes or want to participate in modifying it you are most welcome.\n08/08/2012 at 1:00 am\nകുറേനാളായി ഈ ബ്ലോഗ് ശ്രദ്ധിക്കുന്ന അനുഭവം വച്ചാണെങ്കിൽ, അത്തരത്തിലുള്ള (പ്രയോജനമുള്ള) കമന്റുകൾ ഒന്നോ രണ്ടോ താങ്കൾക്ക് കിട്ടിയാൽ ഭാഗ്യം എന്നേ ഞാൻ കരുതൂ. താഴെപ്പറയുന്നതിന്റെ ഏതെങ്കിലും അനുപാതത്തിലുള്ള മിശ്രിതമാവണം, ഇവിടെ വരുന്നവരിൽ മിക്കവരേയും ഇങ്ങനെ “തിരിച്ചുകൊടുക്കാൻ കഴിയാത്തവർ” ആക്കുന്നതെന്ന് തോന്നുന്നു.\n1. അലസത: ആരെങ്കിലും (അഥവാ എന്തെങ്കിലും. ഉദാ: ജോലിപോകുമോ, ശംബളമോ അരിയറോ കുറഞ്ഞുപോകുമോ എന്നൊക്കെയുള്ള പേടി.) നിർബന്ധിച്ചാലല്ലാതെ ഒന്നും തനിയെ ചെയ്യാൻ കഴിവില്ലാത്ത അവസ്ഥ. കുറച്ച് ബുദ്ധിമുട്ടുള്ള എന്തെങ്കിലും അഥവാ ചെയ്യാമെന്ന് വച്ചാലും അഞ്ചുമിനിട്ടിനകം “ഓ, എന്തിനാ” എന്ന് തോന്നി “രസമുള്ള” കാര്യങ്ങളന്വേഷിച്ച് നിർത്തിപ്പോകുന്ന സ്വഭാവം. ഇത് കാലാകാലങ്ങളായി വളർത്തിയെടുക്കുന്നതാണ്, പഴയ പാട്ടിൽ പറയുന്നതുപോലെ “പിരിയാൻ വിടാത്ത കാമുകിയും” (അഥവാ കാമുകനും) ആണ് .\n3. ദുരഭിമാനം: ഞാൻ പറയുന്നതെന്തെങ്കിലും തെറ്റിപ്പോയാലോ, ഇത്രയും പേരുടെ മുന്പിൽ ആകെ നാണക്കേടാകില്ലേ.\n4. എഴുതപ്പെട്ട വാക്കിനോടുള്ള അടിസ്ഥാനമില്ലാത്ത ഭയം: നല്ല പിഡിഎഫ് ഫോർമാറ്റിലൊക്കെയാക്കി തന്ന സാധനത്തിൽ ഒരു കുറ്റമോ കുറവോ അല്ലെങ്കിൽ അതിൽ സാധ്യമായ ഒരു മെച്ചപ്പെടുത്തലോ വിപുലീകരണമോ സൂക്ഷിച്ചു നോക്കിയാൽക്കൂടി കാണാൻ കഴിയാത്ത അവസ്ഥ.\n5. സഭാകന്പം: പൊതുസദസ്സിൽ എന്തെങ്കിലും (അത് ശരിയാണെന്ന് ആത്മാർത്ഥമായി തോന്നുന്നുണ്ടെങ്കിലും) പറയാനുള്ള (എഴുതാൻ പോലുമുള്ള!) പേടി.\n6. സ്വാർത്ഥത: കിട്ടുന്നതൊക്കെ പോരട്ടെ, ഞാനെന്തിന് മറ്റുള്ളവർക്ക് കൊടുക്കണം, ഹയ്യട!\n7. അരാഷ്ട്രീയത: പൊതുവായി വേണ്ടതൊക്കെ “മറ്റാരെങ്കിലും” ചെയ്തോളും, മറ്റാരെങ്കിലുമാണ് (ഞാനല്ല) ചെയ്യേണ്ടതും, എന്ന വിശ്വാസം. ഇവിടെയാണെങ്കിൽ അങ്ങനെ ചെയ്യാൻ നിസാർ/ഹരി/ജോൺ തുടങ്ങി പത്തോ ഇരുപതോ പേരുമുണ്ടല്ലോ.\nസാറെഴുതിയ നോട്ടിൽ ഒരു അക്ഷരത്തെറ്റ് കണ്ടാൽ അതുപോലും ഇവിടെവന്നു പറയാൻ കഴിയാതെ വരുന്നതിന് ഇതൊക്കെയേ കാരണമായി എന്റെ മനസ്സിൽ വരുന്നുള്ളൂ. ഇതേ സ്വഭാവങ്ങളിൽ ചിലതിന്റെയൊക്കെ വകഭേദങ്ങൾ നമ്മുടെ ഹോംസ് സാറിന്റെ ഡിപ്പാർട്ട്‌മെന്റിലോ മറ്റോ കാണുന്ന സമയത്ത്, അത് അഴിമതിയും കെടുകാര്യസ്ഥതയും ഉദ്യോഗസ്ഥഗർവുമൊക്കെയാണെന്ന് നമുക്കെല്ലാം മനസ്സിലാകുമെന്നുള്ളത് വേറെകാര്യം.\n“ഈ ലേഖനം വിക്കിപീഡിയയുടെ നയങ്ങള്‍ക്ക് എതിരായതിനാല് ഒഴിവാക്കാനായി നിര്‍ദ്ദേശിക്കപ്പെട്ടിരിക്കുകയാണ്.”\nമാത്‌സ് ബ്ലോഗിനെക്കുറിച്ചുള്ള ഈ പേജ് ഇടയ്ക്കിടെ തുറക്കുമ്പോളെല്ലാം കാണുന്ന ഹൃദയഭേദകമായ കാഴ്ച!\nവിഷമം നമ്മുടെ ബ്ലോഗിനെക്കുറിച്ചുള്ള പേജ് അവിടെ സ്ഥിരപ്പെടുത്താത്തതിലല്ല.\nറിലയബിലിറ്റിക്കുവേണ്ടിയുള്ള മലയാളം വിക്കിയുടെ ശുഷ്കാന്തിയില് എന്നും അഭിമാനമുണ്ട്.\nപക്ഷേ, സോഫ്റ്റ്‌വെയര് സ്വാതന്ത്ര്യവും അറിവിന്റെ മഹാസാഗരമായ വിക്കിയുടെ നിസ്വാര്‍ത്ഥമായ പങ്കുവെക്കല് നയങ്ങളാലും ആകര്‍ഷിക്കപ്പെട്ട് അതേ ട്രാക്കില് ഒരു കൈത്തോട് വെട്ടിയുണ്ടാക്കിയവര്‍ക്ക് മേല് വാചകമുണ്ടാക്കുന്ന വേദന വലുതാണ്.\nഅതൊന്ന് പരിഷ്കരിച്ച്, “വിക്കിയിലേക്ക് ചേര്‍ക്കാനുള്ള യോഗ്യതയുണ്ടോയെന്ന് പരിശോധിച്ചു കൊണ്ടിരിക്കുന്നു”എന്നോ മറ്റോ ആക്കിയിരുന്നെങ്കില് എത്ര നന്നായേനേ..!\n848u j4C08 says:\n08/08/2012 at 8:09 am\nഫിലിപ്പ് സാര് ,\nനിസാര് സാര് ,\nസത്യമായും ആ പേജ് കാണുമ്പോള് അങ്ങനെയൊരു ലേഖനം ഇല്ലാതിരിക്കുന്നതാണ് നല്ലതെന്ന് തോന്നുന്നു . ആദ്യമായി ആ പേജ് കാണുന്ന ഒരാള്‍ക്ക് മാത്സ് ബ്ലോഗിനെ കുറിച്ചു മോശം അഭിപ്രായമാണ് ഉണ്ടാകുക . ഏതോ നിലവാരം കുറഞ്ഞ സാധനം പരസ്യം ചെയ്തു മാര്‍ക്കറ്റില് എത്തിക്കുന്നത് പോലെ\nഅവിടത്തെ ആദ്യത്തെ വരി മുന്പുണ്ടായിരുന്നതിലും കുറച്ചുകൂടെ നിഷ്പക്ഷമാക്കാൻ ഞാനൊരു ശ്രമം നടത്തി നോക്കിയിട്ടുണ്ട്.\nതിരുത്തുന്നവർ ആദ്യം ഈ നിർദ്ദേശങ്ങൾ ഒരു തവണ വായിച്ചിട്ട് തുടങ്ങിയാൽ നന്നായിരിക്കും:\n9, 11 ചോദ്യങ്ങള് അങ്ങനെ തന്നെയല്ലേ ഉദ്ദേശിച്ചത്?\n08/08/2012 at 6:50 pm\nആ ലേഖനം പരസ്യമാണെന്ന തരത്തിലുള്ള നാട ഒഴിവാക്കിയിട്ടുണ്ട്.\nയു.പി. ക്ളാസ്സിലെ ഐ.ടി. പാഠഭാഗങ്ങളെയും ഉള്‍പ്പെടുത്തണമെന്ന് അപേക്ഷിക്കുന്നു.\nഎന്ന്, എ.യു.പി.സ്കൂളിലെ വിദ്യാര്‍ത്ഥികള്.\nvpm hs hm says:\n08/08/2012 at 7:31 pm\nplease send ICT Objective type questions and answers of “new methods of data collection” std.X, both English and Malayalam medium. Sir, we also want ICT worksheet of Std.IX, both Eng. and Malayalam medium.\n09/08/2012 at 12:33 am\n09/08/2012 at 8:16 am\nഎല്ലാം ആരെങ്കിലും ഒക്കെ ചെയ്തു തരട്ടെ എന്ന് വിചാരിക്കാതെ നമുക്ക് ചെയ്യാന് പറ്റുന്ന പണികള് നമ്മള് തന്നെ ചെയ്യുക. തീരെ സാധിക്കാതെ വരുമ്പോള് മാത്രം മറ്റുള്ളവരെ ആശ്രയിക്കുക .ജോണ് സാര് ഉള്‍പ്പെടെയുള്ള മാത്സ് ബ്ലോഗ് ടീമും ഒരുപാട് തിരക്കുള്ളവരാനെന്നു ഓര്‍മിക്കുമല്ലോ.\n09/08/2012 at 7:49 pm\nപ്രിയപ്പെട്ട ഫിലിപ്പ് സര്,\nഇത്ര കൃത്യമായ ഒരു നിരീക്ഷണം അടുത്ത കാലത്തെങ്ങും വായിച്ചിട്ടില്ല. കേട്ടിട്ടില്ല… എത്ര മനോഹരമായാണ് സര് വിവിധ തരം അധ്യാപകരെ അവതരിപ്പിച്ചത് !! എടുത്തു പറയേണ്ട കാര്യം അതിലൊരു നിരീക്ഷണം പോലും നമുക്ക് അപരിചിതമല്ല എന്നതാണ്. സാറിന്റെ നിരീക്ഷണപാടവം അത്യുഗ്രന്..\n09/08/2012 at 8:04 pm\nബീന് സര് & സഹൃദയന് ,\nenglish4keralasyllabus.com എന്ന എന്റെ ബ്ലോഗിലും ഈയിടെ മാത്സ് ബ്ലോഗ് പ്രസിദ്ധീകരിച്ച എട്ടാം ക്ലാസ് ഐ.ടി. നോട്സിലുമൊക്കെ എന്റെ ഫോണ് നമ്പര് കൊടുത്തിട്ടുണ്ട്. കേരളത്തിന്റെ പല ഭാഗത്ത് നിന്നും ദിവസവും അനേകം ഫോണ് കോളുകള് എത്താറുണ്ട്. പക്ഷെ രസകരമായ കാര്യം വിളിക്കുന്നവരുടെ പെരുമാറ്റ മര്യാദകള് ആണ്. സ്വയം പരിചയപ്പെടുത്തുകയോ ഒരു വരി ആമുഖമോ ഇല്ലാതെ അവരുടെ ആവശ്യങ്ങള് നിരത്തുകയാണ്. കാര്യം കഴിഞ്ഞാല് ഒരു ഉപസംഹാരം പോലുമില്ലാതെ വെച്ചു കളയും. ചിലപ്പോള് ദേഷ്യം തോന്നും. ചിലപ്പോള് നിരാശയും. പിന്നെ എന്തോ ഒരു ഉള്‍വിളി കൊണ്ട് അതെല്ലാം മറന്നു വീണ്ടും തുടരുന്നു. കുട്ടികളുടെ കാര്യം പോട്ടെന്നു വെയ്ക്കാം. പക്ഷെ അധ്യാപകരോ…\n09/08/2012 at 10:13 pm\nഏറ്റവും നന്നായി പെരുമാറേണ്ടവരും എന്നാല് ഏറ്റവും മോശമായി പെരുമാറുന്നവരും ആയി പലപ്പോഴും അധ്യാപകര് മാറാറുണ്ട്.\nക്ലാസും സ്കൂളും വിട്ടൊരു ലോകത്തെ കുറിച്ചോ അവിടെയുള്ളവരോട് ഇടപെടേണ്ട രീതിയെ കുറിച്ചോ പല അധ്യാപകര്‍ക്കും അറിയില്ല. ലോകം മുഴുവന് ഒരു സ്കൂളും കാണുന്നവരെല്ലാം പഠിപ്പിച്ച/പഠിപ്പിക്കുന്ന കുട്ടികളും അവരുടെ രക്ഷിതാക്കളും മാത്രമാണെന്ന ധാരണ, പുതിയ അറിവിനു വേണ്ടി ശ്രമിക്കാന് പോലും മെനക്കടാത്ത അവസ്ഥ, ഇങ്ങോട്ടൊന്നും പറയേണ്ട അങ്ങോട്ടു പറയുന്നതു കേട്ടാല് മതി എന്ന നിലപാട് എല്ലാം മൂലം അധ്യാപകര് സമൂഹത്തിന്‍റെ പരിഹാസ പാത്രമാകുന്നു എന്നതു അറിയാത്തത് അവര്‍ക്കു മാത്രമാണ് എന്നതു നിര്‍ഭാഗ്യകരമായ ഒരു ദുഃഖസത്യം മാത്രം.\n09/08/2012 at 10:25 pm\nനൂറു ശതമാനം സത്യം\n10/08/2012 at 4:45 pm\nSorry Off topic: Is it Possible to recover the Data which is formated (not deleted) from the memory card ,if anybody has any idea please share it .\n10/08/2012 at 5:57 pm\nമാത്സ്‌ബ്ലോഗിനെപ്പറ്റി നന്ദകുമാർ മലയാളം വിക്കിപീഡിയയിൽ തുടങ്ങിവച്ച ലേഖനം ഇപ്പോഴും ഏറെക്കുറെ തുടങ്ങിയേടത്തുതന്നെയാണ്. ഇതിന്റെ ഇപ്പോഴത്തെ ഉള്ളടക്കവും ശൈലിയും വിക്കിപ്പീഡിയയുടെ നയങ്ങൾക്ക് അനുസൃതമല്ല എന്ന് — ഒരു വിജ്ഞാനകോശത്തിൽ ഉൾപ്പെടുത്താവുന്ന നിലവാരത്തിലല്ല എന്ന് — ചൂണ്ടിക്കാണിച്ചതുപ്രകാരം ഈ ലേഖനം വിക്കിപ്പീഡിയയിൽനിന്ന് പുറത്തെറിയപ്പെടാനുള്ള ക്യൂവിലാണ്. നിങ്ങൾ സഹായിച്ചാൽ ഈ ലേഖനം മെച്ചപ്പെടുത്തി അതിനെ അവിടെ നിലനിർത്താനാകും. നിങ്ങൾ സഹായിച്ചാൽ മാത്രമേ ഇത് നടക്കുകയുമുള്ളൂ. വിക്കിപീഡിയയിൽ ഇടപെടേണ്ടതെങ്ങനെ എന്ന് നിങ്ങൾക്ക് (അല്ലെങ്കിൽ നിങ്ങൾക്ക് പരിചയമുള്ള ഏതെങ്കിലും വിദ്യാർത്ഥിക്ക്) പഠിക്കാനുള്ള സുവർണ്ണാവസരം കൂടിയാണ് ഇത്.\nവിക്കിപീഡിയയിലെ ഏത് ലേഖനത്തെയും പോലെ, ഈ ലേഖനവും ആർക്കും തിരുത്താനാകുന്നതാണ് എന്നത് ഓർമ്മിക്കുമല്ലോ. തിരുത്താനായി അംഗത്വമെടുക്കുകയോ മറ്റോ വേണ്ട (സൗജന്യമായ അംഗത്വമെടുത്താൽ അതിന്റേതായ ഗുണങ്ങളുണ്ടെന്നതും ഓർക്കുക.). ഈ ലേഖനം തിരുത്താനായി ആ പേജിലെത്തന്നെ “തിരുത്തുക” എന്നതിൽ അമർത്തിയാൽ മതിയാകും. അവിടെ തിരുത്തുന്പോൾ തെറ്റുകൾ വരുമെന്നോർത്ത് മടിച്ചുനിൽക്കരുത്:\n1. തെറ്റുകൾ വരുന്നത് സാധാരണമാണെന്ന് നല്ല ബോധമുള്ളവർതന്നെയാണ് പൊതുവേ വിക്കിപ്പീഡിയർ. ചെറിയ തെറ്റുകൾ എന്തെങ്കിലും (ഉദാ: അക്ഷരത്തെറ്റ്) കണ്ടാൽ അത് നിശബ്ദമായി തിരുത്തി മുന്നോട്ട് പോവുക എന്നതാണ് അവിടെ എല്ലാവരും ചെയ്യുന്നതായി ഇതുവരെ കണ്ടിട്ടുള്ളത്. അത്ര ചെറുതല്ലാത്തതെന്ന് തോന്നുന്ന തെറ്റ് കണ്ടാൽ, അത് ചൂണ്ടിക്കാണിക്കാനും അതിനെപ്പറ്റി (തികച്ചും വസ്തുതാപരമായ, വ്യക്തിനിഷ്ഠമല്ലാത്ത) ചർച്ച നടത്താനും “സംവാദം” താളുകൾ ഉപയോഗിക്കുന്നു.\n2. വിക്കിപീഡിയയിൽ നിങ്ങൾ വരുത്തുന്ന ഓരോ മാറ്റവും ആർക്കുവേണമെങ്കിലും, എപ്പോൾവേണമെങ്കിലും തിരിച്ചാക്കാവുന്നതാണ്. അതുകൊണ്ട് ഈ ലേഖനം നിങ്ങൾ തിരുത്തി “കേടാക്കിക്കളഞ്ഞാലോ” എന്ന് പേടിക്കരുത്. പല പ്രാവശ്യം, പലരായി നടത്തുന്ന തിരിച്ചും മറിച്ചുമുള്ള തിരുത്തലിലൂടെയാണ് വിക്കിപീഡിയയിലെ നല്ല ലേഖനങ്ങളൊക്കെ ഉണ്ടായി വരുന്നത്.\nമലയാള ഭാഷാ വിദ്യാർത്ഥികൾ ഇത് വായിക്കുന്നുണ്ടെങ്കിൽ: ഭാഷ എഴുതിപ്പഠിക്കാൻ ആർക്കെങ്കിലും താത്പര്യമുണ്ടെങ്കിൽ അതിനുള്ള നല്ല അവസരം കൂടിയാണ് ഇത്. നമുക്ക് അറിയാവുന്ന കാര്യങ്ങളെ ചില നയങ്ങൾക്ക് യോജിക്കുന്ന വിധത്തിൽ നെല്ലും പതിരും തിരിക്കാനും, മാറ്റിയെഴുതാനുമൊക്കെയുള്ള കഴിവ് എഴുതിത്തന്നെ നേടേണ്ടതാണ്. വിക്കിപീഡിയയുടെ നയങ്ങൾ ലക്ഷ്യമാക്കുന്ന ഭാഷയ്ക്ക്, എന്റെ അറിവിൽ ഏറ്റവും സാമ്യം ഗവേഷണലേഖനങ്ങളുടെ ഭാഷയോടാണ് (നമ്മുടെ നാട്ടിൽ നിലവിലുള്ള പത്രഭാഷയോട് അല്ലേയല്ല!). ഇത് എഴുതിപ്പഠിക്കാനുള്ള നല്ല അവസരവുമാണ് വിക്കിപീഡിയ തിരുത്തൽ.\nതിരുത്തലുകൾ വരുത്തുമ്പോൾ സഹായത്തിനായി ചില ലിങ്കുകൾ:\n10/08/2012 at 11:32 pm\nYoonus there arealot of data recovery softwares both online and offline to retrieve data that has been lost, deleted etc. You may have to useawindows system. I don't know about any Linux based ones. Perhaps someone may come up withaLinux based one.\n14/08/2012 at 4:56 pm\nഈ വര്‍ഷം പത്താം ക്ലാസില് Wiki Mapia പോലുള്ള Digital Map നെ ക്കുറിച്ച് കുട്ടികള്‍ക്ക് പരിചയപ്ഫെടുത്തിക്കൊടുക്കാനുണ്ടല്ലോ. അതിന് വേണ്ടി പത്താം ക്ലാസിലെ ടെക്സ്റ്റ് ബുക്കില് പറയുന്നത് പോലെ ലാബിലെ കമ്പ്യൂട്ടറുകളെ നെറ്റ് വര്‍ക്ക് ചെയ്ത് നോക്കി .File Sharing, Printer Sharing, Desktop Sharing തുടങ്ങിയവ വിജയകരമായി ചെയ്യാന് സാധിച്ചു.എന്നാല് ഒരു സിസ്റ്റത്തില് മാത്രമേ ഇന്റര്‍നെറ്റ് കിട്ടുന്നുള്ളു.മറ്റ് സിസ്റ്റങ്ങളില് ഒന്നും തന്നെ ഇന്റര്‍നെറ്റ് കിട്ടുന്നില്ല,അത് പോലെ സി.ഡി ഡ്രൈവ് ഷെയര് ചെയ്യാന് സാധിക്കുന്നില്ല.വിന്‍ഡോസ് പാര്‍ട്ടീഷനിലെ ഫയലുകള് ഷെയര് ചെയ്യാന് സാധിക്കുന്നില്ല. എന്നിങ്ങിനെയുള്ള പ്രശ്ണങ്ങള്‍ക്ക് പരിഹാരം നിര്‍ദ്ദേശിച്ച് കൊണ്ടുള്ള വിശദമായ ഒരു കുറിപ്പ് മാത് സ് ബ്ലോഗില് പ്രതീക്ഷിക്കുന്നു.\n“വിന്‍ഡോസ് പാര്‍ട്ടീഷനിലെ ഫയലുകള് ഷെയര് ചെയ്യാന് സാധിക്കുന്നില്ല. “\nഎന്ത്..? സ്കൂള്‍ലാബിലെ കമ്പ്യൂട്ടറില് വിന്റോസ് പാര്‍ട്ടീഷനോ?\n14/08/2012 at 6:09 pm


കേരളത്തിൽ ഏറ്റവും കുറഞ്ഞ വിലയ്ക്ക് ഫർണിച്ചർ ലഭിക്കുന്ന സ്ഥലം ഇതാണ്... | home-decor | Veedu | Veed | Home Decoration | Home Style | Manorama Online\nകേരളത്തിൽ ഏറ്റവും കുറഞ്ഞ വിലയ്ക്ക് ഫർണിച്ചർ ലഭിക്കുന്ന സ്ഥലം ഇതാണ്...\nമനോരമ ലേഖകൻ October 12, 2019 04:00 PM IST\nകേരളത്തില് ഒരു 'ഫര്‍ണിച്ചര് ഗ്രാമം' ഉണ്ടെന്നു കേട്ടിട്ടുണ്ടോ ? കട്ടില്, അലമാര, ഡൈനിങ്ങ് ടേബിള്, സോഫ, കസേര എന്നിങ്ങനെ തടികൊണ്ടുള്ള ഒട്ടുമിക്ക ഫര്‍ണിച്ചറുകളും വമ്പിച്ച വിലക്കുറവില് ഇവിടെ ലഭിക്കും. പെരുമ്പാവൂര് - കോതമംഗലം റൂട്ടിലുള്ള നെല്ലിക്കുഴിയാണ് ഈ ഗ്രാമം . 20 വര്‍ഷമായി നെല്ലിക്കുഴി കേരളത്തിന്റെ ഫര്‍ണിച്ചര് തലസ്ഥാനമായിട്ട്.\nഏകദേശം മുന്നൂറ്റമ്പതോളം കടകളാണ് ഇവിടെ പ്രവര്‍ത്തിക്കുന്നത്. 8,000 മുതല് 20,000 ചതുരശ്രയടിവരെ വിസ്തീര്‍ണമുള്ള ഷോറൂമുകളാണ് നെല്ലിക്കുഴിയില് ഉള്ളത്. ഈ ഷോറൂമുകള്‍ക്ക് പിന്നില് തന്നെയാണ് പണിസ്ഥലവും. നെല്ലിക്കുഴി പഞ്ചായത്തിന്റെ പ്രധാന വരുമാനവും ഇവിടുന്നുള്ള നികുതി തന്നെ. പതിനായിരത്തോളം ഇതരസംസ്ഥാനവിദഗ്ധതൊഴിലാളികള് ഇവിടെ ജോലി ചെയ്യുന്നുണ്ട്. ഇരുപതുകൊല്ലം മുന്‍പ് ചെറിയ തോതില് ആരംഭിച്ച വ്യവസായമാണ് ഇന്ന് നെല്ലിക്കുഴിയെ ഫര്‍ണിച്ചര് തലസ്ഥാനം ആക്കിയത്.\nകേരളത്തിലെ അങ്ങോളം ഇങ്ങോളമുള്ള നിരവധി ഫര്‍ണിച്ചര് കടകളിലേക്ക് സാധനങ്ങള് നിര്‍മ്മിച്ച് നല്‍കുന്നത് ഇവിടെ നിന്നാണ്. പോരാത്തതിന് ആളുകള്‍ക്ക് ഇഷ്ടാനുസാരം ഓര്‍ഡര് എടുത്തു ഇഷ്ടപ്പെട്ട ഫാഷനില് ഫര്‍ണിച്ചര് നിര്‍മ്മിച്ചും നല്‍കും. 4500 രൂപയ്ക്ക് ദിവാന് കോട്ടുകള്, 15,000 രൂപയ്ക്ക് അലമാരകള്, 7500 രൂപയ്ക്ക് ഡൈനിങ്ങ് ടേബിളും 1000 രൂപയ്ക്ക് കസേരകളുമെല്ലാം ഇവിടെ നിന്നും ലഭിക്കും. നല്ലയിനം തേക്ക്, മഹാഗണി , മാഞ്ചീയം എന്നിവയിലാണ് ഇവ നിര്‍മ്മിച്ചിരിക്കുന്നത്. ഇതിനു പുറമേ ഇന്തോനേഷ്യ , മലേഷ്യ എന്നിവിടങ്ങളില് നിന്നും ഇറക്കുമതി ചെയ്ത ഗുണമേന്മയുള്ള ഫര്‍ണിച്ചറുകളും ഇവിടെയുണ്ട്.\nഇനി എന്താണ് ഈ വിലക്കുറവിന്റെ രഹസ്യം എന്നറിയണോ ? എങ്കില് കേട്ടോളൂ.. യുപി സ്വദേശികളായ തൊഴിലാളികള് ആണ് ഇവിടെ കൂടുതലും ജോലി ചെയ്യുന്നത്. മരത്തിന്റെ ശാസ്ത്രീയമായ ഉപയോഗം തന്നെയാണ് ഈ വിലക്കുറവിന്റെ രഹസ്യം. കാരണം ഒരു കഷ്ണം തടി പോലും ഇവടെ പാഴായി പോകുന്നില്ല. സൂക്ഷ്മമായി ഒട്ടും വേസ്റ്റ് ഉണ്ടാകാതെ മരം മുറിച്ചെടുക്കാന് സഹായിക്കുന്ന യന്ത്രസാമഗ്രികള് ആണിവിടെയുള്ളത്. ചെറിയ കഷണം തടിക്ക് പോലും ആവശ്യമായ തരത്തിലെ ഡിസൈനുകള് ഇവിടെ നിന്നും കണ്ടെത്താം. അതായതു ഒരു ഫര്‍ണിച്ചര് ഉണ്ടാക്കാന് ഒരു മരം മുറിക്കുമ്പോള് ബാക്കി വരുന്ന കഷ്ണങ്ങള് കൊണ്ട് മറ്റൊരു ഫര്‍ണിച്ചര് ഇവിടെ തയ്യാറാകുന്നുണ്ട്. ഇതുതന്നെ ഇവിടുത്തെ വിലക്കുറവിന്റെ ഗുട്ടന്‍സും.\nഇനി ഇവിടെ തട്ടിക്കൂട്ട് ഫർണിച്ചറാണ് വിൽക്കുന്നത് എന്ന് ആരോപിക്കേണ്ട.. കാരണം നെല്ലിക്കുഴിയിലെ ഫര്‍ണിച്ചറിന്റെ ഗ്യാരന്റ്റി 20 വർഷമാണ്. നഗരങ്ങളിലെ വന്‍കിടകടകളിലേക്ക് വരെ ഇവിടുന്നു ഫര്‍ണിച്ചര് പോകുന്നുണ്ട്. ഇനി വിലകുറവ് വേണം എന്നുള്ളവര്‍ക്ക് പല തടികള് കൊണ്ട് ഫര്‍ണിച്ചര് ചെയ്ത് അതിനു ഒരുനിറം നല്‍കുന്ന പതിവുണ്ട്. ഇത് ഉപഭോക്താക്കളുടെ സമ്മതത്തോടെ തന്നെയാണ് ചെയ്തു കൊടുക്കുന്നതും.


ദുബായിൽ വാഹനാപകടത്തിൽ മലയാളി മരിച്ചു | Dubai accident death\nAug 26, 2019, 07:40 AM IST\nദുബായ്: ദുബായിലുണ്ടായ വാഹനാപകടത്തിൽ മലയാളി മരിച്ചു. മലപ്പുറം തിരൂർ പൂക്കയിൽ മൊയ്തീൻകുട്ടി-കുഞ്ഞീമ ദമ്പതിമാരുടെ മകൻ ഇസ്മായിൽ വാഴപ്പാട്ട് (46) ആണ് മരിച്ചത്. ശനിയാഴ്ച വൈകീട്ട് ദുബായ് എമിറേറ്റ്‌സ് റോഡിലാണ് അപകടം. ഫുജൈറയിൽ പച്ചക്കറി സ്ഥാപനം നടത്തുകയാണ് ഇസ്മായിൽ.\nദുബായ് അവീർ മാർക്കറ്റിൽനിന്നും സാധനങ്ങളുമായി മടങ്ങുമ്പോഴാണ് പിക്കപ്പിലേക്ക് ബസ് ഇടിച്ചുകയറി അപകടമുണ്ടായത്. ഒപ്പമുണ്ടായിരുന്നവർ പരിക്കേൽക്കാതെ രക്ഷപ്പെട്ടു. കഴിഞ്ഞ 26 വർഷമായി ഇസ്മായിൽ യു.എ.ഇ.യിലുണ്ട്. ഭാര്യ: ജസീന ബീഗം. മക്കൾ: മുഹമ്മദ് ഇഹ്‌സാൻ, ഇർഷാന റസ്ലി.\nഏറ്റുമാനൂരിലെ റോഡുകളിൽ ചോരവീഴുന്നു; അമിതവേഗവും അശ്രദ്ധയും പ്രധാനകാരണം


വഴിപോക്കൻ: ഇനി എത്ര കാലം വേണം ഒരു ചാവെസ് ജനിക്കാൻ\nഇനി എത്ര കാലം വേണം ഒരു ചാവെസ് ജനിക്കാൻ\nസാമ്രാജ്യത്വവിരുദ്ധ പോരാട്ടങ്ങളുടെ ജ്വലിക്കുന്ന ഓര്‍മകള് ബാക്കിവെച്ചാണ് ഹ്യൂഗോ ചാവെസ് (1954-2013) വിടവാങ്ങിയത് . 1998-ല് വെനിസ്വേലയുടെ പ്രസിഡന്റായി അധികാരമേറ്റതു മുതല് മരിക്കുന്നതുവരെ അന്താരാഷ്ട്ര വേദികളില് അമേരിക്കന് സാമ്രാജ്യത്വ നയങ്ങള്‍ക്കെതിരെ ഒറ്റപ്പെട്ട ധീരശബ്ദമായി ചാവെസ് നിലകൊണ്ടു. ഐക്യരാഷ്ട്രസഭയുടെ ജനറല് അസംബ്ലിയില് ജോര്‍ജ് ബുഷ് ചെകുത്താനാണെന്ന് പ്രസംഗിക്കാന് വരെ അദ്ദേഹം ധൈര്യം കാണിച്ചു. അഫ്ഗാനിസ്താനെ അമേരിക്ക അക്രമിച്ചപ്പോള് ആദ്യം പ്രതികരിച്ച ഭരണാധികാരി ചാവെസായിരുന്നു. വേള്‍ഡ് ട്രേഡ് സെന്റര് ആക്രമിക്കപ്പെട്ടതുപോലെ അപലപിക്കപ്പെടേണ്ടതാണ് അഫ്ഗാനെതിരെയുള്ള യുദ്ധമെന്നായിരുന്നു അദ്ദേഹത്തിന്റെ നിലപാട്. ആ പ്രസ്താവന തിരുത്താന് അമേരിക്കയടക്കമുള്ള രാഷ്ട്രങ്ങളിലെ ഭരണാധികാരികള് നിരന്തര സമ്മര്‍ദം ചെലുത്തിയിട്ടും അത്തരം നിലപാടു പ്രഖ്യാപനങ്ങളുമായി അന്താരാഷ്ട്ര വേദികളെ ചാവെസ് വീണ്ടും കിടിലം കൊള്ളിച്ചു. ഇറാഖിലെ അമേരിക്കയുടെ അന്യായമായ അധിനിവേശത്തിനെതിരെ ചാവെസ് പരസ്യമായി രംഗത്തുവന്നു. ഇറാന് ആക്രമണത്തിന് കോപ്പു കൂട്ടുന്ന അമേരിക്കന് സാമ്രാജ്യത്വത്തിന്റെ നീക്കങ്ങള്‍ക്കെതിരെ, പ്രസിഡന്റ് അഹ്മദീ നജാദിന് വെനിസ്വേലയില് ഉജ്വല സ്വീകരണം നല്‍കിക്കൊണ്ടാണ് ചാവെസ് ഇറാനുള്ള തന്റെ പിന്തുണ അറിയിച്ചത്. ഒരു ദിവസത്തെ ദുഃഖാചരണം പ്രഖ്യാപിച്ചുകൊണ്ടാണ് വെനിസ്വേലന് ജനതയോടുള്ള ഐക്യദാര്‍ഢ്യവും വിടപറഞ്ഞ നേതാവിനോടുള്ള ആദരവും ഇറാനികള് പ്രകടിപ്പിച്ചത്.\nലോക ചരിത്രത്തില് പ്രധാനമായും ചാവേസ് അടയാളപ്പെടുന്നത് സാമ്രാജ്യത്വവിരുദ്ധ പോരാളിയായിട്ടാണെങ്കിലും, അദ്ദേഹം ഒരു മികച്ച ഭരണാധികാരി കൂടിയായിരുന്നു. ലോകത്തിലെ രണ്ടാമത്തെ എണ്ണ ഉല്‍പ്പാദക രാജ്യമായിട്ടും ചാവെസ് അധികാരമേല്‍ക്കുന്നതുവരെ പട്ടിണിയിലും ദാരിദ്ര്യത്തിലും മുന്‍പന്തിയിലുള്ള രാഷ്ട്രങ്ങളിലൊന്നായിരുന്നു വെനിസ്വേല. പൊതുവെ ലാറ്റിനമേരിക്കന് രാജ്യങ്ങളെല്ലാം അന്ന് അമേരിക്കയുടെ അടുക്കള തോട്ടങ്ങളായ വാഴപ്പിണ്ടി രാഷ്ട്രങ്ങളായിരുന്നു (Banana Countries). അധികാരത്തിന്റെ മുഷ്‌ക് ഉപയോഗിച്ച് അവിടത്തെ പ്രകൃതി വിഭവങ്ങളെല്ലാം അമേരിക്ക കടത്തിക്കൊണ്ടിരുന്നു. വെനിസ്വേലയുടെ ടണ് കണക്കിന് ബാരല് എണ്ണ നാമമാത്രമായ വിലയ്ക്കാണ് പ്രതിദിനം അമേരിക്കന് കമ്പനികള് ഊറ്റിക്കൊണ്ടുപോയിരുന്നത്. അതിന്റെ കമീഷന് പറ്റി ജീവിക്കുന്ന ദല്ലാള് മാത്രമായിരുന്നു പ്രസിഡന്റ് കാര്‍ലോസ് അദ്രേസ് പെറോസ്. അഴിമതിയും പട്ടിണിയും മുഖമുദ്രയായ രാജ്യത്ത് ഉയര്‍ന്നുവന്ന തീക്ഷ്ണമായ ജനകീയ സമരങ്ങളുടെയും നിരന്തര പോരാട്ടങ്ങളുടെയും ഒടുവിലാണ് ചാവെസ് വെനിസ്വേലയില് പ്രസിഡന്റാവുന്നത്.\nഅധികാരമേറ്റയുടനെ രാജ്യത്തിന്റെ എണ്ണ വ്യവസായം ദേശസാല്‍ക്കരിച്ച ചാവെസ്, എണ്ണ വിറ്റുകിട്ടിയ പണം ജനങ്ങളുടെ ആരോഗ്യം, വിദ്യാഭ്യാസം, സാമൂഹിക സുരക്ഷ എന്നിവക്കായി നീക്കിവെച്ചു. വെറും 14 വര്‍ഷം കൊണ്ട് ലോകഭൂപടത്തിലെ മുന്‍നിര രാഷ്ട്രങ്ങളിലൊന്നായി വെനിസ്വേലയെ അദ്ദേഹം മാറ്റിയെടുത്തു. ഈ സാമ്രാജ്യത്വവിരുദ്ധ രാഷ്ട്രീയം മുഴുവന് ലാറ്റിന് അമേരിക്കന് രാജ്യങ്ങളും ഏറ്റെടുക്കുന്ന കാഴ്ചയാണ് പിന്നീട് ലോകം കണ്ടത്. വിപ്ലവകരമായ ആ മാറ്റങ്ങള്‍ക്ക് ചാവെസ് തന്നെ നേതൃത്വം നല്‍കി. ലാറ്റിനമേരിക്കയിലെ ആറ് രാഷ്ട്രങ്ങളുടെ കൂട്ടായ്മക്ക് അദ്ദേഹം രൂപം നല്‍കി. സാമ്രാജ്യത്വ താല്‍പര്യങ്ങള്‍ക്കൊത്ത് നീങ്ങുന്ന അന്താരാഷ്ട്ര സാമ്പത്തിക സ്ഥാപനങ്ങള്‍ക്ക് ബദലായി അവര് സാമ്പത്തിക സഹകരണ സംവിധാനങ്ങള് ഉണ്ടാക്കി. സ്വന്തമായി ടെലിവിഷന് ശൃംഖലകളും മാധ്യമസംവിധാനവും സ്ഥാപിച്ചു. സാമ്രാജ്യത്വ വിരുദ്ധത വാക്കുകളിലൊതുക്കുന്നതിന്പകരം സാധ്യമാകുന്ന ബദലുകള് വികസിപ്പിക്കാന് ശ്രമിക്കുക കൂടി ചെയ്ത ഒരു ഭരണാധികാരിയാണ് ചാവെസിന്റെ മരണത്തോടുകൂടി ലോക രാഷ്ട്രീയ ഭൂപടത്തില്‍നിന്ന് വിടവാങ്ങുന്നത്. അറബ് വസന്തത്തോടെ ശക്തിപ്പെട്ടുവരുന്ന സാമ്രാജ്യത്വവിരുദ്ധ ബദല് ചേരികളോട് ചാവെസ് വളര്‍ത്തിയെടുത്ത രാഷ്ട്ര കൂട്ടായ്മകള് വരുംകാലങ്ങളില് എങ്ങനെ ചേര്‍ന്നുപോകുന്നു എന്നതിനെ കൂടി ആശ്രയിച്ചായിരിക്കും സാമ്രാജ്യത്വവിരുദ്ധ ലോകത്തിന്റെ ഭാവി നിര്‍ണയിക്കപ്പെടുക.\nPosted by basheer trippanachi at 3:24 AM\nniDheEsH kRisHnaN @ ~അമൃതംഗമയ~ March 15, 2013 at 3:49 AM\nനൂറു ചുകപ്പൻ അഭിവാദ്യങ്ങൾ\najith March 15, 2013 at 5:20 AM\nഅമേരിക്കയെ വെല്ലുവിളിയ്ക്കാന് ഇനി ആര്?


വഴികാട്ടിയായി അച്ഛനും ചേച്ചിയും : വീട്ടിലെ മൂന്നാമത്തെ സിവിൽ സർവീസുകാരനായി ഡോ. അലൻ ജോൺ | 05Aug2020\nവഴികാട്ടിയായി അച്ഛനും ചേച്ചിയും : വീട്ടിലെ മൂന്നാമത്തെ സിവിൽ സർവീസുകാരനായി ഡോ. അലൻ ജോൺ\nജോർജ് അലൻ ജോൺ കുടുംബത്തോടൊപ്പം. സഹോദരി ചൈത്ര തെരേസ ജോൺ, അച്ഛൻ ഡോ. ജോൺ ജോസഫ്, അമ്മ ഡോ. മേരി എബ്രഹാം എന്നിവർ സമീപം (ഫയൽ ഫോട്ടോ)\nകോഴിക്കോട് : ഡൽഹിയിൽ ആശുപത്രി ഡ്യൂട്ടിക്കിടെയാണ് ഡോ. ജോർജ് അലൻ ജോണിനെത്തേടി ആ സന്തോഷവാർത്ത എത്തിയത്, സിവിൽ സർവീസിൽ 156-ാം റാങ്ക്. അച്ഛനും ചേച്ചിക്കും ശേഷം കോഴിക്കോട് ഈസ്റ്റ്ഹില്ലിലെ താമരക്കാട് വീട്ടിലേക്ക് മൂന്നാമത്തെ സിവിൽ സർവീസുകാരനായത് നേട്ടത്തിന്റെ തിളക്കം കൂട്ടുന്നു.\n‘‘സന്തോഷമുണ്ട്, ഇനി മറ്റൊരു രീതിയിൽ ജനങ്ങൾക്കായി പ്രവർത്തിക്കാമല്ലോ’’ -ചുരുങ്ങിയ വാക്കിൽ ആഹ്ലാദം പങ്കുവെച്ചു, അലൻ. സഹോദരി ചൈത്ര തേരേസ ജോൺ 2015-ൽ സിവിൽ സർവീസ് പരീക്ഷയിൽ 111-ാം റാങ്കുകാരിയായിരുന്നു. ഇപ്പോൾ ഭീകരവിരുദ്ധ സേന മേധാവിയാണ്. ഐ.ആർ.എസ്. ഉദ്യോഗസ്ഥനായിരുന്നു അച്ഛൻ ഡോ. ജോൺ ജോസഫ്.\nഅലൻ ഇപ്പോൾ തുടരുന്നതും ഇഷ്ടമേഖലയിൽ തന്നെയാണ്. ഡൽഹി റാം മനോഹർ ലോഹ്യ ആശുപത്രിയിലെ ഓർത്തോ വിഭാഗത്തിൽ ഡോക്ടറാണിപ്പോൾ. ഐ.പി.എസ്., ഐ.എ.എസ്., ഡോക്ടർ ഏതായാലും ഒരുപോലെ ഇഷ്ടമാണ് അലന്. പ്രത്യേക പരിശീലനമൊന്നുമില്ലാതെയാണ് അലൻ ഈ നേട്ടം കൈവരിച്ചത്. ‘‘2015-ൽ സിവിൽ സർവീസ് പരീക്ഷ എഴുതിയിരുന്നു. 500-നു മുകളിലായിരുന്നു റാങ്ക്. അച്ഛനും സഹോദരിയും ഇതേ രംഗത്തായതിനാൽ എങ്ങനെ പഠിക്കണമെന്നെല്ലാം വ്യക്തമായ ധാരണയുണ്ടായിരുന്നു’’ - അലൻ പറഞ്ഞു.\nകോഴിക്കോട് ഈസ്റ്റ്ഹിൽ കേന്ദ്രീയ വിദ്യാലയത്തിലായിരുന്നു പഠനം. കോഴിക്കോട് മെഡിക്കൽ കോളേജിൽനിന്ന് എം.ബി.ബി.എസ്. തുടർന്ന് തൃശ്ശൂർ മെഡിക്കൽ കോളേജിൽനിന്ന് ഓർത്തോ പീഡിക്സിൽ എം.എസ്. നേടി. ഒന്നാം റാങ്കോടെയാണ് വിജയിച്ചത്.\nകേന്ദ്ര ധനകാര്യ വകുപ്പിൽനിന്ന് സ്പെഷൽ സെക്രട്ടറിയായി വിരമിച്ച അച്ഛൻ ജോൺ ജോസഫിനും ആനിമൽ ഹസ്ബൻഡറി ജോയന്റ് ഡയറക്ടറായി വിരമിച്ച അമ്മ ഡോ. മേരി എബ്രഹാമിനുമൊപ്പം ഡൽഹിലാണ് താമസം. അലന്റെ വിജയത്തിൽ ഏറെ സന്തോഷമുണ്ടെന്ന് ഇപ്പോൾ മലപ്പുറത്തുള്ള ചൈത്ര തെരേസ ജോൺ പറഞ്ഞു.


സോഷ്യൽ മീഡിയയിൽ ചൊറിയാൻ വരുന്നവർ കാണണം ഉസ്താദും ,രാഹുലും കാണിച്ച മാനവികതയും ,പക്വതയും - Calicut Journal\nHome » ഇൻ ഫോക്കസ് » സോഷ്യൽ മീഡിയയിൽ ചൊറിയാൻ വരുന്നവർ കാണണം ഉസ്താദും ,രാഹുലും കാണിച്ച മാനവികതയും ,പക്വതയും\nഅടിമാലി ഉസ്താദിന്റെ വീട്ടിൽ ഞങ്ങൾക്കു ലഭിച്ചത് സ്നേഹം കൊണ്ട് വീർപ്പുമുട്ടുക്കുന്ന സ്വീകരണം. പരിക്കേറ്റ കാൽപ്പാദം ഡ്രെസ് ചെയ്തിട്ടുണ്ട്. വാതിലിനു പുറകിൽ നിന്ന് “ഉമ്മ കട്ടൻ ചായയിൽ പഞ്ചസാര ആകാമോ?” എന്നുചോദിക്കുന്നു. ഉസ്താദിനേയും പല മാധ്യമങ്ങളും സമീപിച്ച് “നമുക്കു നിഷേധിച്ച് പ്രസ്ഥാവന ഇറക്കണം” എന്നു നിർബന്ധിക്കുന്നു. ഉസ്താദ് എന്തെങ്കിലും വിധത്തിലുള്ള പ്രസ്ഥാവന കൊടുക്കാൻ വിസമ്മതിക്കുന്നു.\n“എന്റ് കാൽ സുഖപ്പെടുന്നതിനു മുൻപ് ആ കുട്ടി പോയല്ലോ, എനിക്ക് അവനെക്കണ്ട് ഒന്നു നന്ദി പറയാനായില്ലല്ലോ” എന്ന് ഉസ്താദ് സങ്കടപ്പെടുന്നു. “ദൈവം എല്ലാനുഷ്യന്റേയും മനസ്സിനുള്ളിലല്ലേ, അവനെ ദൈവം അനുഗ്രഹിക്കട്ടെ” എന്നു പ്രാർത്ഥിക്കുന്നു.\nതൊമ്മൻ കുത്ത് സംഭവത്തിൽ എന്താണ് വസ്തുത എന്ന് അന്വേഷിച്ച\nകോതമംഗലം എം.എ. കോളജിൽ ഇംഗ്ലിഷ് അധ്യാപകൻ പോൾ മാത്യു, . ബി.എ. ഇംഗ്ലിഷ് ഫൈനൽ ഇയർ വിദ്യാർത്ഥി ജോയൽ.എന്നിവർ നടത്തിയ വസ്തുതാ അന്വഷണത്തിനു ശേഷം ഇട്ട ഫേസ്ബുക് പോസ്റ്റിലെ വാചകങ്ങൾ ആണ് മുകളിൽ\nഅർദ്ധ സത്യങ്ങളുടേയും ,വർഗീയതയുടെയും പേരിൽ സോഷ്യൽ മീഡിയയിൽ ചൊറിയാൻ വരുന്ന എല്ലാവരും കാണണം തൊമ്മൻ കുത്ത് സംഭവത്തിലെ ഉസ്താദും ,രാഹുലും കാണിച്ച മാനവികതയും , പക്വതയും.\nഫേസ്ബുക് പോസ്റ്റിന്റ പൂർണ രൂപം.\nഞാൻ പോൾ മാത്യു, കോതമംഗലം എം.എ. കോളജിൽ ഇംഗ്ലിഷ് അധ്യാപകൻ. എന്റെ കൂടെയുള്ളത് ബി.എ. ഇംഗ്ലിഷ് ഫൈനൽ ഇയർ വിദ്യാർത്ഥി ജോയൽ.\nഅപകടം നടന്നു എന്നത് ശരി. പക്ഷേ പുഴയിൽ കുത്തൊഴുക്കുള്ള വെള്ളം ഉണ്ടായിരുന്നു എന്നത് അർത്ഥസത്യം. വീണിടത്ത് നിലയുണ്ടായിരുന്നില്ല. 10 അടി താഴെ പുഴയിൽ ചെറിയ ഒരു തുരുത്തുണ്ടായിരുന്നു. ഇവിടെ അരയ്ക്കൊപ്പം വെള്ളമുണ്ടായിരുന്നു. വെള്ളത്തിൽ വീണ മധ്യവയ്സ്കയായ ഭാര്യ ഒഴുക്കിൽപ്പെട്ട് ഇവിടെ എത്തിയപ്പോൾ അവർക്ക് മണ്ണിൽ കാൽകുത്തി നിൽക്കാൻ കഴിഞ്ഞു.\nപൂനെയിൽ ആർമ്മി സിഗ്നൽസിൽ കമ്മാൻഡോ ആയ രാഹുൽ രാമചന്ദ്രൻ തൊട്ടുപിറകെ ബൈക്കിലെത്തി.\nറോഡിൽ പാലത്തിന്റെ പടിഞ്ഞാററ്റത്ത് ഏഴടി താഴ്ച്ചയുള്ള പുഴത്തീരത്തേക്ക് (മണ്ണിലേക്ക്) ചാടി. അവിടെ നിന്ന് സ്ത്രീ നിന്നിരുന്ന തുരുത്തിലേക്ക് ഏതാണ്ട് രണ്ടുമീറ്റർ അകലമുണ്ടായിരുന്നു. രാഹുൽ വെള്ളത്തിൽ ചാടി തുരുത്തിലെത്തി. കുട്ടികളാരെങ്കിലും കൂടി വെള്ളത്തിൽ വീണിട്ടുണ്ടാവുമെന്നാണു രാഹുൽ ഭയന്നത്.\nതുരുത്തിലെത്തി രാഹുൽ മറ്റാരും അപകടത്തിലായില്ല എന്നുറപ്പിച്ചപ്പോൾ ഏതാണ്ട് മുട്ടിനുപൊക്കം വെള്ളത്തിൽ തുരുത്തിൽ നിൽക്കുന്ന സ്ത്രീയോട് വരൂ എന്നു പറഞ്ഞ് കൈ നീട്ടി. മുകളിൽ നിൽക്കുന്ന ഭർത്താവ് (അടിമാലിയിൽ നിന്നു വന്ന് നെയ്ശ്ശേരി മാരാമറ്റം എന്ന സ്ഥലത്ത് താമസിക്കുകയും നാട്ടുകാർ “അടിമാലി ഉസ്താദ്” എന്ന് സ്നേഹപൂർവ്വം വിളിക്കുന്ന സാത്വികനായ ഒരു മനുഷ്യൻ) ഈ സമയം തനിക്കേറ്റ പരിക്കുകൾ വകവയ്ക്കാതെ താഴേയ്ക്കിറങ്ങാൻ ശ്രമിക്കുകയുമായിരുന്നു.\nഉസ്താദിനു പരിക്കേറ്റു എന്ന് ആ ഉമ്മയ്ക്ക് മനസ്സിലായിരുന്നില്ല. താൻ നിൽക്കുന്ന തുരുത്തിനും തീരത്തിനും ഇടയ്ക്ക്(ആദ്യം പറഞ്ഞ രണ്ടുമീറ്റർ വീതി വരുന്ന ഭാഗത്ത്) ഏതാണ്ട് ആറടി താഴ്ചയിൽ വെള്ളമുണ്ടെന്നും ഉമ്മയ്ക്ക് മനസ്സിലായിരുന്നില്ല.”സാരമില്ല, ഇക്ക വന്നു പിടിച്ചോളും” എന്ന് ഉമ്മ പറയുന്നു.\nഇതുകേട്ട് രാഹുൽ “സാരമില്ല, എനിക്ക് ഉമ്മയുടെ മകന്റെ പ്രായമല്ലേയുള്ളു, എന്റെ കയ്യിൽ പിടിക്കൂ” എന്നുപറഞ്ഞ് കൈ പിടിച്ച് ഉമ്മയെ തീരത്തെത്തിച്ചു. “ഞങ്ങൾ ബൈക്കിൽത്തന്നെ ആശുപത്രിയിൽ പൊയ്ക്കോളാം” എന്ന് ഉസ്താദ് പറഞ്ഞെങ്കിലും സമീപവാസികൾ “അതു വേണ്ട” എന്നു പറഞ്ഞ് അടുത്തുള്ള ഒരു ഓട്ടോറിക്ഷ വിളിച്ച് അവരെ കരിമണ്ണൂർ ആശുപത്രിയിലേക്കു വിട്ടു ഉസ്താദിന്റെ കാൽപാദത്തിനു പരിക്കുണ്ട്. ഉമ്മയുടെ ചുണ്ടിനും അൽപ്പം മുറിവേറ്റിട്ടിണ്ട്.\nരാഹുൽ ജൂലായ് ആദ്യം നാൽപ്പതു ദിവസത്തെ അവധിക്ക് പൂനെയിൽ നിന്ന് നാട്ടിലെത്തിയതാണു. ഓഗസ്റ്റ് 10-നു പൂനെയിൽ ഡ്യൂട്ടിക്ക് ചേരണം. (ഇന്ന് ചേർന്നു കാണണം).7ഓഗസ്റ്റ് ഞായറാഴ്ച്ച രാത്രി 11.30-നു എറണാകുളത്തുനിന്ന് പൂനെയിലേക്ക് പുറപ്പെടുന്ന റ്റ്രെയിനിനു തിരിച്ചുപോകാൻ എടുത്ത റ്റിക്കറ്റ് പോക്കറ്റിൽ കിടന്ന് നനഞ്ഞുപോയി. അത് ക്യാൻസൽ ചെയ്ത് ഒരു ദിവസത്തേക്ക് യാത്ര മാറ്റിവച്ച് വീണ്ടും ബുക്ക് ചെയ്താണു തിങ്കളാഴ്ച്ച രാത്രി 11.30-ന്റെ റ്റ്രെയിനിനു രാഹുൽ പോയത്.\nരാഹുലിന്റെ അച്ഛൻ രാമചന്ദ്രൻ നായർ. ഇലക്റ്റ്രിഷ്യനായും പ്ലമ്പറായും ജോലി ചെയ്യുന്നു. അമ്മ അംബിക.രാഹുലിനു വയസ്സ് 24. കോരുത്തോട് സ്കൂളിലെ കായികാധ്യാപകൻ തോമസ് മാഷിന്റെ വൽസ്ലശിഷ്യനായിരുന്നു. സഹൊദരങ്ങൾ അഞ്ചിത, അംഗിത. ട്വിൻസ്. രണ്ടു മിടുക്കി സുന്ദരിക്കുട്ടികൾ. ഒരാൾ തൊടുപുഴാീ.എച്.ആർ ഡിയിലും മറ്റൊരാൾ തൊടുപുഴ കൊ ഓപറേറ്റിവ് കോളജിലും പഠിക്കുന്നു. മക്കൾക്ക് ജാതിവാൽ ചേർക്കുന്നത് ഇന്നത്തെ കാലത്ത് അനാവശ്യമാണെന്ന് മാതാപിതാക്കൾക്ക് തോന്നുന്നതുകൊണ്ട് പേരുകൾ രാഹുൽ രാമചന്ദ്രൻ, അഞ്ചിത രാമചന്ദ്രൻ, അംഗിത രാമചന്ദ്രൻ എന്നുമാത്രം.\nരാഹുലിന്റെ വീട്ടിൽ ബന്ധപ്പെട്ട് പല ഓൺലൈൻ മാധ്യമങ്ങളും പത്രങ്ങളും ഫോട്ടോ ആവശ്യപ്പെട്ടെങ്കിലും കൊടുക്കരുത് എന്നു രാഹുൽ കർശ്ശനമായി നിർദ്ദേശിച്ചിട്ടുണ്ട്.\n“എന്റ് കാൽ സുഖപ്പെടുന്നതിനു മുൻപ് ആ കുട്ടി പോയല്ലോ, എനിക്ക് അവനെക്കണ്ട് ഒന്നു നന്ദി പറയാനായില്ലല്ലോ” എന്ന് ഉസ്താദ് സങ്കടപ്പെടുന്നു. “ദൈവം എല്ലാനുഷ്യന്റേയും മനസ്സിനുള്ളിലല്ലേ , അവനെ ദൈവം അനുഗ്രഹിക്കട്ടെ” എന്നു പ്രാർത്ഥിക്കുന്നു. ഞങ്ങൾ രാഹുലിന്റെ വീടിന്റെ മുന്വാതിലിനുമുകളിലുള്ള ശിവ പാർവ്വതിമാരുടെ ചിത്രം മനസ്സിലോർക്കുന്നു. ചിത്രങ്ങൾ താഴെ. ഉസ്താദിന്റെ ചിത്രങ്ങളെടുക്കേണ്ടത് ആവശ്യമാണെന്നു ഞങ്ങൾക്കുതോന്നിയില്ല.\nsocial media crime thomman kuthu 2016-08-11\nPrevious: തൊമ്മൻ കുത്ത്; വാർത്ത കെട്ടുകഥയെന്നു യുവതിയെ രക്ഷിച്ച രാഹുൽ\nNext: ആകാശവാണി കോഴിക്കോട് വാർത്തകൾ… ഇനി വായിക്കുന്നതല്ല


Emalayalee.com - നടന് ബാലയുടെ പിതാവും തമിഴ് സംവിധായകനുമായ ഡോ. ജയകുമാര് അന്തരിച്ചു\nചെന്നൈ: നടന് ബാലയുടെ പിതാവും സംവിധായകനും നിര്‍മ്മാതാവുമായ ജയകുമാര് അന്തരിച്ചു. 72 വയസ്സായിരുന്നു. പ്രമുഖ സറ്റുഡിയോയായ അരുണാചലം സ്റ്റുഡിയോയുടെ ഉടമയാണ്. നാനൂറിലധികം പ്രൊജക്ടുകളില് ഭാഗമായിട്ടുണ്ട്. ഡോക്കുമെന്ററി സംവിധായകനും ഫോട്ടോ ഗ്രാഫറുമാണ്.\nചെന്താമരയാണ് ഭാര്യ. അരുണാചലം സ്റ്റുഡിയോയുടെ ഉടമ നിര്‍മാതാവും തിരക്കഥാകൃത്തുമായ എകെ വേലന്റെ മകനാണ് ജയകുമാര്\nമൂന്നൂമക്കളാണ് ഉള്ളത്. ചലച്ചിത്ര സംവിധായകന് ശിവയാണ് ഒരു മകന്. ശാസ്ത്രജ്ഞയായ മകള് വിദേശത്താണ്. കേരളത്തിലായിരുന്ന ബാല വിവരമറിഞ്ഞ് ചെന്നൈയ്ക്ക് തിരിച്ചിട്ടുണ്ട്. സംസ്‌കാരം ശനിയാഴ്ച ചെന്നൈയില് നടക്കും


pocso case | പ്രായ പൂർത്തിയാകാത്ത പെൺകുട്ടിയെ വരുതിയിൽ കൊണ്ട് വന്നത് വിവാഹവാഗ്ദാനത്തിലൂടെ; തുടർച്ചയായുള്ള കണ്ടുമുട്ടൽ അടുപ്പത്തിലേക്ക് വഴി തുറന്നപ്പോൾ അവസരം മുതലെടുത്ത് നടത്തിയത് പീഡന പരമ്പര; കുട്ടി വീട്ടിൽ എത്താത്തതിനെ തുടർന്ന് രക്ഷിതാക്കൾ പരാതി നൽകിയപ്പോൾ അന്വേഷണം അവസാനിച്ചത് ഓട്ടോ ഡ്രൈവറുടെ വീട്ടിൽ; സ്വന്തം വീട്ടിലെ പീഡിപ്പിച്ചതിന് പോക്‌സോ കേസിൽ അറസ്റ്റിലായത് കിളിമാനൂരിലെ ഓട്ടോക്കാരൻ അൻസാഫ് - MarunadanMalayalee.com\nNovember 05, 201911:56 AM IST Permalink\nകല്ലമ്പലം: നേരിട്ടുള്ള കണ്ടുമുട്ടൽ അടുപ്പത്തിലേക്കും പീഡനത്തിലേക്കും വഴി തുറന്നപ്പോൾ പോക്‌സോ കേസിൽ അകത്തായത് കിളിമാനൂരിലെ ഓട്ടോഡ്രൈവർ. പ്രായപൂർത്തിയാകാത്ത പെൺകുട്ടിയെ നിരന്തരം പീഡിപ്പിച്ച കേസിലാണ് തട്ടത്തുമല പറണ്ടക്കുഴി ചരുവിള പുത്തൻ വീട്ടിൽ അൻസാഫ് പോക്‌സോ കേസിൽ അകത്താകുന്നത്. പെൺകുട്ടിക്ക് പ്രായപൂർത്തിയായിട്ടുണ്ടെന്നു അൻസാഫ് വാദിച്ചെങ്കിലും അങ്ങിനെ അല്ലെന്നു രേഖകൾ പരിശോധിച്ച് പള്ളിപ്പുറം പൊലീസ് കണ്ടെത്തുകയായിരുന്നു.\nഇതോടെ പ്രായപൂർത്തിയാകാത്ത പെൺകുട്ടിയെ നിരന്തരം പീഡിപ്പിച്ചതിന് പോക്‌സോ കേസ് പ്രകാരം ഓട്ടോ ഡ്രൈവർക്കെതിരെ പൊലീസ് കേസ് എടുക്കുകയും തുടർന്ന് റിമാൻഡ് ചെയ്യുകയുമായിരുന്നു. വിവാഹ വാഗ്ദാനത്തിൽ കുരുക്കിയാണ് ഓട്ടോ ഡ്രൈവറായ അൻസാഫ് പെൺകുട്ടിയുമായി അടുത്തത്. ഈ അടുപ്പം ഒടുവിൽ പീഡനത്തിലേക്ക് വഴിമാറുകയും ചെയ്തു.\nപെൺകുട്ടി കിളിമാനൂരിൽ എത്തിക്കൊണ്ടിരിക്കെ അവിടുത്തെ ഓട്ടോ ഡ്രൈവറായ അൻസാഫ് പെൺകുട്ടിയുമായി അടുക്കുകയായിരുന്നു. നിരന്തരമായ കണ്ടുമുട്ടൽ അടുപ്പത്തിലേക്കും പീഡനത്തിലേക്കും വഴി തുറക്കുകയായിരുന്നു. എന്നാൽ പെൺകുട്ടിക്ക് പ്രായപൂർത്തിയായിട്ടില്ലെന്ന് അറിയാമായിരുന്നില്ലെന്നാണ് ഓട്ടോഡ്രൈവർ പൊലീസിനോട് പറഞ്ഞത്.\nപത്താം ക്ലാസ് കഴിഞ്ഞ ശേഷം പഠനം നിർത്തിയ പെൺകുട്ടി തുടർന്ന് പഠിച്ചിരുന്നില്ല. കിളിമാനൂരിൽ പെൺകുട്ടി എത്തിക്കൊണ്ടിരിക്കെയാണ് അൻസാഫുമായി പരിചയപ്പെടുന്നത്. പിടികൂടുന്നതിന് മുൻപ് നിരന്തരമായ പീഡനമാണ് അൻസാഫ് നടത്തിയത്. പെൺകുട്ടിയെ വീട്ടിലേക്ക് കൂട്ടിക്കൊണ്ടുപോയാണ് അൻസാഫ് പീഡനം തുടർന്നത്. അറസ്റ്റിലായപ്പോഴാണ് പീഡനവിവരം അൻസാഫ് പൊലീസിനോട് വെളിപ്പെടുത്തിയത്.\nവിവാഹം കഴിച്ചുകൊള്ളാമെന്നാണ് അൻസാഫ് പറഞ്ഞത്. ഇത് വിശ്വസിച്ചാണ് പെൺകുട്ടി വഴങ്ങിക്കൊടുത്തത്. പീഡനത്തിനു അൻസാഫ് സ്വന്തം വീട് തന്നെയാണ് തിരഞ്ഞെടുത്തത്. പെൺകുട്ടി വീട്ടിൽ എത്താതിരുന്നതോടെയാണ് പെൺകുട്ടിയുടെ രക്ഷിതാക്കൾ പള്ളിക്കൽ പൊലീസിൽ പരാതി നൽകിയത്. പെൺകുട്ടി ജോലി ചെയ്തിരുന്ന കിളിമാനൂർ കേന്ദ്രീകരിച്ചുള്ള അന്വേഷണമാണ് ഒടുവിൽ അൻസാഫിൽ അവസാനിച്ചത്.\nഅൻസാഫിന്റെ വീട്ടിൽ നിന്നാണ് പെൺകുട്ടിയെ പൊലീസ് കസ്റ്റഡിയിൽ എടുത്തത്. വിവാഹം കഴിക്കുകയാണ് ഉദ്ദേശ്യമെന്നാണ് അൻസാഫ് പൊലീസിനോട് പറഞ്ഞത്. പെൺകുട്ടിക്ക് പ്രായപൂർത്തിയാകാത്തതിനാൽ പോക്‌സോ കേസ് ചുമത്തിയാണ് അൻസാഫിനെ റിമാൻഡ് ചെയ്തത്. പെൺകുട്ടിയെ മാതാപിതാക്കൾക്കൊപ്പം തന്നെ പൊലീസ് വിട്ടു.\nപള്ളിക്കൽ സിഐ അജി ജി. നാഥിന്റെ നേതൃത്വത്തിൽ എസ്‌ഐ അനിൽ കുമാർ, ബിജുമോൻ, പിങ്ക് പൊലീസിലെ വനിതാ എസ് ഐ അജിത എന്നിവരടങ്ങുന്ന സംഘമാണ് കേസ് അന്വേഷിച്ചത്. രാവിലെ നടന്ന അന്വേഷണത്തിനു രാത്രിയോടെയാണ് പരിസമാപ്തിയായത്. പെൺകുട്ടിയെ അൻസാഫിനൊപ്പം തന്നെ പൊലീസ് കണ്ടെത്തുകയുമായിരുന്നു.\nമൊഴിയെടുത്ത ശേഷം പെൺകുട്ടിയെ രക്ഷകർത്താക്കളോടൊപ്പം വിട്ടയച്ചു. പോക്സോ പ്രകാരം യുവാവിനെതിരെ കേസെടുത്തു. മജിസ്ട്രേറ്റിനു മുന്നിൽ ഹാജരാക്കിയ പ്രതിയെ റിമാൻഡ് ചെയ്തു.


emalayalee.com - ബെര്‍ഗെന് കൗണ്ടി കമ്മ്യൂണിറ്റി സര്‍വീസ് അവാര്‍ഡ് ഫോര് മീഡിയ എക്‌സലന്‍സ് സുനില് ട്രൈസ്റ്റാറിന്\nബെര്‍ഗെന് കൗണ്ടി കമ്മ്യൂണിറ്റി സര്‍വീസ് അവാര്‍ഡ് ഫോര് മീഡിയ എക്‌സലന്‍സ് സുനില് ട്രൈസ്റ്റാറിന്\nന്യൂയോര്‍ക്ക്: മാധ്യമ രംഗത്ത് ശ്രദ്ധേയമായ സംഭാവനകളര്‍പ്പിക്കുന്ന സാമുവേല് ഈശോയ്ക്ക് (സുനില് ട്രൈസ്റ്റാര്) ബര്‍ഗന് കൗണ്ടിയുടെ കമ്യൂണിറ്റി സര്‍വീസ് അവാര്‍ഡ്. കൗണ്ടി ഔദ്യോഗികമായി സംഘടിപ്പിച്ച ഏഷ്യന് അമേരിക്കന് ആന്‍ഡ് പസഫിക് ഐലന്‍ഡര് ഹെറിറ്റേജ് ആഘോഷത്തില് ചൂസന് ഫ്രീഹോള്‍ഡേഴ്‌സ് ബോര്‍ഡ് പ്രസിഡന്റ് ട്രേസി സില്‍ന സുര് അവാര്‍ഡ് സമ്മാനിച്ചു.\nവര്‍ണ്ണശബളമായ ചടങ്ങില് വച്ചു മൂന്നു അവാര്‍ഡുകള് കൂടി സമ്മാനിച്ചു. ലോ എന്‍ഫോഴ്‌സ്‌മെന്റ് സര്‍വീസ് അവാര്‍ഡ് ലഭിച്ചത് ന്യൂജേഴ്‌സി ഏഷ്യന് അമേരിക്കന് ലോ എന്‍ഫോഴ്‌സ്‌മെന്റ് ഓഫീസേഴ്‌സ് അസോസിയേഷനാണ്. രണ്ട് ഏഷ്യന് പോലീസ് ഓഫീസര്‍മാര് അവാര്‍ഡ് ഏറ്റുവാങ്ങി.\nവിദ്യാഭ്യാസ രംഗത്തെ സേവനത്തിനു മോണോ എച്ച് വാംഗിനും, നേതൃരംഗത്തിനുള്ള അവാര്‍ഡ് റവ. ഗാര്‍ഡന്‍സിയോ സൊറിയാനോക്കും നല്‍കി. അവാര്‍ഡ് ലഭിച്ച ഏക ഇന്ത്യക്കാരനാണ് സുനില് െ്രെടസ്റ്റാര്.\nമെയ് ഏഷ്യന് അമേരിക്കന് ഹെറിറ്റേജ് മാസമായും കൗണ്ടി എക്‌സിക്യൂട്ടീവ് ജയിംസ് ജെ ടെഡ്‌സ്‌കോ പ്രഖ്യാപിച്ചു. ഒന്നര നൂറ്റാണ്ടായി അമേരിക്കന് ജീവിതത്തില് ഏഷ്യന് വംശജര് നല്‍കുന്ന സംഭാവന പ്രഖ്യാപനത്തില് ചൂണ്ടിക്കാട്ടി. കഠിന യാതനകളും വിഷമതകളും സഹിക്കുകയും ഉന്നതിയിലെത്തുകയും ചെയ്തവരുടെ ചരിത്രം അമേരിക്കന് ചരിത്രത്തിന്റെ ഭാഗമാണ്. വിവിധ നാടുകളില് നിന്നും എത്തി വലിയ വിജയം നേടാന് അവര്‍ക്കായി. ബര്‍ഗന് കൗണ്ടിയില് 130,000 ഏഷ്യക്കാരാണുള്ളത്. അത് അനുദിനം വര്‍ധിക്കുന്നതായും പ്രഖ്യാപനത്തില് ചൂണ്ടിക്കാട്ടി.\nലാറ്റിനോകള് കഴിഞ്ഞാല് കൗണ്ടിയിലെ ഏറ്റവും വലിയ ന്യൂനപക്ഷം ഏഷ്യക്കാരാണെന്നു ട്രേസി സില്‍ന സുര് ചൂണ്ടിക്കാട്ടി. വലിയ തോതില് കൊറിയന് വംശജരും, ചൈനക്കാരും ഇന്ത്യക്കാരും കൗണ്ടി ജീവിതത്തെ സമ്പന്നമാക്കുന്നു. അവാര്‍ഡ് ലഭിച്ചവര് വ്യത്യസ്ത കര്‍മ്മരംഗങ്ങളില് വലിയ നേട്ടങ്ങള് കൈവരിച്ചവരാണ് അവര് ചൂണ്ടിക്കാട്ടി.\nകൗണ്ടി പ്രോസിക്യൂട്ടറായ ഗുര്‍ബീര് ഗ്രേവാളും ചടങ്ങിന്റെ തുടക്കത്തില് എത്തി. പ്രാസംഗീകര് ഏഷ്യന് സമൂഹത്തിന്റെ ഉയര്‍ച്ചയുടെ തെളിവായി സിക്കുകാരനായ ഗ്രേവാളിനെയാണ് എടുത്തുകാട്ടിയത്. ഇതുപോലെ ഉന്നത സ്ഥാനങ്ങളില് ഏഷ്യക്കാര് കൂടുതലായി എത്തട്ടെ എന്നും അവര് ആശംസിച്ചു.\nഷെറിഫ്‌സ് ഡിപ്പാര്‍ട്ട്‌മെന്റിന്റെ ഹോണര് ഗാര്‍ഡോടു കൂടിയായിരുന്നു തുടക്കം. അസി. പബ്ലിക് പ്രോസിക്യൂട്ടര് ജാക്വലിന് ചോയി പ്രതിജ്ഞാ വാചകം ചൊല്ലി.\nആശംസാ പ്രസംഗങ്ങള്‍ക്കുശേഷം നടന്ന കള്‍ച്ചറല് പ്രോഗ്രാം വര്‍ണ്ണ മനോഹരമായിരുന്നു. കൊച്ചു കുട്ടികള് അവതരിപ്പിച്ച ഡാന്‍സ്, പരാമസിലെ ചെന് വെയ് ഡാന്‍സ് സ്റ്റുഡിയോ ആണ് സംഘടിപ്പിച്ചത്. ടെനാഫ്‌ളൈയിലെ അലക്‌സും ക്രിസ്റ്റീന ബോണ്‍ടിയയും ബ്രോഡ്‌വെ ഗാനങ്ങള് ആലപിച്ചു. തുടര്‍ന്ന് നടന്ന ചൈനീസ്, കൊറിയന് നൃത്തങ്ങള് മനംകവരുന്നതായിരുന്നു. വര്‍ണ്ണാഭമായ വേഷവിധാനങ്ങളും വിശറികളും കൊണ്ട് അവര് നിറക്കൂട്ട് ചാലിച്ചു.\nപ്രവാസി ചാനല് മാനേജിംഗ് ഡയറക്ടറായ സുനില് െ്രെടസ്റ്റാര് കാല് നൂറ്റാണ്ടോളമായി ദൃശ്യമാധ്യമ രംഗങ്ങളില് സജീവ സാന്നിധ്യമാണ്. ഏഷ്യാനെറ്റിന്റെ അമേരിക്കന് പ്രവേശനത്തിനു തുടക്കം കുറിക്കുകയും ചാനലിനെ വലിയ വിജയത്തിലെത്തിക്കുകയും ചെയ്ത സുനില് ഇ മലയാളി, ഇന്ത്യാ ലൈഫ് ആന്‍ഡ് ടൈംസ് മാഗസിന്, ഐ.എല്.എ ടൈംസ് എന്നിവയുടെ സാരഥിയുമാണ്.\nടി.എസ് ചാക്കോ, പ്രൊഫസര് സണ്ണി മാത്യു, വര്‍ഗ്ഗീസ് പ്ലാമ്മൂട്ടില്, സെബാസ്‌ററ്യന് കൂടാതെ സാമൂഹ്യ സാംസ്കാരിക രംഗത്തെ നിരവധി പേര് അവാര്‍ഡ് ദാന ചടങ്ങില് പങ്കെടുത്തു.


തവനൂര് സെന്‍ട്രല് ജയില് ഇന്ന് മുഖ്യമന്ത്രി ഉദ്ഘാടനം ചെയ്യും - malabarinews.com\nHome » News » തവനൂര് സെന്‍ട്രല് ജയില് ഇന്ന് മുഖ്യമന്ത്രി ഉദ്ഘാടനം ചെയ്യും\nHIGHLIGHTS : The Chief Minister will inaugurate the Thavanur Central Jail today\nനിര്‍മാണം പൂര്‍ത്തിയായ തവനൂര് സെന്‍ട്രല് പ്രിസണ് ആന്‍ഡ് കറക്ഷണല് ഹോം ഇന്ന് രാവിലെ 10ന് മുഖ്യമന്ത്രി പിണറായി വിജയന് ഉദ്ഘാടനം ചെയ്യും. പൊതുമരാമത്ത് ടൂറിസം വകുപ്പ് മന്ത്രി പി.എ.മുഹമ്മദ് റിയാസ് വിശിഷ്ടാതിഥിയാവും. കായിക വകുപ്പ് മന്ത്രി വി. അബ്ദുറഹിമാന് മുഖ്യാതിഥിയാവും.\nഡോ.കെ.ടി ജലീല് എം.എല്.എ അധ്യക്ഷനാവും. എം.പിമാരായ ഇ.ടി മുഹമ്മദ് ബഷീര്, ഡോ.എം.പി അബ്ദു സമദ് സമദാനി, എം.എല്.എമാരായ പ്രൊഫസര് ആബിദ് ഹുസൈന് തങ്ങള്, പി.നന്ദകുമാര്, കുറുക്കോളി മൊയ്തീന് തുടങ്ങി വിവിധ ജനപ്രതിനിധികളും വിവിധ രാഷ്ട്രീയപാര്‍ട്ടി നേതാക്കളും ഉദ്യോഗസ്ഥരും പങ്കെടുക്കും.\nതവനൂര് കൂരടയില് ജയില് വകുപ്പിന്റെ 7.56 ഏക്കര് ഭൂമിയില് മൂന്ന് നിലകളിലായാണ് ജയില് സമുച്ചയം നിര്‍മിച്ചിട്ടുള്ളത്. മറ്റ് മൂന്ന് ജയിലുകളില്‍നിന്ന് വ്യത്യസ്തമാണ് പുതിയ ജയിലിന്റെ നിര്‍മാണം. ‘യു’ ആകൃതിയില് മൂന്ന് നിലകളിലായാണ് ജയില് നിര്‍മിച്ചിരിക്കുന്നത്. 706 തടവുകാരെ പാര്‍പ്പിക്കുന്നതിനുള്ള സൗകര്യമാണ് ജയിലുള്ളത്. 35 കോടിയോളം രൂപ ചെലവഴിച്ചാണ് നിര്‍മാണം പൂര്‍ത്തിയാക്കിയത്. നിലവിലെ സെന്‍ട്രല് ജയിലുകളുടെ നിര്‍മാണ രീതിയില്‍നിന്ന് വ്യത്യസ്തമായി ആധുനിക സുരക്ഷാ സംവിധാനങ്ങളാണ് ഇവിടെയുള്ളത്.\nസ്വാതന്ത്ര്യലബ്ധിയ്ക്കുശേഷം സര്‍ക്കാര് നിര്‍മിക്കുന്ന ആദ്യത്തെ സെന്‍ട്രല് ജയിലാണിത് തവനൂരിലേത്. ഉദ്ഘാടനദിവസം പൊതുജനങ്ങള്‍ക്ക് ജയില് സന്ദര്‍ശിക്കാനുള്ള അവസരവും ഉണ്ടാകും. രാവിലെ ഒന്‍പത് മുതല് 10 വരെ ഒരു മണിക്കൂര് സമയമാണ് ജയിലിന്റെ ഉള്‍വശം മുഴുവനായും സന്ദര്‍ശകര്‍ക്കായി സമയം അനുവദിച്ചിട്ടുള്ളത്. എന്നാല് ഫോട്ടോ എടുക്കുന്നതിന് അനുവദിക്കില്ല. അതീവ സുരക്ഷാ മേഖലയായതിനാല് ഉദ്ഘാടനത്തിനുശേഷം ജയിലിനുള്ളില് സന്ദര്‍ശനത്തിന് നിയന്ത്രണമേര്‍പ്പെടുത്തും.\nTAGS : chief ministerinaugurateThavanur Central Jail


Emalayalee.com - ബ്രിട്ടനില് കോവിഡ് ബാധിച്ച് വൈദികന് ഉള്‍പ്പടെ രണ്ട് മലയാളികള് മരിച്ചു\nബ്രിട്ടനില് കോവിഡ് ബാധിച്ച് വൈദികന് ഉള്‍പ്പടെ രണ്ട് മലയാളികള് മരിച്ചു\nലണ്ടന് . കോവിഡ് ബാധിച്ച് ബ്രിട്ടനില് രണ്ടു മലയാളികള് കൂടി മരിച്ചു. യാക്കോബായ സുറിയാനി സഭയിലെ സീനിയര് വൈദികനായ കോട്ടയം വാകത്താനം ചിറത്തലേട്ട് റവ. ഡോ. ബിജി മാര്‍ക്കോസ് (54 ) പ്രെസ്റ്റണില് താമസിക്കുന്ന പിറവം കിഴുമുറിയില് ക്രിസ്റ്റല് ഭവനില് സണ്ണി ജോണ് (70 ) എന്നിവരാണ് മരിച്ചത്.\nലണ്ടനിലെ സെന്റ് തോമസ് യാക്കോബായ സുറിയാനി പള്ളി ഉള്‍പ്പടെ വിവിധ ദേവാലയങ്ങളുടെ ചുമതലയുണ്ടായിരുന്നു മരിച്ച ഫാ . ബിജി ചിറത്തലേട്ടിന് , കുടുംബത്തോടൊപ്പം ലണ്ടനടുത്തുള്ള പോര്‍ട്‌സ്മൗത്തില് താമസിച്ചു വരികയായിരുന്നു.\nഭാര്യ ബിന്ദു ബിജി. മക്കള്: സബിത , ലാബിത , ബേസില് .\nപ്രെസ്റ്റണില് മരിച്ച സണ്ണി ജോണ് രണ്ടാഴ്ചയായി ചികിത്സയില് കഴിയുകയായിരുന്നു. ഭാര്യ എല്‍സിയോടും മക്കളായ നെല്‍സണ് , നിക്സണ് എന്നിവരോടൊപ്പം പ്രെസ്റ്റണില് താമസിച്ചു വരികയായിരുന്നു. കൂത്താട്ടുകുളം ചൊറിയം മാക്കില് കുടുംബാംഗം ആണ് പരേതന്.\nഇതോടെ യുകെ യില് കോവിഡ് മൂലം മരിച്ച മലയാളികളുടെ എണ്ണം പന്ത്രണ്ടായി .


ബുര്‍ജ് ഖലീഫയേക്കാള് ഉയരമുള്ള കെട്ടിടം മുംബൈയില് വരുന്നു; ശിവജിയുടെ പേരില് | Nitin Gadkari readies plan for historic landmark taller than Burj Khalifa on Mumbai waterfront - Malayalam Oneindia\n22 min ago ഞാന് രക്ഷാധികാരിയല്ല, അനുമതിയില്ലാതെ പേര് ഉപയോഗിച്ചാല് നിയമ നടപടിയെന്ന് എറണാകുളം കളക്ടര്\nPublished: April 17 2017, 15:44 [IST]\nദില്ലി: ലോകത്ത് ഏറ്റവും ഉയരമുള്ള കെട്ടിടമാണ് ദുബായിലെ ബുര്‍ജ് ഖലീഫ. 163 നിലകളുള്ള ഈ അംബര ചുംബി ലോകത്തിന് മുന്നില് ഏഴുന്നേറ്റ് നില്‍ക്കാന് യുഎഇയെ സഹായിക്കുന്ന ഒന്നാണ്. എന്നാല് അതിനേക്കാള് ഉയരമുള്ള കെട്ടിടം മുംബൈയില് വരുന്നുവെന്നാണ് പുതിയ റിപ്പോര്‍ട്ട്.\nകേന്ദ്ര കപ്പല്-റോഡ് ഗതാഗത മന്ത്രി നിതിന് ഗഡ്കരിയാണ് ഇതുസംബന്ധിച്ച് സൂചന നല്‍കിയത്. മുംബൈ മറൈന് ഡ്രൈവിലാണ് പുതിയ കെട്ടിടം പണിയുകയെന്ന് അദ്ദേഹം പറഞ്ഞു. ഛത്രപതി ശിവജി ടവര് എന്ന പേരിലാണ് ഇത് അറിയപ്പെടുകയെന്നും ഗഡ്കരി പറഞ്ഞു.\nമുംബൈ തീരത്ത് മനോഹരമായ സ്ഥലം കെട്ടിടം പണിയുന്നതിന് ഉണ്ടെന്നും പദ്ധതി തയ്യാറാണെന്നും കേന്ദ്രമന്ത്രി കൂട്ടിച്ചേര്‍ത്തു. കേന്ദ്രസര്‍ക്കാരിന്റെ അനുമതിക്ക് വേണ്ടി കാത്തിരിക്കുകയാണ്. സര്‍ക്കാര് തന്നെയാണ് കെട്ടിടം പണിയുക എന്നാണ് മന്ത്രി സൂചിപ്പിച്ചത്.\nഹരിതാഭമായ തീരമാണ് ലക്ഷ്യമിടുന്നത്. ഭംഗിയുള്ള റോഡും. ബുര്‍ജ് ഖലീഫയേക്കാള് ഉയരമുള്ളതും മറൈന് ഡ്രൈവിനേക്കാള് വിശാലമായതും മനോഹരമായതുമായ കെട്ടിടമായിരിക്കുമതെന്നും മന്ത്രി പറഞ്ഞു. മുംബൈ പോര്‍ട്ട് ട്രസ്റ്റിന് കീഴിലാണ് മുംബൈ നഗരത്തിലെ മിക്ക സ്ഥലങ്ങളും.\n1873 മുതല് മുംബൈ തുറമുഖം മുംബൈ പോര്‍ട്ട് ട്രസ്റ്റിന്റെ കീഴിലാണ്. രാജ്യത്തെ 12 പ്രധാന തുറമുഖങ്ങളിലൊന്നാണ് മുംബൈ പോര്‍ട്ട്. ഈ മേഖല വികസിപ്പിക്കാന് സര്‍ക്കാര് ലക്ഷ്യമിടുന്നുണ്ട്. 500 ഹെക്ടര് വരുന്ന സ്ഥലത്ത് വാണിജ്യ, വിനോദ കേന്ദ്രങ്ങളും, കണ്‍വെന്‍ഷന് സെന്ററും ഉള്‍പ്പെടുന്ന സൗകര്യങ്ങള് നിര്‍മിക്കാനാണ് ഉദ്ദേശിക്കുന്നത്.\nനിലവിലുള്ള പദ്ധതി പ്രകാരം മറൈന് ഡ്രൈവിന്റെ പരിധി ഏഴ് കിലോമീറ്ററാവും. മസഗാവ് ഡോക്‌സ് മുതല് വഡാല വരെയുള്ള പ്രദേശത്താണ് ഈ വികസപ്രവര്‍ത്തനങ്ങള് നടക്കുക. ഇതിന്റെ ഭാഗമായി ആസൂത്രണം ചെയ്യുന്നതാണ് ലോകത്തിലെ ഏറ്റവും വലിയ കെട്ടിടം.\nനിര്‍മാണ പ്രവര്‍ത്തനങ്ങള്‍ക്ക് വേണ്ടി ആഗോള ടെന്‍ഡര് ക്ഷണിച്ചിട്ടുണ്ട്. നേരത്തെ പദ്ധതി നടത്തിപ്പിന് കേന്ദ്രസര്‍ക്കാര് ഒരു സമിതിയെ നിയോഗിച്ചിരുന്നു. ആര് ജാധവ് അധ്യക്ഷനായ സമിതി. ഇവര് വിശദമായ പ്ലാന് തയ്യാറാക്കി കപ്പല് മന്ത്രാലയത്തിന് സമര്‍പ്പിച്ചിട്ടുണ്ട്.\nകൊല്‍ക്കത്ത തുറമുഖം, കാന്‍ഡ്‌ല തുറമുഖം എന്നിവ വികസിപ്പിക്കാനും സര്‍ക്കാരിന് ആലോചനയുണ്ടെന്ന് നിതിന് ഗഡ്കരി പറഞ്ഞു. മുംബൈയിലെ പദ്ധതിക്ക് കേന്ദ്രമന്ത്രിസഭയുടെ അംഗീകാരം കിട്ടിയാല് നടപടികള് വേഗത്തിലാവും. പദ്ധതി നടപ്പായാല് മുംബൈയുടെ മുഖച്ഛായ മാറും.\nburj khalifa building india dubai mumbai ബുര്‍ജ് ഖലീഫ കെട്ടിടം ഇന്ത്യ ദുബായ് മുംബൈ\nA structure taller than Dubai's iconic 163-floor Burj Khalifa withagreen boulevard bigger than Mumbai's Marine Drive will form part ofanew eastern waterfront to be developed onawasteland in the country's financial capital.\nStory first published: Monday, April 17, 2017, 15:44 [IST]


സംതുലിതമായ സുവിശേഷം – WFTW 25 ഒക്ടോബർ 2020 | Jeevamozhikal\nസംതുലിതമായ സുവിശേഷം – WFTW 25 ഒക്ടോബർ 2020\nസുവിശേഷത്തിൻ്റെ സംതുലിതമായ സന്ദേശം പൗലൊസ് എഫെസ്യർക്ക് എഴുതിയ ലേഖനത്തിൽ കാണുന്നു. 1 മുതൽ3വരെയുള്ള അധ്യായങ്ങളിൽ, ഒരു പ്രബോധനം പോലും ഇല്ല. ദൈവം നമുക്കുവേണ്ടി ചെയ്ത കാര്യങ്ങളെ കുറിച്ചു വിവരിക്കുക മാത്രമാണ് ആ അധ്യായങ്ങൾ ചെയ്യുന്നത്. അടുത്ത മൂന്ന് അധ്യായങ്ങൾ മുഴുവൻ നാം ദൈവത്തിനു വേണ്ടി എന്തു ചെയ്യണമെന്നുള്ള പ്രബോധനങ്ങളാണ്. സുവിശേഷമെന്ന നാണയത്തിൻ്റെ രണ്ടു വശങ്ങളാണ് ഇവ. ഇവയിൽ ഏതെങ്കിലും ഒരു വശം ഇല്ലെങ്കിൽ ആ നാണയം (സുവിശേഷം) ഒരു കള്ള നാണയം ആണ്. ഗലാത്യർ 1ൽ വേറൊരു സുവിശേഷം പ്രസംഗിക്കന്നവരുടെമേൽ വരുന്ന ഒരു ശാപത്തെ കുറിച്ചു പറഞ്ഞിരിക്കുന്നു. അതു കൊണ്ടു നാം മറ്റുള്ളവരോട് ഒരു സമ്പൂർണ്ണ സുവിശേഷം- അതേസമയം തന്നെ ശരിയായതു- പറയുന്ന കാര്യത്തിൽ ശ്രദ്ധാലുക്കളായിരിക്കണം.\nദൈവം നമ്മെ സ്വർഗ്ഗത്തിലെ സകല ആത്മീയാനുഗ്രഹത്താലും ക്രിസ്തുവിൽ അനുഗ്രഹിച്ചിരിക്കുന്നു (എഫെ.1:3). നമ്മുടെ ക്രിസ്തീയ ജീവിതം ആരംഭിക്കുന്നത് ദൈവം ചെയ്തിരിക്കുന്ന കാര്യത്തിൽ നിന്നായിരിക്കണം. അവിടുന്ന് നമ്മെ ആദ്യം സ്നേഹിച്ചതു കൊണ്ടാണ് നാം ദൈവത്തെ സ്നേഹിക്കുന്നത്. അവിടുന്ന് നമ്മെ ആദ്യം ശുശ്രൂഷിച്ചതുകൊണ്ടാണ് നാം അവിടുത്തെ സേവിക്കുന്നത്. ലോകത്തെ സൃഷ്ടിക്കുന്നതിനു മുമ്പേ ദൈവം നമ്മെ അറിഞ്ഞു (എഫെ. 1:4). നമുക്കത് മനസ്സിലാകില്ല കാരണം നമുക്ക് ഭൂതകാലവും വർത്തമാനകാലവും ഭാവികാലവും ഉണ്ട്, ആ സ്ഥാനത്ത് ദൈവത്തിൻ്റെ പേര് “ഞാൻ ആകുന്നവൻ” എന്നാണ് (പുറപ്പാട് 3:14). ദൈവം നിത്യമായ വർത്തമാനകാലത്തിൽ ജീവിക്കുന്നു. അതുകൊണ്ട് അവിടുന്ന് എന്തെങ്കിലും സൃഷ്ടിക്കുന്നതിനു വളരെ മുമ്പു തന്നെ നാം ഓരോരുത്തരേയും പേരു ചൊല്ലി അറിഞ്ഞിരുന്നു. ലോകം സൃഷ്ടിക്കപ്പെടുന്നതിനു മുമ്പു തന്നെ അവിടുന്നു നമ്മെ ക്രിസ്തുവിൽ ആക്കി.\nക്രിസ്തുവിൽ ആയിരിക്കുക എന്നാൽ എന്താണെന്ന് കാണിക്കുന്നതിന് ഒരു ഉദാഹരണം ഇവിടെ പറയുന്നു . നിങ്ങൾ ഒരു കഷണം കടലാസ് എടുത്ത് ഒരു പുസ്തകത്തിനകത്താക്കിയിട്ട്, ആ പുസ്തകം കത്തിക്കുക, അപ്പോൾ ആ കടലാസും കത്തും. നിങ്ങൾ ആ പുസ്തകം മണ്ണിൽ കുഴിച്ചിട്ടാൽ ആ കടലാസ് കഷണവും കുഴിച്ചിടപ്പെടും. നിങ്ങൾ ആ പുസ്തകം ഒരു റോക്കറ്റിൽ ചന്ദ്രനിലേക്കയച്ചാൽ ആ കടലാസും ചന്ദ്രനിൽ പോകും. അതേപോലെ, നാം ക്രിസ്തുവിൽ ഇരുത്തപ്പെട്ടിരിക്കുന്നു (നിത്യ ഭൂതകാലം മുതൽ, ദൈവത്തിൻ്റെ മനസ്സിൽ). അതുകൊണ്ട് എ.ഡി 29 ൽ ക്രിസ്തു ക്രൂശിക്കപ്പെട്ടപ്പോൾ, നാം അവിടുത്തോടു കൂടെ ക്രൂശിക്കപ്പെട്ടു. അവിടുന്ന് അടക്കപ്പെട്ടപ്പോൾ, നാമും അടക്കപ്പെട്ടു. അവിടുന്ന് മരിച്ചവരിൽ നിന്ന് ഉയർപ്പിക്കപ്പെട്ട് സ്വർഗ്ഗാരോഹണം ചെയ്തപ്പോൾ, “ദൈവം നമ്മെ ക്രിസ്തുവിനോടുകൂടെ ഉയർത്തെഴുന്നേൽപ്പിക്കുകയും ക്രിസ്തു യേശുവിനോടു കൂടെ നമ്മെ സ്വർഗ്ഗത്തിൽ ഇരുത്തുകയും ചെയ്തു” (എഫെ.2:26). ഇത് ആശ്ചര്യകരമായ ഒരു സത്യമാണ്. അതിൻ്റെ യാഥാർത്ഥ്യം നമുക്ക് അനുഭവിക്കാൻ കഴിയുന്നത്, നാം ദൈവവചനം വിശ്വസിക്കുന്നെങ്കിൽ മാത്രമാണ്- മറിച്ചാണെങ്കിൽ ഇല്ല. “നിങ്ങളുടെ വിശ്വാസം പോലെ നിങ്ങൾക്കു ഭവിക്കും ” (മത്താ 9:29) , അതു ദൈവത്തിൻ്റെ ഒരു നിയമം ആണ്.\nദൈവം ക്രിസ്തുവിൽ നമുക്കു വേണ്ടി ചെയ്ത കാര്യങ്ങളിൽ നാം സ്ഥാപിതമായിരിക്കണം. ആ അടിസ്ഥാനം ഇട്ടെങ്കിൽ മാത്രമേ, എഫെസ്യർ4മുതൽ6വരെയുള്ള അധ്യായങ്ങളിൽ കണ്ടെത്തുന്ന, പുതിയ വഴിയിലൂടെ നടക്കുക, സാത്താനെ എതിർക്കുക തുടങ്ങിയ കാര്യങ്ങളെ കുറിച്ചുള്ള പ്രബോധനങ്ങൾ കൊണ്ട് , നമുക്കു നമ്മുടെ വീടു പണിയാൻ കഴിയൂ. അല്ലാത്ത പക്ഷം നാം നിരുത്സാഹത്തിൻ്റെയും സ്വയം കുറ്റംവിധിയുടെയും ചെളിക്കുണ്ടിൽ കൂടെക്കൂടെ കിടന്നുരുളും. അതു കൊണ്ട് ആദ്യം എഫെസ്യർ 1 മുതൽ3വരെയുള്ള അധ്യായങ്ങൾ അധികം ധ്യാനിക്കുക.\nഅനേക ക്രിസ്ത്യാനികൾ ഒരു സ്ഥലത്ത് അടിസ്ഥാനം ഇടുകയും പിന്നീട് മറ്റൊരിടത്ത് വീടു പണിയുകയും ചെയ്യുന്നു . അതുകൊണ്ട് ആ വീട് നിലം പതിക്കുന്നു. എഫെസ്യ ലേഖനത്തിൻ്റെ ഒടുവിലത്തെ മൂന്ന് അധ്യായങ്ങളിലും കാണുന്ന ഓരോ പ്രബോധനങ്ങളും നമ്മോടുള്ള ദൈവത്തിൻ്റെ സ്നേഹത്തിന്മേലും അവിടുത്തെ പൂർണ്ണമായ അംഗീകാരത്തിന്മേലും ( ആദ്യത്തെ3അധ്യായങ്ങളിൽ പറഞ്ഞിട്ടുള്ളവ) അടിസ്ഥാനപ്പെട്ടിരിക്കുന്നു. ഇത് പ്രാഥമികമായതാണ്. എന്നാൽ അപ്പോഴും നാം അതു മറക്കാൻ പ്രേരിപ്പിക്കപ്പെടുന്നു. നാം ഒരു ദിവസം ചിന്തിക്കുന്നത് നാം 45 മിനിറ്റ് വേദപുസ്തകം വായിച്ചതുകൊണ്ട് അന്ന് ദൈവം നമ്മെ കൂടുതൽ അംഗീകരിക്കുമെന്നും, മറ്റൊരു ദിവസം നാം ചിന്തിക്കുന്നത് അന്നു നമുക്ക് തിരുവചനം വായിക്കുവാൻ ഒരു മിനിറ്റു പോലും ലഭിക്കാതിരുന്നതു കൊണ്ട് അവിടുന്ന് നമ്മെ കോപത്തോടെ നോക്കുന്നു എന്നും നമ്മുടെ പ്രാർത്ഥനകൾ കേൾക്കുകയില്ലെന്നും ആണ്. എന്തെങ്കിലും തെറ്റു പറ്റിയാൽ നമുക്കു തോന്നുന്നത് അന്ന് നാം വേദപുസ്തകം വായിക്കാതിരുന്നതുകൊണ്ടാണ് അങ്ങനെ സംഭവിച്ചത് എന്നാണ്! അത് അന്ധവിശ്വാസമാണ്, തന്നെയുമല്ല ദൈവം നമ്മെ അംഗീകരിച്ചിരിക്കുന്നത് ക്രിസ്തു നമുക്കു വേണ്ടി ചെയ്തതിൻ്റെ അടിസ്ഥാനത്തിന്മേലല്ല നമ്മുടെ വേദപുസ്തക വായനയുടെ അടിസ്ഥാനത്തിലാണ് എന്നു വിശ്വസിക്കുകയും ചെയ്യുന്നു. ബൈബിൾ വായന സംശയമന്യേ വളരെ വളരെ പ്രാധാന്യമുള്ളതാണ്. എന്നാൽ നമ്മുടെ അംഗീകാരത്തിൻ്റെ അടിസ്ഥാനം അതല്ല. അത് മുകളിലോട്ടുള്ള പണിയുടെ ഭാഗമാണ്. ഈ സത്യത്തിന്മേൽ സ്ഥാപിതമാകുക എന്നത് നിങ്ങളെ സംബന്ധിച്ച് വളരെ, വളരെ, വളരെ പ്രാധാന്യമുള്ളതാണ്. അല്ലാത്തപക്ഷം സുവിശേഷം മനുഷ്യ – കേന്ദ്രീകൃതമായി തീർന്നിട്ട് നിങ്ങൾ അടിസ്ഥാനത്തിന്മേൽ വാതിലുകളും ജനലുകളും വയ്ക്കുക ആയിരിക്കും! ഈ സത്യങ്ങളെ (എഫെ. 1 –3വരെയുള്ള അധ്യായങ്ങളിൽ കാണപ്പെടുന്നവ) അവഗണിക്കുകയോ അല്ലെങ്കിൽ വില കുറച്ചു കാണുകയോ ചെയ്താൽ ഒരു വ്യത്യാസവുമില്ലാതെ നിങ്ങൾ പരീശന്മാരെ പോലെ അവസാനിക്കും.\nഎന്നാൽ തീർച്ചയായും, ഒരു അടിസ്ഥാനമിടുന്നതിൻ്റെ മുഴുവൻ ഉദ്ദേശ്യവും, വീടു പണിയുക എന്നതാണ്. അതുകൊണ്ട് നാം അടിസ്ഥാനം കൊണ്ടു നിർത്തുന്നില്ല നാം മുകളിലോട്ടുള്ള പണി തുടർന്നു കൊണ്ടിരിക്കണം.\n‘കൃപ’ എന്നത് ദൈവം അവിടുത്തെ കരം നീട്ടി നമുക്ക് ഓരോ സ്വർഗ്ഗീയ അനുഗ്രഹവും തരുന്നതാണ്. വിശ്വാസം എന്നത് നാം നമ്മുടെ കരം പുറത്തേക്കു നീട്ടി ദൈവകരങ്ങളിൽ നിന്ന് ആ അനുഗ്രഹങ്ങൾ എടുക്കുന്നതാണ്. അതു കൊണ്ട് യേശുവിൻ്റെ നാമത്തിൽ നാം അവകാശപ്പെടുന്നത്രയും മാത്രമെ നമുക്കു ലഭിക്കുകയുള്ളൂ. ദൈവം നമ്മുടെ സ്വർഗ്ഗീയ അക്കൗണ്ടിൽ ലക്ഷക്കണക്കിന് അനുഗ്രഹങ്ങൾ നിക്ഷേപിച്ചിട്ട് തുക എഴുതാത്ത അനേകം ചെക്കുകൾ യേശുവിൻ്റെ നാമത്തിൽ ഒപ്പിട്ട് നമുക്ക് നൽകിയിട്ടുണ്ട്. ഇപ്പോൾ നാം ചെയ്യേണ്ട ഒരേ ഒരു കാര്യം ബാങ്കിലേക്കു ചെന്ന് നമ്മുടെ പൂർവ്വാർജിത സ്വത്ത് അവകാശപ്പെടുക എന്നതു മാത്രം.\n← യേശു പ്രലോഭിപ്പിക്കപ്പെട്ടു എന്നാൽ എല്ലായ്പോഴും അതിനെ ജയിച്ചു – WFTW 18 ഒക്ടോബർ 2020\nരണ്ടു പ്രധാന പ്രബോധനങ്ങൾ – WFTW 1 നവംബർ 2020 →


കേന്ദ്ര സര്‍ക്കാരിന്‍റെ പ്രത്യേക നിര്‍ദ്ദേശത്തിന്‍റെ അടിസ്ഥാനത്തില് ഫലം നെഗറ്റീവാണെങ്കിലും 14 ദിവസം ക്വാറന്‍റൈനില് കഴിയണം.7ദിവസം ഹോം ക്വാറന്‍റൈനില് കഴിഞ്ഞ ശേഷം വീണ്ടും ആര്‍ടിപിസിആര് എടുത്ത് നെഗറ്റീവെങ്കില്7ദിവസം കൂടി ക്വാറൈന്‍റൈനില് കഴിയണമെന്നാണ് നിര്‍ദ്ദേശം നല്‍കുന്നത്.\nDelhi, First Published Dec 1, 2021, 6:42 AM IST\nദില്ലി: ഒമിക്രോൺ (omicron)വ്യാപനത്തിന്റെ പശ്ചാത്തലത്തിൽ കൂടുതൽ കൊവിഡ് ബാധ കാണുന്ന ക്ളസ്റ്ററുകളുടെ(clusters) എല്ലാം ജനിതക ശ്രേണീകരണത്തിന് (genome sequencing)കേന്ദ്രം നിർദ്ദേശം നൽകി. കർണ്ണാടകയിലെയും പൂനെയിലെയും ഓരോ ക്ളസ്റ്ററുകളുടെ എല്ലാ സാംപിളും ആവശ്യപ്പെട്ടിട്ടുണ്ട്. ഒമിക്രോൺ സ്ഥിരീകരിച്ച രാജ്യങ്ങളിൽ നിന്ന് വരുന്നവരുടെ വീട്ടിലെത്തി നിരീക്ഷിക്കണമെന്നും കേന്ദ്രം നിർദേശിച്ചു. അതേസമയം ഇന്ത്യയിൽ ചികിത്സയിലുള്ളവരുടെ എണ്ണം ഒരു ലക്ഷത്തിന് താഴെ എത്തി\nമഹാരാഷ്ട്രയിൽ ദക്ഷിണാഫ്രിക്കയിൽ നിന്നു വന്ന ആറു പേർക്ക് കൂടി കൊവിഡ് സ്ഥിരീകരിച്ചു.മഹാരാഷ്ട്ര സർക്കാർ മാർഗ്ഗനിർദ്ദേശങ്ങൾ പുതുക്കിയിട്ടുണ്ട്. വിദേശരാജ്യങ്ങളിൽ നിന്ന് വരുന്നവർക്കെല്ലാം വിമാനത്താവളത്തിൽ കൊവിഡ് പരിശോധന നിർബന്ധമാക്കി.നെഗറ്റീവ് ആയാൽ 14 ദിവസം വീടുകളിൽ ക്വാറൻ്റീൻ നിൽക്കണം.ഹൈ റിസ്ക് രാജ്യങ്ങളിൽനിന്ന് വരുന്നവർക്ക് ഏഴു ദിനം നിർബന്ധിത ഇൻസ്റ്റിറ്റ്യൂഷണൽ ക്വാറൻ്റീനും ഏർപ്പെടുത്തി.2,4,7 ദിവസങ്ങളിൽ കൊവിഡ് പരിശോധന നടത്തണം. നെഗറ്റീവ് ആയാൽ വീണ്ടും ഏഴ് ദിനം വീടുകളിൽ ക്വാറൻ്റീൻ കഴിയണം..മറ്റു സംസ്ഥാനങ്ങളിൽ നിന്ന് വരുന്നവർക്ക് 48 മണിക്കൂറിനുള്ളിലെ RTPCR പരിശോധന ഫലം നിർബന്ധമാക്കുകയും ചെയ്തു.\nപുതിയ വകഭേദം സ്ഥിരീകരിക്കുന്ന രാജ്യങ്ങളിൽ നിന്നെത്തുന്നവർ രാജ്യത്ത് കർശന നിരീക്ഷണത്തിന് വിധേയരാകണം.ആർ ടി പി സി ആർ പരിശോധന ഫലം അറിഞ്ഞ ശേഷമേ വിമാനത്താവളം വിടാവൂ. കൊവിഡ് പോസിറ്റീവെങ്കിൽ നിരീക്ഷണ കേന്ദ്രത്തിലേക്ക് മാറ്റുകയും സ്രവം ജനിതക ശ്രേണീകരണത്തിന് വിധേയമാക്കുകയും ചെയ്യും. നെഗറ്റീവെങ്കിൽ വീട്ടിൽ ഒരാഴ്ച നിരീക്ഷണം. എട്ടാം ദിവസം വീണ്ടും പരിശോധന നടത്തണം. മാർഗനിർദ്ദേശങ്ങൾ ലംഘിക്കുന്നവർക്കെതിരെ കർശന നടപടി സ്വീകരിക്കാനും കേന്ദ്രം സംസ്ഥാന സർക്കാരുകൾക്ക് നിർദ്ദേശം നൽകിയിട്ടുണ്ട്.\nഅതേ സമയം വകഭേദം സ്ഥിരീകരിക്കാത്തതിനെ തുടർന്ന് കർണ്ണാടകയിൽ നിന്നയച്ച ദക്ഷിണാഫ്രിക്കൻ സ്വദേശിയുടെ സാന്പിൾ പരിശോധനാ ഫലം ഐസിഎംആർ ഉടൻ പുറത്ത് വിടും. പരിശോധന ഫലമെന്തെന്ന് കേന്ദ്രം വ്യക്തമാക്കട്ടെയെന്നാണ് കർണ്ണാടക സർക്കാരിന്റെ നിലപാട്. ഡെൽറ്റ വൈറസിൽ നിന്ന് വ്യത്യസ്ഥമായ വകഭേദമാണെന്ന് ആദ്യഘട്ട പരിശോധനയിൽ കണ്ടെത്തിയിട്ടുണ്ട്. ഈ മാസം 20 നാണ് ദക്ഷിണാഫ്രിക്കൻ സ്വദേശിയായ 63കാരൻ ബംഗ്ലൂരുവിലെത്തിയത്. ഇയാൾക്കൊപ്പമുണ്ടായിരുന്ന മറ്റൊരു ദക്ഷിണാഫ്രിക്കൻ സ്വദേശിക്കും കൊവിഡ് സ്ഥിരീകരിച്ചെങ്കിലും ഡെൽറ്റാ വൈറസ് എന്ന് വ്യക്തമായിരുന്നു. ദക്ഷിണാഫ്രിക്കൻ സ്വദേശിയുമായി സമ്പർക്കത്തിൽ വന്നവരെ ക്വാറന്റീലാക്കി. ഇവരുടെ സാമ്പിളുകളും പരിശോധനയ്ക്ക് നൽകിയിരിക്കുകയാണ്. വിദേശത്ത് നിന്ന് കർണാടകയിൽ എത്തുന്നവർക്ക് ആർടിപിസിആർ പരിശോധനയും ക്വാറന്റീനും നിർബന്ധമാക്കിയിട്ടുണ്ട്.\nഒമിക്രോണ് വ്യാപനത്തിന്‍റെ പശ്ചാത്തലത്തില് ഹൈ റിസ്ക് രാജ്യങ്ങളില് നിന്നെത്തുന്നവര്‍ക്കുള്ള പ്രത്യേക നിയന്ത്രണം കേരളത്തിലും തുടങ്ങി. ഇത്തരം രാജ്യങ്ങളില് നിന്നെത്തുന്നവരെ ആര് ടിപിസിആര് പരിശോധനക്ക് ശേഷം മാത്രമെ വിമാനത്താവളത്തില് നിന്നും പുറത്തുവിടു. കേന്ദ്ര സര്‍ക്കാരിന്‍റെ പ്രത്യേക നിര്‍ദ്ദേശത്തിന്‍റെ അടിസ്ഥാനത്തില് ഫലം നെഗറ്റീവാണെങ്കിലും 14 ദിവസം ക്വാറന്‍റൈനില് കഴിയണം.7ദിവസം ഹോം ക്വാറന്‍റൈനില് കഴിഞ്ഞ ശേഷം വീണ്ടും ആര്‍ടിപിസിആര് എടുത്ത് നെഗറ്റീവെങ്കില്7ദിവസം കൂടി ക്വാറൈന്‍റൈനില് കഴിയണമെന്നാണ് നിര്‍ദ്ദേശം നല്‍കുന്നത്. വിമാനത്താവളത്തില് നടത്തുന്ന ആര്‍ടിപിസിആര് പരിശോധനയില് പോസിറ്റീവെങ്കിൽ ഉടന് കോവിഡ് കെയര് സെന്ററിലേക്ക് മാറ്റും. ഏതു വൈറസെന്ന് സ്ഥിരീകരിക്കാന് പോസിറ്റിവായവരില് കൂടുതല് പരിശോധനകളും നടത്തും\nLast Updated Dec 1, 2021, 12:07 PM IST


December 16, 2018 , മീരാന് അലി\nകോട്ടക്കലില് ചേര്‍ന്ന പൗരപ്രമുഖരുടെ ഒത്തുചേരലില് ജമാഅത്തെ ഇസ്ലാമി കേരള അമീര് എം.ഐ. അബ്ദുല് അസീസ് സംസാരിക്കുന്നു\nകോട്ടക്കല്: ഇക്കഴിഞ്ഞ നിയമസഭാ തെരഞ്ഞെടുപ്പില് സംഘ് പരിവാറിനെതിരെ നേടിയ വിജയം കൂടുതല് ഉത്തരവാദിത്വത്തോടെ പ്രവര്‍ത്തിക്കാന് മതനിരപേക്ഷ പാര്‍ട്ടികളെ പ്രേരിപ്പിക്കുന്നതാണെന്ന് ജമാഅത്തെ ഇസ്ലാമി കേരള അമീര് എം.ഐ. അബ്ദുല് അസീസ് അഭിപ്രായപ്പെട്ടു. കോട്ടക്കലില് ചേര്‍ന്ന പൗരപ്രമുഖരുടെ ഒത്തുചേരലില് സംസാരിക്കുകയായിരുന്നു അദ്ദേഹം.\nവര്‍ഗീയ ഫാഷിസ്റ്റുകളെ അധികാരത്തില്‍നിന്ന് നീക്കാന് മതേതര വോട്ടുകളെ ഏകോപിപ്പിക്കാന് രാഷ്ട്രീയ പാര്‍ട്ടികളുടെ പൊതു പ്ലാറ്റ്‌ഫോം രൂപപ്പെടണം. വര്‍ഗീയതക്കെതിരെ ജമാഅത്തെ ഇസ്ലാമി രാജ്യത്തുടനീളം സദ്ഭാവനാ മഞ്ചുകള് രൂപീകരിക്കും. സദാചാര ധാര്‍മിക മൂല്യങ്ങളടെ വീണ്ടെടുപ്പിന് ധാര്‍മിക് മോര്‍ച്ചയും രൂപം കൊള്ളുമെന്നും അദ്ദേഹം പറഞ്ഞു. യോഗത്തില് ജമാഅത്തെ ഇസ്ലാമി ജില്ലാ പ്രസിഡന്റ് എം.സി. നസീര് അദ്ധ്യക്ഷത വഹിച്ചു.\nഹബീബ് ജഹാന് പി.കെ, പ്രൊഫ. ജലീല്, അടാട്ടില് മുഹമ്മദ് മാസ്റ്റര്, കെ.എം. റഷീദ്, എം. അബ്ദുല് കരീം, മുഹമ്മദ് മാസ്റ്റര് മങ്ങാട്ടില്, റഷീദ് മാസ്റ്റര്, ടി. ഗഫൂര്, അബ്ദുല് കരീം എഞ്ചിനീയര്, ഡോ. മൊയ്തീന്, നിസാര് കോട്ടക്കല്, മുസ്തഫ ചാപ്പനങ്ങാടി, ഇ.കെ. കുഞ്ഞാലന്‍കുട്ടി തുടങ്ങിയവര് സംസാരിച്ചു. ഡോ. നാസര് കുരിക്കള് സ്വാഗതവും ഫുആദ് പ്രാര്‍ത്ഥനയും നിര്‍വഹിച്ചു.


നമ്മുടെ ജിംസൺ ഇനി അജിത്തിനൊപ്പം.....ജിംസന്‍റെ ഹെല്‍ത്തൊക്കെ ഓക്കേയല്ലേ.... - Entertainment Corner നമ്മുടെ ജിംസൺ ഇനി അജിത്തിനൊപ്പം.....ജിംസന്‍റെ ഹെല്‍ത്തൊക്കെ ഓക്കേയല്ലേ.... - Entertainment Corner\nനമ്മുടെ ജിംസൺ ഇനി അജിത്തിനൊപ്പം…..ജിംസന്‍റെ ഹെല്‍ത്തൊക്കെ ഓക്കേയല്ലേ….\nമഹേഷിന്റെ പ്രതികാരത്തിലെ ജിംസണെ അറിയാത്ത മലയാളികളുണ്ടാകില്ല. മഹേഷിന്റെ വില്ലന്റെ യഥാർഥ പേര് സുജിത് ശങ്കർ എന്നാണ്. സുജിത്തിനെ പെട്ടെന്ന് തിരിച്ചറിയാന് മറ്റൊരു ലേബല് കൂടിയുണ്ട്. ഇ.എം.എസിന്റെ മൂത്ത പുത്രനായ ഇ.എം. ശ്രീധരന്റെയും യാമിനിയുടെയും മകനാണ് സുജിത്ത്. ഡെല്‍ഹി സ്‌ക്കൂള് ഓഫ് ഡ്രാമയില് നിന്ന് പഠിച്ചിറങ്ങിയ സുജിത് ഒരു അസാധ്യ തിയേറ്റർ ആര്ടിസ്റ് കൂടെയാണ്..\nഹൈദെരാബാദ് യൂണിവെഴ്‌സിറ്റിയില് നാടകത്തില് പിഎച്ച്ഡി ചെയ്ത സുജിത് ഞാൻ സ്റ്റീവ് ലോപസ് എന്ന ചിത്രത്തിലെ വേഷത്തിലൂടെയാണ് ശ്രദ്ധേയനായത്. പത്ത് വർഷം മുൻപ് ഡൽഹിയിൽ ഒരു പതിനഞ്ച് ദിവസത്തെ തിയറ്റർ ഫെസ്റ്റിവൽ നടന്നപ്പോൾ അവിടെ വച്ചു രാജീവ് രവിയുമായി പരിചയപെട്ടു അങ്ങനെയാണ് സിനിമയിലേക്ക് എത്തുന്നത്. സുജിത് ഏറെയും ചെയ്തത് വില്ലൻ വേഷങ്ങളാണ്. സുജിത്തിന്റെ സ്ക്രീനിലെ വില്ലത്തരം തമിഴിലേക്കും കടക്കാനൊരുങ്ങുകയാണ്..\nതല അജിത് നായകനാകുന്ന നേർകൊണ്ട പാർവൈ എന്ന ചിത്രത്തിൽ പ്രധാന വില്ലനായി എത്തുന്നത് സുജിത്താണ്. ചിത്രത്തിന്റെ ട്രൈലെർ ഇപ്പോൾ പുറത്തിറങ്ങിയിട്ടുണ്ട്. ബോളിവുഡിൽ വമ്പൻ ഹിറ്റായിരുന്നു പിങ്ക് എന്ന ചിത്രത്തിന്റെ തമിഴ് വേർഷൻ ആണ് ചിത്രം. തീരൻ അധികാരം ഒന്ടരു സംവിധായകൻ എച് വിനോദ് ആണ് ചിത്രം സംവിധാനം ചെയുന്നത്. ബോണി കപൂർ ആണ് ചിത്രം നിർമ്മിക്കുന്നത്. തമിഴിലും വില്ലത്തരങ്ങളുമായി തിളങ്ങാൻ പോകുന്ന സുജിത്തിന് ആശംസകൾ….


മോദിയുടെ പക്കോഡ പരാമര്‍ശം: പരിഹസിച്ച് ചിദംബരം - themediasyndicate\nന്യൂഡല്‍ഹി: പ്രധാനമന്ത്രി നരേന്ദ്രമോദിയുടെ അഭിമുഖത്തിലെ പരാമര്‍ശത്തെ പരിഹസിച്ച് മുന് ധനമന്ത്രി പി. ചിദംബരം. ജനുവരി 19ന് പ്രധാനമന്ത്രി ഒരു ടി.വി ചാനലിലെ അഭിമുഖത്തില് പറഞ്ഞ വാക്കുകള്‍ക്കെതിരെയാണ് ചിദംബരം പ്രതികരിച്ചത്. പക്കോട വില്‍ക്കുന്നതും ജോലിയായി കണക്കാക്കിയാല് ഭിക്ഷയെടുക്കുന്നതിനെയും ജോലിയായി കണക്കാക്കണമെന്ന് ചിദംബരം തുറന്നടിച്ചു.\nരാജ്യത്ത് വലിയതോതില് തൊഴിലവസരങ്ങള് സൃഷ്ടിച്ചിട്ടുണ്ടെന്ന കേന്ദ്രസര്‍ക്കാരിന്റെ അവകാശവാദത്തെയാണ് ചിദംബരം ചോദ്യം ചെയ്തത്. പ്രധാനമന്ത്രി ടി.വി. ചാനലില് നടത്തിയ അഭിമുഖത്തില് പക്കോഡ വിറ്റ് ഒരാള് ദിവസവും 200 രുപ വീതം സമ്പാദിക്കുന്നുവെങ്കില് അയാളെ ജോലിയുള്ളയാളായല്ലേ പരിഗണിക്കുക എന്ന് മോദി അഭിമുഖത്തില് ചോദിച്ചിരുന്നു. ഇതിന് മറുപടിയെന്നോണമാണ് ചിദംബരം ട്വീറ്റ് ചെയ്തിരിക്കുന്നത്. പക്കോട വില്‍ക്കുന്നത് ഒരു ജോലിയാണെങ്കില് ഭിക്ഷയെടുക്കുന്നതും ജോലിതന്നെയാണ്. ഭിക്ഷയെടുക്കാന് നിര്‍ബന്ധിതരായ ദരിദ്രരെയും അംഗവൈകല്യമുള്ളവരെയും ഇനി ജോലിയുള്ളവരായി കണക്കാക്കണമെന്നും ചിദംബരത്തിന്റെ ട്വീറ്റില് പറയുന്നു.\nജോലിയും സ്വയം തൊഴിലും തമ്മിലുള്ള വ്യത്യാസവും ചിദംബരം മോദിയെ ഓര്‍മിപ്പിക്കുന്നു. ഒരു സ്ഥാപനത്തില് നിന്ന് സുരക്ഷിതവും സ്ഥിരവുമായ വരുമാനം ലഭിക്കുന്നതിനെയാണ് ജോലിയന്നതുകൊണ്ട് അര്‍ഥമാക്കുന്നതെന്ന് ചിദംബരം ട്വീറ്റ് ചെയ്തു. എന്നാല് സ്വയം തൊഴിലിന് ഈ സുരക്ഷിതത്വം ഇല്ല. ദേശീയ ഗ്രാമീണ തൊഴിലുറപ്പ് പദ്ധതിയില് പെട്ടിട്ടുള്ള തൊഴിലാളികളെയും ജോലിയുള്ളവരായാണോ കണക്കാക്കിയിരിക്കുന്നതെന്നും ചിദംബരം ചോദിക്കുന്നു.\nTags: narendra modiമുന് ധനമന്ത്രി പി. ചിദംബരം.മോദിയുടെ പക്കോഡ പരാമര്‍ശം: പരിഹസിച്ച് ചിദംബരം\nപിറവം പള്ളി; പൊലീസ് പിൻമാറി, സംഘർഷം അയഞ്ഞു


സൗദി കിരീടാവകാശി പ്രിൻസ് മുഹമ്മദ് ബിൻ സൽമാന്‍റെ ആഡംബര ഉല്ലാസ നൗക ഇംഗ്ലണ്ടിലെ കോണ്‍വാളിൽ നങ്കൂരമിട്ടിരിക്കുന്നു. ഇതോടെ ഇതിലെ സൗകര്യങ്ങൾ ഒരിക്കൽകൂടി ഇംഗ്ലീഷ് മാധ്യമങ്ങളിൽ അടക്കം വാർത്തയാവുകയാണ്.\nവെറുമൊരു ഉല്ലാസ നൗക എന്നു കരുതേണ്ട പെഗസസ്-എട്ടാമൻ എന്നു പേരിട്ടിരിക്കുന്ന ഫൈവ് സ്റ്റാർ വിസ്മയത്തെ. 44 മില്യണ് ഡോളർ (ഏകദേശം 327 കോടിയിൽ കൂടുതൽ) ആണ് 78 മീറ്റർ നീളമുള്ള ഈ ഉല്ലാസ നൗകയുടെ വില.\nതീയേറ്റർ മുതൽ ഗോൾഫ് വരെ\nആഡംബരങ്ങളുടെയും സൗകര്യങ്ങളുടെയും വിസ്മയ ലോകമാണ് ഈ ഒഴുകുന്ന കൊട്ടാരം. പതിമൂന്ന് സീറ്റുകളുള്ള സിനിമ തീയറ്ററിൽ തുടങ്ങി ഒരു ഹെലിപാഡ്, ഗോൾഫ് ഏരിയ എന്നിങ്ങനെ നീളുന്നു ഈ ഉല്ലാസ നൗകയിലെ സൗകര്യങ്ങൾ.\nഇപ്പോൾ ഈ നൗക മനോഹര പട്ടണമായ ഫാൽമൗത്തിലെ പെൻഡെന്നിസ് പോയിന്‍റിനടുത്തുള്ള ഉൾക്കടലിൽ എത്തിയിട്ടുണ്ട്. സെന്‍റ് മാവേസ് കാസിലിനു സമീപം നങ്കൂരമിട്ടിരിക്കുന്ന പെഗസസ് എട്ടിൽ 12 അതിഥികൾക്കു താമസിക്കാനുള്ള സൗകര്യമുണ്ട്. ഇരുപത്തിയാറ് പേരാണ് ജോലിക്കാരായുള്ളത്.\nരണ്ട് ബാറുകൾ, ഒരു ഡാൻസ് ഫ്ളോർ, ഗ്രാൻഡ് പിയാനോ, ബാർബിക്യൂ എന്നിങ്ങനെ പാർട്ടി ഡെക്കിൽ ബിൻ സൽമാന്‍റെ സന്ദർശകരെ രസിപ്പിക്കാനുള്ള പൊടിക്കൈകൾ ഇഷ്‌ടം പോലെ. മദ്യലോകത്തു പെരുമയുള്ള ടെക്വില മദ്യത്തിന്‍റെ 1,000 കുപ്പി ശേഖരിച്ചിട്ടുള്ള നിലവറയാണ് മറ്റൊരു ആഡംബരം. പതിനാറ് നോട്ടിക്കൽ മൈലാണ് കപ്പലിന്‍റെ വേഗം. കപ്പലിന്‍റെ പുറമേയുള്ള ഡെക്കിൽ ജിം, ജാക്കുസി എന്നിവയും 12 മീറ്റർ നീളമുള്ള സ്വിമ്മിംഗ് പൂളിനായി ഒരു ഡ്രൈഡോക്കുമുണ്ട്.\nആദ്യം പെഗസസ് അഞ്ചാമൻ\nഡാനിഷ് യാച്ച് (ഉല്ലാസ നൗക) നിർമ്മാണ കന്പനിയായ റോയൽ ഡെൻഷിപ്പ് ആണ് ഈ കപ്പൽ നിർമ്മിച്ചത്. 2003ൽ കലിഫോർണിയൻ നിക്ഷേപകനായ റൊണാൾഡ് ട്യൂട്ടറാണ് ആദ്യമായി പെഗസസിനെ വാങ്ങിയത്.\nലോകത്തിലെ ഏറ്റവും വലിയ ബോട്ടുകളുടെ രൂപകൽപ്പന ചെയ്തിട്ടുള്ള നാവിക വാസ്തുശില്പിയായ എസ്പെൻ ഓയ്നോയാണ് ഇതിന്‍റെ ബാഹ്യ രൂപകൽപ്പനയും എൻജിനിയറിംഗും ചെയ്തിരിക്കുന്നത്. ഫ്രാൻസെസ്കോ സുരേട്ടിയാണ് ഇന്‍റീരിയർ ഒരുക്കിയിരിക്കുന്നത്. പെഗാസസ് എന്ന പേരിൽ മറ്റ് നൗകകൾ സ്വന്തമാക്കിയിരുന്ന റൊണാൾഡ് ട്യൂട്ടർ ഇതിനു പെഗാസസ് അഞ്ചാമൻ എന്നു പേരിട്ടു.\n2015 ലാണ് ഇതു സൗദി രാജകുമാരന്‍റെ കൈയിലേക്ക് എത്തുന്നത്. അങ്ങനെ പെഗാസസ് എട്ടാമൻ എന്ന പേരിലേക്കും എത്തി. സൗദി അറേബ്യയുടെ ഉപപ്രധാനമന്ത്രിയാണ് 35കാരനായ മുഹമ്മദ് ബിൻ സൽമാൻ. തന്‍റെ കൈയിലെത്തിയ നൗകയെ അഴിച്ചുപണിത് സൂപ്പർ ആഡംബര നൗകയാക്കാൻ നെതർലാൻഡിലേക്ക് അയച്ചിരുന്നുവെന്നാണ് ഉല്ലാസ നൗകകളുടെ ആരാധകനായ ഒരാൾ പറഞ്ഞത്.\nഡീസൽ- ഇലക്‌ട്രിക് എൻജിനുകളിലാണ് ഇതു പ്രവർത്തിക്കുന്നത്. 4,35,700 ലിറ്റർ ഇന്ധന ടാങ്കുള്ള നൗക ഇത് 12 നോട്ടിൽ പരമാവധി 75,000 നോട്ടിക്കൽ മൈൽ ദൂരം സഞ്ചരിക്കും. നൗകയെ കഴിഞ്ഞ വർഷം മിഡിൽ ഈസ്റ്റ് രാജ്യത്തെ പൊതുനിക്ഷേപ ഫണ്ടിംഗ് തലവനുവേണ്ടി ന്യൂകാസിൽ യുണൈറ്റഡ് വാങ്ങാൻ ശ്രമിച്ചെങ്കിലും അതു പരാജയപ്പെട്ടിരുന്നു.


Today9new Covid Cases Reported In Alappuzha | ആലപ്പുഴയില് ആശങ്ക...മത്സ്യക്കച്ചവടക്കാരന് കൊറോണ സ്ഥിരീകരിച്ചു, ജില്ലയില് ഇന്ന്9രോഗികള് - Malayalam Oneindia\nPublished: June 30 2020, 19:39 [IST]\nആലപ്പുഴ: സംസ്ഥാനത്ത് ഇന്ന് സ്ഥിരീകരിച്ച കൊവിഡ് കേസുകളില്9പേര് ആലപ്പുഴ ജില്ലക്കാര്. അഞ്ച് പേര് വിദേശത്ത് നിന്നും മൂന്ന് പേര് മറ്റ് സംസ്ഥാനങ്ങളില് നിന്നും വന്നവരാണ്. കൂടാതെ ജില്ലയില് ഒരു മത്സ്യക്കച്ചവടക്കാരന് കൂടെ രോഗം സ്ഥിരീകരിച്ചിട്ടുണ്ട്. ശസ്ത്രക്രിയയ്ക്ക് മുന്നോടിയായി നടത്തിയ പരിശോധനയിലാണ് ഇദ്ദേഹത്തിന് രോഗം സ്ഥിരീകരിച്ചത്. ജില്ലയില് ആകെ രോഗം സ്ഥിരീകരിച്ചവരുടെ എണ്ണം 176 ആയി. ഇന്ന് ജില്ലയില് ആര്‍ക്കും രകോഗമുക്തിയില്ല. ആകെ 124 പേരാണ് ജില്ലയില് നിന്ന് രോഗമുക്തരായത്. ഇന്ന് രോഗം സ്ഥിരീകരിച്ചവരുടെ മറ്റ് വിവരങ്ങള്..\n1. അബുദാബിയില്‍നിന്ന് 27/6 ന് കൊച്ചിയിലെത്തി അങ്കമാലി കോവിഡ് കെയര് സെന്ററില് നിരീക്ഷണത്തിലിരിക്കെ രോഗലക്ഷണങ്ങള് പ്രകടമായതിനെ തുടര്‍ന്ന് എറണാകുളത്ത് ആശുപത്രിയില് പ്രവേശിപ്പിച്ച 58 വയസുള്ള ആലപ്പുഴ സ്വദേശി\n2. മുംബൈയില് നിന്നും വിമാന മാര്‍ഗം 24/6 ന് കൊച്ചിയിലെത്തി തുടര്‍ന്ന് വീട്ടില് നിരീക്ഷണത്തിലായിരുന്ന മുഹമ്മ സ്വദേശിയായ യുവാവ്.\n3. ഗുവാഹട്ടിയില് നിന്നും 14/6 ന് വിമാനമാര്‍ഗം കൊച്ചിയിലെത്തി തുടര്‍ന്ന് വീട്ടില് നിരീക്ഷണത്തിലായിരുന്ന ആലപ്പുഴ സ്വദേശിയായ യുവാവ്.\n4. ബഹറിനില് നിന്നും 15/6 ന് തിരുവനന്തപുരത്തെത്തി തുടര്‍ന്ന് കോവിഡ് കെയര് സെന്ററില് നിരീക്ഷണത്തിലായിരുന്ന ബുധനൂര് സ്വദേശിയായ യുവാവ്.\n5. ദമാമില് നിന്നും 15/6 ന് തിരുവനന്തപുരത്തെത്തി തുടര്‍ന്ന് കോവിഡ് കെയര് സെന്ററില് നിരീക്ഷണത്തിലായിരുന്ന 50 വയസ്സുള്ള ചെറിയനാട് സ്വദേശി.\n6. കുവൈറ്റില് നിന്നും 18/6 ന് കൊച്ചിയിലെത്തി തുടര്‍ന്ന് വീട്ടില് നിരീക്ഷണത്തിലായിരുന്ന കായംകുളം സ്വദേശിയായ യുവാവ്.\n7. ദമാമില് നിന്നും 15/6 ന് തിരുവനന്തപുരത്തെത്തി കോവിഡ് കെയര് സെന്ററില് നിരീക്ഷണത്തിലായിരുന്ന 56 വയസ്സുള്ള മാവേലിക്കര സ്വദേശി.\n8. മുംബൈയില്‍നിന്നും ട്രെയിന് മാര്‍ഗം 26/6 ന് തിരുവനന്തപുരത്തെത്തി തുടര്‍ന്ന് വീട്ടില് നിരീക്ഷണത്തിലായിരുന്ന എടത്വാ സ്വദേശിയായ യുവാവ്\n9. മാവേലിക്കര ജില്ലാ ആശുപത്രിയില് പ്രവേശിപ്പിച്ചിരുന്ന 52 വയസ്സുള്ള കുറത്തികാട് സ്വദേശിക്ക് ശസ്ത്രക്രിയയ്ക്ക് മുന്നോടിയായുള്ള പരിശോധനയില് കോവിഡ് സ്ഥിരീകരിച്ചു. ഇദ്ദേഹം കായംകുളം മാര്‍ക്കറ്റില് നിന്നും മത്സ്യം ശേഖരിച്ച് ഗഘ31 7132 എന്ന ആപ്പേ മിനി ഗുഡ്‌സ് കാരിയറില് കുറത്തികാട് ജംഗ്ഷനു സമീപം മത്സ്യക്ക ച്ചവടം നടത്തിയിരുന്ന ആളാണ്.\nഅതേസമയം, ഇന്ന് രോഗം സ്ഥിരീകരിച്ച 52 വയസ്സുള്ള കുറത്തികാട് സ്വദേശിയുമായി സമ്പര്‍ക്കം പുലര്‍ത്തിയിലുന്നവര് ഉടന് കണ്‍ട്രോള് റൂമുമായി ബന്ധപ്പെടണമെന്ന് ജില്ല ഭരണകൂടം അറിയിച്ചു. മാവേലിക്കര ജില്ലാ ആശുപത്രിയില് പ്രവേശിപ്പിച്ചിരുന്ന 52 വയസ്സുള്ള കുറത്തികാട് സ്വദേശിക്ക് ശസ്ത്രക്രിയയ്ക്ക് മുന്നോടിയായുള്ള പരിശോധനയിലാണ് കോവിഡ് സ്ഥിരീകരിച്ചത്. ഇദ്ദേഹം കായംകുളം മാര്‍ക്കറ്റില് നിന്നും മത്സ്യം ശേഖരിച്ച് KL 31 7132 എന്ന ആപ്പേ മിനി ഗുഡ്‌സ് കാരിയറില് കുറത്തികാട് ജംഗ്ഷനു സമീപം മത്സ്യക്കച്ചവടം നടത്തിയിരുന്ന ആളാണ്. ഇദ്ദേഹവുമായി സമ്പര്‍ക്കം പുലര്‍ത്തിയിരുന്നവര് ഉടന് ക്വാറന്റീനില് പ്രവേശിക്കമെന്ന് ജില്ലാ മെഡിക്കല് ഓഫീസര് അറിയിച്ചു. ഇവര് ഉടന്‍തന്നെ കണ്‍ട്രോള്‍റൂമില് ബന്ധപ്പെടുകയും വേണം. ഫോണ് 0477 2239999.\nmalappuram alappuzha kerala covid19 ആലപ്പുഴ കേരളം കൊറോണവൈറസ്\nToday9new Covid Cases Reported In Alappuzha\nStory first published: Tuesday, June 30, 2020, 19:39 [IST]


ഇഷ്ടപ്പെട്ട പെണ്ണിനെ പ്രപ്പോസ് ചെയ്യാന് ഒരു വെറൈറ്റി നമ്പര്; പെണ്ണ് വീണു.! - Boolokam\nHome Video ഇഷ്ടപ്പെട്ട പെണ്ണിനെ പ്രപ്പോസ് ചെയ്യാന് ഒരു വെറൈറ്റി നമ്പര്; പെണ്ണ് വീണു.!\nകാമുകന്മാരുടെ ക്ലീഷേ ചോദ്യം “വില് യു മേരി മി?”..അതിന്റെ കൂടെ കാല് മടക്കി വച്ച് മുട്ടില് ഒരു നില്‍പ്പും..പഴയ ഇംഗ്ലീഷ് സിനിമകളില് മുതല് ചില ഹിന്ദി-തെലുങ്ക് സിനിമകളില് വരെ കണ്ടു വരുന്ന ഒരു പതിവു രീതിയാണ് ഈ ടൈപ്പ് പ്രപ്പോസല്..! ഇങ്ങനെ മുട്ടില് നിന്ന് കൊണ്ട് ഒരു മോതിരം എടുത്ത് കാണിച്ചാകും മിക്ക ആളുകളും ഓഫീഷ്യലായി പ്രപ്പോസ് ചെയ്യുക.\nപക്ഷെ ഒരു വെറൈറ്റി. അതായിരുന്നു ബെന് സുര്‍വസ്ക്കി എന്ന കലാകാരന് ആഗ്രഹിച്ചത്. ഒരു ഉഗ്രന് ചിത്രകാരന് കൂടിയായ ബെന് തന്റെ കാമുകിയോട് ആ ക്ലീഷേ ചോദ്യം ചോദിക്കും മുന്‍പ് അവളെ ഒന്ന് ഞെട്ടിക്കാന് തീരുമാനിച്ചു.\nആ ഞെട്ടിക്കല് തന്ത്രം ശരിക്കും ഏറ്റു…അങ്ങനെ അവള് ബെനിന്റെ സ്വന്തമായി..ബാക്കി കഥ ഈ വീഡിയോ പറയും…\nPrevious articleപെണുങ്ങള് അറിയാന് ചില കാര്യങ്ങള്; ആണുങ്ങള് പ്രതികരിക്കുന്നു !\nNext articleലോകകപ്പിലെ ആദ്യ മത്സരത്തില് തന്നെ ഇന്ത്യയെ നേരിടാന് പാകിസ്ഥാന്റെ മുട്ടിടിയ്ക്കുന്നു


കേരളത്തിന് വേണം മാനസികാരോഗ്യ സാക്ഷരത | suicide prevention day 2021| suicide in kerala| suicide rate| suicide prevention month| suicide\nSep 10, 2021, 02:42 PM IST\n2019-ല് മൊത്തം കേരളത്തില് 8516 പേരാണ് ആത്മഹത്യ ചെയ്തത്. അതിന്റെ പത്തിരട്ടിയിലധികം ആത്മഹത്യാ ശ്രമങ്ങളും നടന്നിട്ടുണ്ട്.\nആത്മഹത്യയില് മുന്നിലുള്ള അഞ്ച് ഇന്ത്യന് സംസ്ഥാനങ്ങളിലൊന്നാണ് കേരളം. സാക്ഷരതയും മികച്ച ജീവിതസാഹചര്യങ്ങളുണ്ടായിട്ടും കേരളത്തില് ആത്മഹത്യ കൂടുതലായി റിപ്പോര്‍ട്ട് ചെയ്യപ്പെടുന്നു. കോവിഡ് മഹാമാരിയെത്തുടര്‍ന്നുള്ള അടച്ചുപൂട്ടലില് മാനസികാരോഗ്യ പ്രശ്നങ്ങളും ആത്മഹത്യയും കൂടുതലായിരിക്കുകയാണ്. ആത്മഹത്യയുടെ കാരണങ്ങളെക്കുറിച്ചും പരിഹാര മാര്‍ഗങ്ങളെക്കുറിച്ചും വിശദമായി സംസാരിക്കുകയാണ് തിരുവനന്തപുരം ഗവ.മെഡിക്കല് കോളേജിലെ സൈക്യാട്രി വിഭാഗം അസോസിയേറ്റ് പ്രൊഫസര് ഡോ. അരുണ് ബി. നായര്.\nഅടച്ചുപൂട്ടലിന്റെ സമയമായ കോവിഡ് കാലത്ത് ആത്മഹത്യകള് കൂടിയിട്ടുണ്ട് എന്നത് ഒരു വാസ്തവമാണ്. ഇതില് പ്രധാനപ്പെട്ട ഒന്നാണ് കുട്ടികളിലെ ആത്മഹത്യ. 2020 ല് കുട്ടികളുടെ ഇടയില് 323 ആത്മഹത്യകളാണ് നടന്നിട്ടുള്ളത്. ഇത് മുന്‍വര്‍ഷത്തെ അപേക്ഷിച്ച് കൂടുതലാണ്. പൊതുവേ 250 തൊട്ട് 300 കുട്ടികളാണ് പ്രതിവര്‍ഷം കേരളത്തില് ആത്മഹത്യ ചെയ്യുന്നതായി കണക്കുകള് സൂചിപ്പിക്കുന്നത്.\nകുട്ടികളിലെ ആത്മഹത്യയുടെ കാരണങ്ങള്\nവിദ്യാലയങ്ങളിലെ പഠനസമ്മര്‍ദം, അധ്യാപകരുടെ നിലപാടുകള്, കുട്ടികള് പരസ്പരമുള്ള ധാരണകളുടെ പ്രശ്നങ്ങള്, കോളേജുകളില് കുട്ടികള് തമ്മിലുള്ള വ്യക്തിബന്ധങ്ങളില് ഉണ്ടാകുന്ന പ്രശ്നങ്ങള്, പ്രണയബന്ധങ്ങള്, ലഹരി വസ്തുക്കള് തുടങ്ങിയവയൊക്കെയാണ് കുട്ടികളിലെ ആത്മഹത്യയ്ക്ക് കാരണമായി നാം കരുതിയിരുന്നത്. പക്ഷേ, സുരക്ഷിത സ്ഥലമായ വീട്ടിലിരിക്കുമ്പോള് പോലും കുട്ടികളിലെ ആത്മഹത്യ കൂടുന്നു എന്നത് വളരെ ശ്രദ്ധിക്കേണ്ട കാര്യമാണ്.\nവീട്ടിലിരിക്കുന്ന കുട്ടികള്‍ക്ക് മൂന്ന് പ്രധാന സംഭവങ്ങളാണ് ഉണ്ടായിരിക്കുന്നത്.\n1) സഞ്ചാര സ്വാതന്ത്യമില്ലാത്ത അവസ്ഥ.\n2) പ്രിയപ്പെട്ട ബന്ധുക്കളെയോ സുഹൃത്തുക്കളെയോ കാണാന് സാധിക്കാത്ത അവസ്ഥ.\n3) കോവിഡിനെക്കുറിച്ചുള്ള വാര്‍ത്തകള് മുഖ്യധാര-സമൂഹമാധ്യമങ്ങളിലൊക്കെ നിറഞ്ഞുനില്‍ക്കുന്നത്.\nഇക്കാര്യങ്ങളെല്ലാം കുട്ടികളെ സമ്മര്‍ദത്തിലാക്കുന്നുണ്ട്.\nഡിജിറ്റല് അടിമത്തവും കാരണം\nമറ്റൊരു പ്രധാന പ്രശ്നമാണ് ഡിജിറ്റല് അടിമത്തം. കുട്ടികളില് ദീര്‍ഘനേരം മൊബൈല് പോലുള്ള ഡിജിറ്റല് ഉപകരണങ്ങള്‍ക്ക് അടിമപ്പെട്ടു പോകുന്ന അവസ്ഥയുണ്ടാകുന്നുണ്ട്. ഇതോടെ അവരുടെ ഉറക്കം നഷ്ടപ്പെടുന്നു. അവര് പലരും അമിത ഉത്കണ്ഠ, വിഷാദം എന്നീ അവസ്ഥകളിലേക്ക് വീണുപോവുന്നു. പൊതുവേ ഇത്തരം പ്രശ്നങ്ങള് ചികിത്സിക്കപ്പെടാതെ പോവുകയും ചെയ്യുന്നു. ഇത്തരം പ്രശ്നങ്ങള് ചികിത്സിക്കപ്പെടാതെ പോവുന്നതും ആത്മഹത്യയിലേക്ക് നയിക്കുന്നു. ലഹരി അടിമത്തം പോലെയൊരു അടിമത്തം തന്നെയാണ് ഡിജിറ്റല് അടിമത്തം. ഡിജിറ്റല് ഉപകരണങ്ങള് പെട്ടെന്ന് കിട്ടാതെ വരുമ്പോള് ചില കുട്ടികള് ആത്മഹത്യയിലേക്ക് വീഴുന്നതായി കണ്ടിട്ടുണ്ട്. മാര്‍ക്ക് കുറയുന്നത്, മാതാപിതാക്കള് തമ്മിലുള്ള വഴക്കുകള് എന്നിവയൊക്കെ കുട്ടികളെ വളരെ ദോഷകരമായി ബാധിക്കുന്ന സാഹചര്യമുണ്ടാകാറുണ്ട്. മാതാപിതാക്കളുടെ മദ്യപാനം, ലഹരി ഉപയോഗം, ദാമ്പത്യപ്രശ്നങ്ങള് എന്നിവയൊക്കെയുള്ള വീടുകളിലെ കുട്ടികളില് ആത്മഹത്യാപ്രവണത കൂടുതലായി കണ്ടുവരുന്നുണ്ട്.\nകോളേജ് വിദ്യാര്‍ഥികള്, കൗമാരപ്രായത്തിലുള്ളവര് എന്നിവര് ഡേറ്റിങ് ആപ്പുകള് പോലെയുള്ളവയില് അംഗമായി അനാരോഗ്യകരമായ ബന്ധങ്ങളില് ചെന്നെത്തുന്നത് റിപ്പോര്‍ട്ട് ചെയ്യുന്നുണ്ട്. ഇതിലൂടെ അവര് ചൂഷണങ്ങളില് അകപ്പെടുകയും അങ്ങനെ ആത്മഹത്യയിലേക്ക് എത്താറുമുണ്ട്.\nയുവാക്കളിലും മധ്യവയസ്സ്‌ക്കരിലും സാമ്പത്തിക പ്രതിസന്ധി\nതൊഴിലില്ലായ്മ, ശമ്പളം വെട്ടിക്കുറയ്ക്കല്, ലോണ് തിരിച്ചടയ്ക്കല് സാധിക്കാത്തത്, കടം കയറുന്നത് എന്നിവയൊക്കെ യുവാക്കളിലെ ആത്മഹത്യയ്ക്ക് ഇടയാകുന്നു.\nമധ്യവയസ്‌ക്കരായ വ്യക്തികളിലും സാമ്പത്തിക ബുദ്ധിമുട്ടുകള് തന്നെയാണ് ആത്മഹത്യയ്ക്ക് പ്രധാന കാരണമാകുന്നത്. അതോടൊപ്പം ശാരീരിക ആരോഗ്യപ്രശ്നങ്ങള്, അവയ്ക്ക് കൃത്യമായി ചികിത്സ തേടാന് കഴിയാത്തതും ആത്മഹത്യയ്ക്ക് വഴിയൊരുക്കുന്നു.\nപുറത്തിറങ്ങാന് സാധിക്കാതെ വയോജനങ്ങള്\nവയോജനങ്ങളെ സംബന്ധിച്ചിടത്തോളം റിവേഴ്സ് ക്വാറന്റീന് നിലനില്‍ക്കുന്നതു മൂലം വീട്ടില് നിന്ന് പുറത്തേക്ക് ഇറങ്ങാന് സാധിക്കാത്ത സാഹചര്യമുണ്ടായിരിക്കുന്നു. വൈകുന്നേരങ്ങളിലെ സവാരിയും സുഹൃത്തുക്കളോടൊപ്പമുള്ള സംസാരവുമൊക്കെയായിരുന്നു അവരുടെ ജീവിതത്തിലെ ഏക സന്തോഷം എന്ന് വേണമെങ്കില് പറയാം. അതിനുള്ള അവസരം പോലും കോവിഡ് കാലത്തെ നിയന്ത്രണങ്ങളില് അവര്‍ക്ക് നിഷേധിക്കപ്പെട്ടു. ഇനി അതെല്ലാം എന്ന് സാധ്യമാവും എന്ന് പ്രവചിക്കാനാവാത്ത വിധം അനിശ്ചിതമായി തുടരുകയാണ് മഹാമാരി. ഇത് വയോജനങ്ങള് പലരുടെയും മാനസികാരോഗ്യത്തെ സാരമായി ബാധിച്ചിട്ടുണ്ട്. ഇതിനെത്തുടര്‍ന്ന് പലരും തീവ്രമായ വിഷാദത്തിലേക്ക് പോവുകയും ആത്മഹത്യയില് അഭയം പ്രാപിക്കുകയും ചെയ്തിട്ടുണ്ട്.\nകാന്‍സര് പോലുള്ള തീവ്രമായ ശാരീരിക രോഗങ്ങള്, മറ്റ് നാഡീസംബന്ധമായ രോഗങ്ങള്, പൂര്‍ണമായും ചികിത്സിച്ച് ഭേദമാക്കാന് പറ്റാത്ത രോഗങ്ങള് തുടങ്ങിയ രോഗാവസ്ഥകള് ഉള്ള പലര്‍ക്കും ചികിത്സ വൈകാനും മുടങ്ങാനും കാരണമായി. തീവ്രമായ വേദനയും ശാരീരിക അവശതകളുമൊക്കെ താങ്ങാനാവാതെ പലരും ആത്മഹത്യയില് അഭയം തേടിയ അനുഭവങ്ങളും ധാരാളം ഉണ്ടായി.\nമാനസിക ആരോഗ്യപ്രശ്നങ്ങള്‍ക്ക് ചികിത്സയെടുത്തുകൊണ്ടിരുന്ന പലര്‍ക്കും ഈ മഹാമാരിക്കാലത്ത് ചികിത്സ മുടങ്ങിയിരുന്നു. തുടര്‍ന്ന്, ഇവരില് ചിലര്‍ക്ക ആത്മഹത്യാപ്രവണത കൂടുകയും പലരും ആത്മഹത്യയ്ക്ക് കീഴടങ്ങുകയും ചെയ്തു.\nകോവിഡ് ബാധിതരായ വ്യക്തികളില് കോവിഡനന്തര ആരോഗ്യപ്രശ്നങ്ങളുണ്ടാകാറുണ്ട്. ഇതില് ഏറ്റവും പ്രധാനമായി കണ്ടുവരുന്നത് ഉറക്കമില്ലായ്മയാണ്. അമിത ഉത്കണ്ഠയാണ് മറ്റൊന്ന്. കോവിഡ് ബാധിച്ചവരില് പ്രത്യേകിച്ചും, ഈ രോഗം സങ്കീര്‍ണതകളിലേക്ക് പോവുകയും തങ്ങള് മരണപ്പെട്ടുപോവുകയും ചെയ്യുമോ എന്ന ഉത്കണ്ഠ, തീവ്രമായ വിഷാദം എന്നിവയുണ്ടാകുന്നു. ഇതോടൊപ്പം മനോജന്യ ശാരീരിക ലക്ഷണങ്ങളും- അതായത്, നെഞ്ചെരിച്ചില്, പുളിച്ചുതികട്ടല്, വയറ്റില് അമിതമായ അമ്ല ഉത്പാദനം, അസിഡിറ്റിയുടെ പ്രശ്നങ്ങള്, ശാരീരിക ആരോഗ്യപ്രശ്നങ്ങള്, വിറ്റാമിന് ഡി ശരീരത്തില് കുറയുന്നതു മൂലമുണ്ടാകുന്ന ശാരീരികവും മാനസികവുമായ ബുദ്ധിമുട്ടുകള്- എന്നിവയൊക്കെ ഉണ്ടാകുന്നു. ഇക്കാരണങ്ങളെല്ലാം മൂലം കോവിഡ് ബാധിച്ച് പിന്നീട് ജീവിതത്തിലേക്ക് തിരിച്ചെത്തിയ വ്യക്തികളില് പലപ്പോഴും ആത്മഹത്യാപ്രവണത കണ്ടുവരാറുണ്ട്.\nലഹരി ഉപയോഗവും കൂടുന്നു\nകോവിഡ് കാലത്ത് ലഹരി വസ്തുക്കളുടെ ഉപയോഗവും കൂടുന്നതായി കണ്ടെത്തിയിട്ടുണ്ട്. കോവിഡ് ലോക്ക്ഡൗണിന്റെ ആദ്യഘട്ടത്തില് ബാറുകളൊക്കെ അടച്ച സമയത്ത് മദ്യം ലഭിക്കാത്ത സാഹചര്യമുണ്ടായിരുന്നെങ്കിലും വൈകാതെ അത് മറികടക്കാനുള്ള മാര്‍ഗങ്ങള് ആളുകള് കണ്ടെത്തിക്കഴിഞ്ഞിരുന്നു. ലോക്ഡൗണിനെത്തുടര്‍ന്ന് പല ആളുകളും വീട്ടിലിരുന്ന് അമിതമായി മദ്യപിക്കുകയും മദ്യത്തിന്റെ ലഹരിയില് തന്നെ ആത്മഹത്യയ്ക്ക് ശ്രമിക്കുകയും ചെയ്ത സംഭവങ്ങളുണ്ടായിട്ടുണ്ട്.\nപ്രണയബന്ധത്തിലായിരുന്ന പല വ്യക്തികളും പരസ്പരം നേരിട്ട് കാണാനുള്ള സാഹചര്യങ്ങള് കുറഞ്ഞതിനെത്തുടര്‍ന്നും, ഓണ്‍ലൈന് ബന്ധങ്ങളെത്തുടര്‍ന്നുള്ള അഭിപ്രായ വ്യത്യാസങ്ങളും ആശയക്കുഴപ്പങ്ങളുമൊക്കെ പലപ്പോഴും ആത്മഹത്യയിലേക്കെത്തിച്ചിട്ടുണ്ട്.\nപ്രവൃത്തിയിലൂടെ പ്രത്യാശ സൃഷ്ടിക്കാം\nഈ വര്‍ഷത്തെ ആത്മഹത്യ പ്രതിരോധ ദിനത്തിന്റെ സന്ദേശം 'പ്രവൃത്തിയിലൂടെ പ്രത്യാശ സൃഷ്ടിക്കാം' എന്നതാണ്.\n2003 കാലത്ത് കേരളത്തിലെ ആത്മഹത്യ നിരക്ക് ഇന്ത്യയില് തന്നെ ഒന്നാം സ്ഥാനത്തായിരുന്നു. ഒരു ലക്ഷം പേരില് 28.9 പേര് ആത്മഹത്യ ചെയ്യുന്ന ഒരു സ്ഥിതിവിശേഷമാണ് കേരളത്തിലുണ്ടായത്. പതിനായിരത്തിന് മുകളില് ആത്മഹത്യകള് പ്രതിവര്‍ഷമുണ്ടായി. എന്നാല് ഒരുപാട് ബോധവത്ക്കരണ പ്രവര്‍ത്തനങ്ങളെത്തുടര്‍ന്ന് 2015 ഒക്കെ ആയപ്പോള് ആത്മഹത്യാനിരക്ക് ഒരു ലക്ഷത്തിന് 21.2 എന്ന അവസ്ഥയിലെത്തി. ഇതിനെത്തുടര്‍ന്ന് ഇന്ത്യയില് ഏറ്റവും കൂടുതല് ആത്മഹത്യകള് നടക്കുന്ന അഞ്ച് സംസ്ഥാനങ്ങളില് നിന്ന് കേരളം പുറത്തുപോയി.\nഎന്നാല് 2019 ആയപ്പോള് കേരളത്തില് വീണ്ടും ആത്മഹത്യാ നിരക്ക് കൂടി. 2019 ലെ നാഷണല് ക്രൈം റെക്കോര്‍ഡ്സ് ബ്യൂറോയുടെ കണക്കുകള് പ്രകാരം ഇന്ത്യയുടെ മൊത്തം ആത്മഹത്യാനിരക്ക് ഒരു ലക്ഷം പേരില് 10.2 ആണ്. കേരളത്തില് അത് 24.3 ആണ്. അങ്ങനെ ഇന്ത്യയില് ആത്മഹത്യ കൂടുതലുള്ള അഞ്ച് സംസ്ഥാനങ്ങളുടെ പട്ടികയില് ഇതോടെ കേരളം മടങ്ങിയെത്തി. 2019 ല് മൊത്തം കേരളത്തില് 8516 പേരാണ് ആത്മഹത്യ ചെയ്തത്. അതിന്റെ പത്തിരട്ടിയിലധികം ആത്മഹത്യാ ശ്രമങ്ങളും നടന്നിട്ടുണ്ട്.\nആത്മഹത്യാപ്രവണത തടയാനായി ചെയ്യാവുന്ന കാര്യങ്ങള്\nഓരോ വ്യക്തിയ്ക്കും മാനസികാരോഗ്യ പ്രഥമശുശ്രൂഷ എന്നൊരു കാര്യമുണ്ട്. നമുക്ക് പരിചയമുള്ള ഒരു വ്യക്തി മാനസികസമ്മര്‍ദമനുഭവിക്കുന്നുണ്ടെന്ന് തോന്നിയാല് എന്താണ് അയാളുടെ പ്രയാസമെന്ന് അങ്ങോട്ട് അന്വേഷിക്കുക. അവര്‍ക്ക് പറയാനുള്ളത് അവസാനം വരെ ക്ഷമാപൂര്‍വം കേള്‍ക്കുക. അയാളുടെ തെറ്റായ ധാരണകള് എന്തെങ്കിലും ഉണ്ടെങ്കില് തിരുത്തുക. അയാളെ ആശ്വസിപ്പിക്കുക.\nഇതുകൊണ്ടും പ്രശ്നങ്ങള് മാറുന്നില്ലെങ്കില് ഒരു മാനസികാരോഗ്യ വിദഗ്ധനെ കാണാനുള്ള സഹായം ചെയ്തുകൊടുക്കുക. അതോടൊപ്പം സാമൂഹിക പിന്തുണ കൃത്യമായി ഉറപ്പുവരുത്തുകയും ചെയ്യുക.\nപലപ്പോഴും മാനസികാരോഗ്യപ്രശ്നങ്ങള് ഉളള വ്യക്തികള് ചികിത്സ തേടാന് മടിക്കുന്നത് സമൂഹത്തില് മറ്റുള്ളവര് തങ്ങളെക്കുറിച്ച് എന്തുവിചാരിക്കും എന്ന് ചിന്തിക്കുന്നതിനെത്തുടര്‍ന്നാണ്. മാനസികാരോഗ്യപ്രശ്നങ്ങള് തലച്ചോറിന്റെ പ്രവര്‍ത്തന വൈകല്യങ്ങളാണ് എന്നും തലച്ചോറിലെ രാസവസ്തുക്കളുടെ അളവ് ക്രമീകരിക്കുന്ന മരുന്നുകള് വഴി അത് പരിഹരിക്കാന് സാധിക്കുമെന്നും സമൂഹത്തില് വ്യാപകമായി പ്രചരിപ്പിക്കേണ്ടതുണ്ട്. അതായത് മാനസികാരോഗ്യ സാക്ഷരത(മെന്റല് ഹെല്‍ത്ത് ലിറ്ററസി) കേരളത്തില് വ്യാപകമായി കഴിഞ്ഞാല് അത് ആത്മഹത്യകള് തടയാന് സഹായിക്കും.\nContent highlights: kerala need mental health literacy suicide prevention day


സിറിയയില് ഐസിസ് ഭീകരര്‍ക്ക് കാലിടറുമ്പോള് നെഞ്ചിടിപ്പ് ഇസ്രായേലിന്! എന്താണ് കാരണം? | Israel asked Russia and the United States to prevent an Iranian presence - Malayalam Oneindia\nUpdated: Fri, Sep 15, 2017, 9:42 [IST]\nജെറുസലേം: സിറിയയില് ഇസ്ലാമിക് സ്‌റ്റേറ്റ് ഭീകരര് കനത്ത പരാജയം ഏറ്റുവാങ്ങിക്കൊണ്ടിരിക്കുമ്പോള് നെഞ്ചിടിപ്പ് കൂടുന്നത് ഇസ്രായേലിന്. കാരണം സിറിയയില് സമാധാനന്തരീക്ഷമുണ്ടാവുന്നത് തങ്ങള്‍ക്ക് ഭീഷണിയായാണ് ഇസ്രായേല് കാണുന്നത്. മാത്രമല്ല, ആറു വര്‍ഷം നീണ്ട ആഭ്യന്തര സംഘര്‍ഷത്തിനൊടുവിലും ഇസ്രായേല് ആഗ്രഹിച്ചതു പോലുള്ള ഒരു മാറ്റം സിറിയയില് ഉണ്ടായിട്ടുമില്ല.\n85% പ്രദേശങ്ങളും സിറിയന് സേന തിരിച്ചുപിടിച്ചു\nഇറാഖിലേക്ക് കടക്കുന്നതിനു മുമ്പ് ഐ.എസ് ഭീകരരുടെ പ്രധാന താവളമായിരുന്നു സിറിയ. കഴിഞ്ഞ ഏതാനും വര്‍ഷങ്ങളായി രാജ്യത്തിന്റെ ഭൂരിഭാഗം പ്രദേശങ്ങളും ഐ.എസ് ഉള്‍പ്പെടെയുള്ള പത്തോളം സായുധ സംഘങ്ങളുടെ കൈകളിലായിരുന്നു. ഇവയില് ശാം ലീജിയന്, അഹ്‌റാര് അല് ശാം, ജെയ്ശ് അല് ഇസ്ലാം, ഫ്രീ ഇദ്‌ലിബ് ആര്‍മി, ജബ്ഹത്ത് അല് ശാം തുടങ്ങിയ മിതവാദ ഗ്രൂപ്പുകളുമായി വെടിനിര്‍ത്തല് കരാര് ഉണ്ടാക്കുന്നതില് ഇറാന്, തുര്‍ക്കി, റഷ്യ എന്നീ രാജ്യങ്ങളുടെ നേതൃത്വത്തില് സാധ്യമായി. ഇതോടൊപ്പം, ഇറാന്റെയും റഷ്യയുടെയും ഹിസ്ബുല്ലയുടെയും പിന്തുണയോടെ ഐ.എസ് കേന്ദ്രങ്ങള് ഒന്നൊന്നായി തിരിച്ചുപിടിക്കാന് സിറിയന് സൈന്യത്തിന് സാധിച്ചു. ഇതോടെ സിറിയ-ഇറാഖ് അതിര്‍ത്തിയിലെ വളരെ കുറഞ്ഞ പ്രദേശങ്ങളിലേക്ക് പിന്‍വലിയാന് നിര്‍ബന്ധിതരായിരിക്കുകയാണ് ഐ.എസ് പോരാളികള്.\nസിറിയയിലെ ഇറാന് സാന്നിധ്യം\nഇസ്രായേലിനെ സംബന്ധിച്ചിടത്തോളം ഏറ്റവും വലിയ ഭീഷണി, സിറിയയിലെ ഇറാന് സാന്നിധ്യമാണ്. അറബ് വസന്തത്തെ തുടര്‍ന്ന് സംഘര്‍ഷങ്ങള് പൊട്ടിപ്പുറപ്പെട്ട ഏതാണ്ടെല്ലാ രാജ്യങ്ങളിലും അധികാരമാറ്റം ഉണ്ടായപ്പോഴും സിറിയയിലെ ശിയാ വിഭാഗക്കാരനായ പ്രസിഡന്റ് ബശ്ശാറുല് അസദിനെ സംരക്ഷിച്ചത് ഇറാനായിരുന്നു. ആറു വര്‍ഷമായി തുടരുന്ന സങ്കീര്‍ണമായ ആഭ്യന്തര സംഘര്‍ഷങ്ങള്‍ക്കിടയില് ബശ്ശാറിനെ സംരക്ഷിക്കാന് ലക്ഷക്കണക്കിന് ഡോളറുകളാണ് ഇറാന് ഒഴുക്കിയത്. ഐ.എസ് ഉള്‍പ്പെടെയുള്ള സായുധ സംഘങ്ങളോട് പോരാടാന് ആളും അര്‍ഥവും ആയുധവും നല്‍കാനും ഇറാന് തയ്യാറായി. റഷ്യയുടെ പിന്തുണയോടെ ഇറാന്റെ സൈനികവിഭാഗമായ റവല്യൂഷണറി ഗാര്‍ഡാണ് സിറിയന് സൈന്യത്തോടൊപ്പം പോരാടിക്കൊണ്ടിരിക്കുന്നത്.\nഇറാനെ ഒഴിവാക്കാനുള്ള ശ്രമങ്ങള് നടന്നില്ല\nഐഎസ്സിനു ശേഷമുള്ള സിറിയ ആര് ഭരിച്ചാലും തങ്ങള്‍ക്ക് കുഴപ്പമില്ല, ഇറാന് സൈനികരുടെ സാന്നിധ്യം അവിടെ ഉണ്ടാവരുത് എന്നായിരുന്നു സമീപകാലത്തായി ഇസ്രായേല് പറഞ്ഞുകൊണ്ടിരുന്നത്. എന്നാല് ഇറാനെ ഒഴിവാക്കിക്കൊണ്ടുള്ള ഒരു നീക്കുപോക്കിനും റഷ്യ ഒരുക്കമല്ല. എന്നു മാത്രമല്ല, വെടിനിര്‍ത്തല് പ്രഖ്യാപിക്കപ്പെട്ട പ്രദേശങ്ങളില് പുനരധിവാസ പ്രവര്‍ത്തനങ്ങള്‍ക്കുള്ള ചുമതല വലിയൊരളവോളം ഇറാനെ ഏല്‍പ്പിച്ചിരിക്കുകയുമാണ്. അമേരിക്ക ഉള്‍പ്പെടെയുള്ള മറ്റ് ശക്തികള്‍ക്കാവട്ടെ, സിറിയന് പ്രശ്‌നത്തില് നടത്തിയ പരിഹാര ശ്രമങ്ങളൊന്നും വിജയിപ്പിക്കാനുമായില്ല.\nഇറാന് സൈനികരെ ദൂരെ നിര്‍ത്തണമെന്ന് ആവശ്യം\nനിലവില് ഇറാന് സൈനികര് ഇസ്രായേല് അതിര്‍ത്തിക്കു സമീപത്ത് ഇല്ലെങ്കിലും ഐ.എസ് ഭീഷണി ഒഴിഞ്ഞാല് അവര് അതിര്‍ത്തിയിലേക്ക് വരാനുള്ള സാധ്യതയുണ്ടെന്നാണ് ഇസ്രായേല് വിലയിരുത്തല്. അതുകൊണ്ടുതന്നെ അതിര്‍ത്തിയില് നിന്ന് 60-80 കിലോമീറ്റര് അകലെ മാത്രമേ അവരെ പ്രവേശിപ്പിക്കാവൂ എന്നതാണ് ഇസ്രായേലസിന്റെ ആവശ്യം. എന്നാല് ഈ ആവശ്യം അംഗീകരിക്കാന് റഷ്യ തയ്യാറായിട്ടില്ല. വേണമെങ്കില് അഞ്ച് മീറ്റര് അകലത്തില് ഇറാനെ നിര്‍ത്താമെന്നാണ് റഷ്യയുടെ നിലപാട്. അതിര്‍ത്തിക്കു സമീപമുള്ള ഇറാന് സൈനിക സാന്നിധ്യത്തില് ഇസ്രായേല് പ്രധാനമന്ത്രി ബെഞ്ചമിന് നെതന്യാഹു പലതവണ ആശങ്ക രേഖപ്പെടുത്തുകയും ചെയ്തിരുന്നു. ഇസ്രായേല് അതിര്‍ത്തിയില് സൈനിക ഇന്റലിജന്‍സ് കേന്ദ്രങ്ങള് സ്ഥാപിക്കാന് ഇറാന് പദ്ധതിയുള്ളതായും ആരോപണമുണ്ട്.\nസിറിയയിലെ ഹിസ്ബുല്ല സൈന്യം\nസിറിയയില് നിന്ന് ഐ.എസ്സിനെ കെട്ടുകെട്ടിക്കുന്നതില് ഇറാന് സൈനികര്‍ക്കൊപ്പം നിര്‍ണായക പങ്ക് വഹിച്ച വിഭാഗമാണ് ലബ്‌നാനിലെ ശിയാ സായുധ സംഘമായ ഹിസ്ബുല്ല. ഐ.എസിനെതിരേ പോരാടുന്നതിനായി ഇസ്രായേലിന്റെ ബദ്ധവൈരികളിലൊന്നായ ഹിസ്ബുല്ലയ്ക്ക് ഇറാന് 80 കോടി ഡോളറിന്റെ ആയുധങ്ങളാണ് നല്‍കിയതെന്നും ഇസ്രായേല് ആരോപിച്ചിരുന്നു. ഐ.എസ് പോരാട്ടം അവസാനിക്കുന്നതോടെ വര്‍ധിത വീര്യത്തോടെ ഹിസ്ബുല്ല തങ്ങള്‍ക്കെതിരേ തിരിയുമെന്ന ഭീതിയും ഇസ്രായേലിനുണ്ട്. ഇറാന്റെയും ഹിസ്ബുല്ലയുടെയും സൈനിക ശേഷി നശിപ്പിക്കാന് കഴിഞ്ഞ അഞ്ച് വര്‍ഷത്തിനിടയില് 100ലേറെ തവണ സിറിയ, ലബ്‌നാന് പ്രദേശങ്ങളിലെ ഹിസ്ബുല്ലയുടെ ആയുധ ശേഖരങ്ങള്‍ക്കെതിരേ ഇസ്രായേല് ആക്രമണം നടത്തിയതായാണ് റിപ്പോര്‍ട്ട്. അതിര്‍ത്തിക്കു സമീപം ഇറാന്റെ പിന്തുണയോടെ സിറിയ നിര്‍മിച്ച മിസൈല് കേന്ദ്രം കഴിഞ്ഞയാഴ്ച ഇസ്രായേല് ബോംബിട്ട് തകര്‍ത്തിരുന്നു. ഹിസ്ബുല്ലയുടെ കൈവശമുള്ള മിസൈലുകളുടെ കൃത്യത വര്‍ധിപ്പിക്കുന്നതിനായാണ് കേന്ദ്രം സ്ഥാപിച്ചതെന്നാണ് ഇസ്രായേലിന്റെ ആരോപണം. ഏതായാലും ഐ.എസ് പിന്‍വാങ്ങുന്നതോടെ ഇറാനും ഹിസ്ബുല്ലയ്ക്കും ശക്തമായ സ്വാധീനമുള്ള ഭരണകൂടവും സൈന്യവുമാവും സിറിയയിലുണ്ടാവുകയെന്നത് ഭീതിയോടെയാണ് ഇസ്രായേല് നോക്കിക്കാണുന്നത്.\nisrael russia united states സിറിയ ഐസിസ് ഭീകരര് hisbul\nIsrael asked Russia and the United States to prevent an Iranian presence


നേപ്പാളിൽ നിന്ന് വെടിയേറ്റ് ബിഹാർ സ്വദേശി മരിച്ചു, രണ്ട് പേർക്ക് പരിക്ക് | Nepal police firing near border in Bihar kills indian youth\nനേപ്പാളിൽ നിന്ന് വെടിയേറ്റ് ബിഹാർ സ്വദേശി മരിച്ചു, രണ്ട് പേർക്ക് പരിക്ക്\nSitamarhi, First Published 12, Jun 2020, 2:59 PM\nവികേഷ് കുമാർ റായ് എന്ന 25കാരനാണ് മരിച്ചത്. ഉമേഷ് റാം, ഉദയ് താക്കൂർ എന്നിവർക്ക് പരിക്കേറ്റു. ഇരുവരും പാടത്ത് പണിയെടുക്കുകയായിരുന്നു\nപാറ്റ്ന: നേപ്പാൾ ഭാഗത്ത് നിന്ന് വെടിയേറ്റ് ബിഹാർ സ്വദേശി മരിച്ചു. രണ്ട് പേർക്ക് പരിക്കേറ്റു. സീതാമർഹി ജില്ലയോട് ചേർന്ന് അതിർത്തി പ്രദേശത്ത് നേപ്പാൾ പൊലീസ് ഉതിർത്ത വെടിയേറ്റാണ് ബിഹാർ സ്വദേശി മരിച്ചത്.\nബിഹാറിലെ പിപ്ര പർസൻ പഞ്ചായത്തിലെ ലാൽബണ്ടി - ജാനകി നഗർ അതിർത്തിയിൽ ഇന്ത്യൻ പൗരന്മാരും നേപ്പാൾ പൊലീസും തമ്മിലുണ്ടായ തർക്കത്തെ തുടർന്ന് വെടിവയ്പ്പുണ്ടായെന്നാണ് വിവരം. വികേഷ് കുമാർ റായ് എന്ന 25കാരനാണ് മരിച്ചത്. ഉമേഷ് റാം, ഉദയ് താക്കൂർ എന്നിവർക്ക് പരിക്കേറ്റു. ഇരുവരും പാടത്ത് പണിയെടുക്കുകയായിരുന്നു. ലഗൻ റായ് എന്നയാളെ നേപ്പാൾ പൊലീസ് കസ്റ്റഡിയിലെടുത്തു. പരിക്കേറ്റവരെ സിതാമർഹി സർദാർ ആശുപത്രിയിൽ പ്രവേശിപ്പിച്ചു.\nവികേഷ് കുമാർ റായിയുടെ പിതാവ് നാഗേശ്വർ റായിയുടെ ഉടമസ്ഥതയിലുള്ള കൃഷി സ്ഥലം നേപ്പാൾ അതിർത്തിയിലെ നാരായൺപുറിലാണ്. ഇവിടെ ജോലി ചെയ്യുമ്പോഴാണ് വികേഷിന് വെടിയേറ്റത്. മെയ് 17 ന് ഇതേ പ്രദേശത്ത് നേപ്പാൾ പൊലീസ് ഉണ്ടയില്ലാ വെടി ഉതിർത്തിരുന്നു. അതിർത്തി കടന്നെത്തിയ ഇന്ത്യാക്കാരെ തിരിച്ചയക്കാൻ വേണ്ടിയായിരുന്നു ഇതെന്നാണ് പിന്നീട് ഇവർ വിശദീകരിച്ചത്.\nനേപ്പാളും ഇന്ത്യയും 1850 കിലോമീറ്റർ ദൂരം തുറന്ന അതിർത്തി പങ്കിടുന്നുണ്ട്. എല്ലാദിവസവും നൂറ് കണക്കിനാളുകൾ ഇരു രാജ്യങ്ങൾക്കിടയിലും ഉപജീവനത്തിനും ബന്ധുസന്ദർശനത്തിനുമായി നൂറ് കണക്കിനാളുകളാണ് സഞ്ചരിക്കുന്നത്.\nLast Updated 12, Jun 2020, 2:59 PM\nനേപ്പാളിൽ നിന്ന് വെടിയേറ്റ്\nബിഹാർ സ്വദേശി മരിച്ചു


hussain anand: 2014\n"എന്റെ ശിവ ..!"\nകൃഷ്ണാ നിന്റെ മാറിലേക്ക് .\nകൃഷ്ണാ നീ തന്നെ .\nജീവിതം ഗംഗയായ് ,\nPosted by Hussain Anand at 5:25 AM No comments:\nമഴയെക്കുറിച്ചാണ് ഇന്നവളുടെ കുറിപ്പ് ;\n--------------------------------------------------- September 15 -----------------------------------------\nShabna Khaleel 9/15, 1:00 am\n"ഇതാ, ഈ മഴക്കാലം കൂടി നിനക്ക് നഷ്ടമാവുകയാണ്;\nഇവിടെ എന്റെ ജനല് പാളികള്‍ക്കപ്പുറത്തു, ഈ രാത്രിയില് മഴ തിമര്‍ത്തു പെയ്യാന് തുടങ്ങിയിരിക്കുന്നു. ഒരു പക്ഷെ ഈ വരികള് നിന്റെ ഹൃദയത്തോട് ചേര്‍ത്ത് പിടിച്ചാല് എന്റെയീ മഴയുടെ താളം നിനക്ക് കേള്‍ക്കാനാവും, ഓരോ മഴക്കാലത്തും ഞാനിതെയെഴുത്ത് എത്രയോ തവണ നിനക്കെഴുതിയിരിക്കുന്നു, മഴ നിനക്കത്രമാത്രം ഇഷ്ടമാണെന്നറിയാം.\nഎന്നെയാണോ ഈ മഴയെയാണോ നിനക്കേറ്റം ഇഷ്ടം എന്ന എന്റെ കുസൃതി ചോദ്യത്തിനു മുന്‍പില് നീയെത്ര തവണ നിന്ന് പരുങ്ങിയിരിക്കുന്നു. ദേ നിനക്ക് വേണ്ടി ഞാനെന്റെ ജനല്‍പാളി തുറന്നിട്ടിരിക്കുന്നു, ഓരോ മഴത്തുള്ളിയും ഈ വരികള്‍ക്കൊപ്പം നിന്നെ തൊടാന് വേണ്ടി , ജനാലക്കപ്പുറം തൊടിയില് ഇലകളില് പെയ്തുതിരുന്ന മഴയുടെ താളം ശമിച്ചു തുടങ്ങിയിരിക്കുന്നു. ഒരു പക്ഷെ നിനക്ക് വേണ്ടി പെയ്യാന് കരുതി വെച്ച് മഴയും എന്നെപ്പോലെ കാത്തിരിക്കാന് തുടങ്ങിയതാകുമോ ..?.\nഇറയത്തു നിന്നും ഇറ്റ് വീഴുന്ന മഴത്തുള്ളികള് മണ്ണിലേക്ക് അലിഞ്ഞില്ലാതാകുന്ന നേര്‍ത്ത ശബ്ദം; എനിക്കിപ്പോള് കേള്‍ക്കാനാവുന്നുണ്ട്, മഴയുള്ള ഓരോ രാത്രിയിലും ഉറക്കത്തിലേക്കു നാം അലിഞ്ഞില്ലതായതു ഈ താളത്തിനു കാതോര്‍ത്തായിരുന്നു. നിന്റെ ഹൃദയ താളത്തിന്റെ താരാട്ടില് ഞാന് ഉറക്കത്തിലേക്കു വഴുതി വീഴുമ്പോള് , നീ കാതോര്‍ത്തു കിടക്കുന്നതു ഈ മഴ പോളകളുടെ ഇറ്റി വീഴുന്ന നേര്‍ത്ത സംഗീതത്തിനു വേണ്ടിയായിരുന്നു.\nഇപ്പൊ നിന്റെ "ഷഹബാസ് " പാടിക്കൊണ്ടിരിക്കുന്നു ;\n" സജ്നീ .............. സജ്നീ .....ഇനി വേറെയായ് ......"\nഈ മഴയില് നിന്നും എന്നില് നിന്നും വേറെയായി കഴിയാന് നിനക്ക് കഴിയുന്നതെങ്ങിനെ ..?\nചോദ്യങ്ങളില്ലാത്ത ഉത്തരങ്ങളാണ് നിനക്കെറെയിഷ്ടം എന്നറിയാം , കാറ്റ് പോലുമില്ലാതെ മരം പെയ്യണമെന്ന നിന്റെ ആഗ്രഹം പോലെ.\nകാലുകളിലേക്ക് തണുപ്പ് അരിച്ചെതാന് തുടങ്ങിയിരിക്കുന്നു. നിന്റെയീ മഴയെ ഇനി ഞാന് ഒറ്റയ്ക്ക് പെയ്തു തോരാന് വിടുകയാണ് . തണുപ്പ് വേദനയായ് പടരുന്നതിന് മുന്‍പേ ഞാന് ഉറക്കത്തിലേക്കു വഴുതി വീഴട്ടെ ....."\nഓഫീസില് നിന്നും വരുന്നത് ,ഇന്നിനി കമ്പ്യൂട്ടരിന്റെ മുന്പിലെക്കില്ലയെന്ന തീരുമാനത്തിലായിരിക്കും. പക്ഷെ താവളത്തിലെത്തുമ്പോള് പ്രിയമുള്ളവരുടെ മെസ്സേജു വല്ലതും കാത്തു കിടപ്പുണ്ടോയെന്നു നോക്കാതെ വയ്യ. പിന്നെ മൌസില് സ്ക്രോള് ചെയ്തു സമയം പോകുന്നതറിയില്ല.\nഇന്നിതാ ഒരുപാടു നാളിനു ശേഷം അവളുടെ ഒരു കുറിപ്പ്.\nഇന്നിനി തിരിചെഴുതാന് വയ്യ. മനസ്സിനേക്കാള് കൈകളും കണ്ണും തളര്‍ന്നു പോയിരിക്കുന്നു. ചിലപ്പോഴെക്കെ തോന്നാറുണ്ട് ഓഫീസിലെ മോണിറ്റര് ഒരു ദിവസം പണിമുടക്കുമെന്ന്.\n--------------------------------------------------- September 17 -----------------------------------------\nKhaleel Rahman 9/17,5:02 pm\n"പണ്ട് ഞാന് ആഗ്രഹിച്ച പോലെ മരുഭൂമിയുടെ ഉള്ളിന്റെയുള്ളിലാണ് ഇത്തവണ എന്റെ assignment , പലപ്പോഴും എനിക്ക് തോന്നാറുണ്ട് , ഈ മരുഭൂമി എന്നെപ്പോലെയാണെന്ന്. ഓരോ ദിവസവും ഓരോ സ്വഭാവാണ്. ഇന്ന് മരുക്കാറ്റിന്റെ ദിവസായിരുന്നു. എല്ലാവരും പറയുന്നു നാളെ മുതല് കഠിനമായ തണുപ്പ് തുടങ്ങും , അതാണി കാറ്റെന്നു. ഇന്നലെ വരെ വല്ലാത്തൊരു ശാന്തതയായിരുന്നു ചുറ്റിലും. ഈ ഭാവ ഭേദങ്ങളെ അതി ജീവിക്കാന് ശ്രമിക്കയാണ്;\nഇപ്പൊ ഞാന് നിന്നെക്കുറിചാണ് ആലോചിക്കുന്നത്. "\n------------------------------------------------------ September 19 ---------------------------------------\nRamya Sajeer 9/19,6:17 pm\nസഖാവെ , അങ്ങനെ ഒത്തിരി കാലത്തിനു ശേഷം നാം വീണ്ടും കണ്ടു മുട്ടുന്നു . നീയെന്നെ തിരഞ്ഞു പിടിച്ചിരിക്കുന്നു. ഒരു മൗസ് ക്ലിക്കിനുമപ്പുരം നീയുണ്ടാവുമെന്നു എനിക്കറിയാമായിരുന്നു. പക്ഷെ എന്തോ ഒരു ആവേശത്തിന്റെ കുറവ്. ഓഫീസ്, വീട് , കുട്ടികള് , ജീവിതത്തിന്റെ ഒരു സ്ഥിരം pattern . എങ്കിലും ഈ ജീവിതം ഞാന് enjoy ചെയ്യുന്നു. എനിക്ക് കിട്ടാവുന്ന എന്റെ ഏറ്റവും നല്ല ജീവിതം.\nബസ് യാത്രക്കിടയിലെ വീണു കിട്ടുന്ന , ഉണര്‍വിനും മയക്കത്തിനുമിടയിലെ നിമിഷ നേരങ്ങളില് നമ്മുടെ ആ പഴയ വഴികളിലൂടെ ഞാന് അലഞ്ഞു തിരിയാറുണ്ട് .\n"സ്വാതന്ത്ര്യം, ജനാധിപത്യം ....." നിന്റെ മുദ്രാവാക്യങ്ങള് ഇപ്പോഴും ആ വരാന്തയുടെ അകലങ്ങളില് നിന്നും മുഴങ്ങി ക്കെള്‍ക്കാം.\nഒന്ന് കാണാന് ആഗ്രഹമുണ്ട്, ഇനി നാട്ടില് വരുമ്പോള് വരൂ, കുടുംബത്തെയും കൂട്ടി ഒരു ദിവസം."\nKhaleel Rahman 9/19,7:10 pm\nതീര്‍ച്ചയായും വരാമെന്ന് കരുതുന്നു..\nഎത്രയോ വര്‍ഷങ്ങള് കഴിഞ്ഞിരിക്കുന്നു . എന്നാലും ഇന്നലെ കോളേജ് വിട്ടു ഇറങ്ങിയതായ് തോന്നുന്നു.\nപതിനെഴു വര്‍ഷങ്ങള് ....\nഎന്തെല്ലാം മാറ്റങ്ങള് ,\nജീവിതത്തില് ഇനിയെന്ത് എന്ന് പകച്ചു നിന്ന നിമിഷങ്ങള് .\nപ്രണയ നിരാസങ്ങള്, ദാരിദ്ര്യം , കണ്ണിലിരുട്ട് കയറിയ ദിനങ്ങള് .\nഒരിടത്ത് നിന്നും മറ്റൊരിടത്തേക്ക് നില്‍ക്കതെയുള്ള ഓട്ടമായിരുന്നു ജീവിതം .\nഇപ്പൊ ഇതാ ഈ മരുഭൂമിയില് . ഇതന്റെ ആഗ്രഹം കൂടിയായിരുന്നു.\nഈ ഒറ്റപ്പെടലിന്റെ വേദന മധുരമായി ഞാന് ആസ്വദിക്കുന്നു. ജീവിതം കര പറ്റി തുടങ്ങുന്നു സഖാവെ, ഈ ഓട്ടത്തിന് ഇടയ്ക്ക് നഷ്ടമായതിന്റെ കണക്കെടുപ്പ് ഞാന് നടത്തിയിട്ടില്ല. നീ പറഞ്ഞ എന്റെ മുദ്രാവാക്യമടക്കം .\n--------------------------------------------------------- September 20 ------------------------------------\nRamya Sajeer 9/20,6:10 pm\nനിനക്കൊന്നും നഷ്ടമായിട്ടില്ല. നിന്റെ എഴുത്തും , ചിന്തയും . നിന്റെ ഓരോ വാക്കിലും അത് കാണുന്നുണ്ട് . സന്തോഷം.\nനാട്ടില് വരുമ്പോള് കാണാന് മറക്കരുത്.\nKrishna Prasad 9/20,10:10 pm\n--------------------------------------------------------- September 25 ------------------------------------\nKhaleel Rahman 9/25,7:35 pm\nവിപ്ലവത്തെ നീ മൂന്നു വരിയിലേക്ക് ചുരുട്ടി കെട്ടിയോ ?\nമരുഭൂമിയുടെ "ഒളിത്താവളത്തില് " ഇരുന്നു എനിക്കത് ചോദിക്കാം ല്ലേ ..?.\nകൃഷ്ണ ഇപ്പോഴും നീയൊരു ഇടിമുഴക്കത്തിനായ് കാതിരിക്കുന്നുണ്ടോ ..?\nഎവിടേയോ വായിച്ചതായ് ഓര്‍ക്കുന്നു.\n"വര്‍ഗ സമരങ്ങളുടെ കാലം കഴിയാറായി , ഇനി വംശീയ കലാപങ്ങളുടെ കാലമാണ് വരാന് പോകുന്നത് . ലോകം മുഴുവനും പുതിയ പുതിയ വംശീയ കലാപങ്ങള് ഉണ്ടാവും .......... അന്യോന്യം ഒറ്റിക്കൊടുക്കും "\nനിനക്കിനിയൊരു ഒറ്റുകാരനാവുകയെ നിവൃത്തിയുള്ളു. ഒന്നാലോചിച്ചാല് എനിക്കും.\nKrishna Prasad 9/25,8:50 pm\nമുന്നില് നിന്ന് നയിച്ച തന്നെപ്പോലുള്ളവര് പല കാരണങ്ങളാല് വിട്ടു പോയപ്പോഴും എന്റെ ആവേശം തെല്ലും കുരഞ്ഞിരുന്നില്ല. എല്ലാ ബഹളങ്ങള്‍ക്കിടയിലും താന് തനിച്ചാണല്ലോ എന്ന തോന്നലിന്റെ തിരച്ചിലിനൊടുവിലാണ് അവള് ജീവിതത്തിലേക്ക് കടന്നു വരുന്നത് . പക്ഷെ എന്നെ തിരിച്ചറിയാന് ഇനിയുമവള്‍ക്ക് കഴിഞ്ഞിട്ടില്ല.\nലോകം മുഴുവന് നമ്മെ അറിഞ്ഞാലും , സ്നേഹിച്ചാലും നമ്മെ യഥാര്‍ത്ഥത്തില് അറിയേണ്ടവര് അറിഞ്ഞില്ലായെങ്കില് ....\nഅവിടം മുതലാണ് ഞാന് ഉള്‍വലിഞ്ഞു തുടങ്ങിയത്.\nഎന്റെ എല്ലാ ആത്മ വിശ്വാസവും നഷ്ടമായി തുടങ്ങിയത് .അവളെ പറഞ്ഞിട്ട് കാര്യമില്ല. ഞങ്ങള് രണ്ടു പേരുടെയും ലോകം രണ്ടാണ്.\n--------------------------------------------------------- September 27 ------------------------------------\nKhaleel Rahman 9/27,7:28 pm\nകൂടെ ജോലി ചെയുന്ന ഒരു സുഹൃത്ത് ഒരിക്കല് പറഞ്ഞത് ഓര്മ വരുന്നു.\nമരുഭൂമിയില് രണ്ടു തരത്തിലുള്ള ആളുകളാണ് ഉണ്ടാവുക;\nഅല്ലെങ്കില് കിരുക്കന്മാര് .\nഞാനൊരു ധ്യാനത്തിലാണ് .\nഒരു പ്രവാചകാനായ് ജീവിതത്തെ തിരിച്ചു പിടിക്കാന്.\nഈ മരുഭൂമി എന്നിലും ചില മാറ്റങ്ങള് വരുതാതിരിക്കില്ല.\nഎന്തിനെന്നറിയാതെ അലറിക്കരഞ്ഞ രാത്രികള് സാക്ഷി.\nPosted by Hussain Anand at 5:24 AM No comments:\nനീണ്ടു നീണ്ടു പോകട്ടെ\nകാടുകള്, നാടുകള്, ചുടലകള്\nPosted by Hussain Anand at 5:23 AM2comments:\nപൊട്ടിച്ചിരിയെക്കാള് മനോഹരമായ കരച്ചിലില്ല തന്നെ.\nഅടുത്തും , അടുത്താകുമ്പോള്\nPosted by Hussain Anand at 5:22 AM No comments:\nഒഴുകാന് മറന്ന പുഴ\nഒഴുക്ക് നിലച്ച പുഴ,\nതീരം തൊടുന്നില്ല .\nതിരഞ്ഞു പോയവന് ,\nPosted by Hussain Anand at 5:51 AM No comments:\nഓര്‍മ്മകളെല്ലാം സ്വര്‍ഗത്തിലേക്ക് യാത്ര പോകയാണ്.\nനിന്റെ കൈ പിടിച്ചു\nകാറ്റിനു ചോരയുടെ മണം;\nPosted by Hussain Anand at 6:24 AM 1 comment:\nമനസ്സില് തോന്നിയത് കുറിച്ചിടുന്നു. അനുഭവങ്ങള് , ഓര്‍മ്മകള് , വിസ്മയങ്ങള് ,തോന്നലുകള് , സ്നേഹങ്ങള് , വേര്‍പാടുകള് , വേദനകള് , സന്തോഷങ്ങള് , സമരങ്ങള് എല്ലാം.\nഎല്ലാം സൌമ്യ തീവ്രമായിരിക്കണം എന്ന് ആഗ്രഹിക്കുന്നു.\nകവിതയോ, കഥകളോ അല്ലാത്ത ഈ വരികള് നിങ്ങള്ക്ക് വായനയുടെ സന്തോഷം തരുമോഎന്ന് നിശ്ചയമില്ല.\nനിങ്ങളുടെ സമയത്തിന് എന്റെ സ്നേഹം ഞാന് പകരം വയ്ക്കുന്നു.


റിവോള്‍ട്ട് ബൈക്കുകള് കൂടുതല് നഗരങ്ങളിലേക്ക് | Revolt bikes to more cities\nറിവോള്‍ട്ട് ബൈക്കുകള് കൂടുതല് നഗരങ്ങളിലേക്ക്\nMumbai, First Published 29, Feb 2020, 3:44 PM IST\nറിവോള്‍ട്ട് ഇന്റലികോര്‍പ്പ് പുറത്തിറക്കിയിട്ടുള്ള ഇലക്ട്രിക് ബൈക്കുകളായ RV400, RV300 ഇനി കൂടുതല് നഗരങ്ങളിലേക്ക്.\nഇന്ത്യന് ഇലക്ട്രിക് വാഹന സ്റ്റാര്‍ട്ടപ്പ് കമ്പനിയായ റിവോള്‍ട്ട് ഇന്റലികോര്‍പ്പ് ഇനി കൂടുതല് നഗരങ്ങളിലേക്ക്. റിവോള്‍ട്ട് ഇന്റലികോര്‍പ്പ് പുറത്തിറക്കിയിട്ടുള്ള ഇലക്ട്രിക് ബൈക്കുകളായ RV400, RV300 എന്നിവ ഇനി മുംബൈ, അഹമ്മദാബാദ്, ചെന്നൈ, ഹൈദരാബാദ് തുടങ്ങിയ നഗരങ്ങളില് കൂടി എത്തും. മുമ്പ് പൂനെ, ദില്ലി എന്നീ നഗരങ്ങളില് മാത്രം ആയിരുന്നു ഈ ബൈക്കുകള് ലഭ്യമായിരുന്നത്.\n2019-ഓഗസ്റ്റിലാണ് ഈ ബൈക്കുകള് നിരത്തുകളിലെത്തിയത്. ആര്‍ട്ടിഫിഷ്യല് ഇന്റലിജന്‍സ് സംവിധാനത്തോടെ ഇന്ത്യയിലെത്തിയ ആദ്യ ബൈക്കുകളാണ് റിവോള്‍ട്ടിന്റേത്.\nഎക്കോ, സിറ്റി, സ്‌പോര്‍ട്ട് എന്നീ മൂന്ന് ഡ്രൈവിങ് മോഡുകള് വാഹനത്തിനുണ്ട്. രൂപത്തിലും ഡിസൈനിലും ഒന്നാണെങ്കിലും ആര്‍ട്ടിഫ്യല് എക്‌സ്‌ഹോസ്റ്റ് സൗണ്ട്, ആപ്പ് വഴിയുള്ള സ്റ്റാര്‍ട്ട്-സ്റ്റോപ്പ് പ്രവര്‍ത്തനം എന്നിവയാണ് RV 400 പ്രീമിയം മോഡലിനെ ബേസ് മോഡലില് നിന്ന് വ്യത്യസ്തമാക്കുന്നത്.\nരൂപത്തില് സമാനമാണെങ്കിലും ഇതിനെക്കാള് അല്‍പം ചെറിയ മോഡലാണ് RV 300 ഇലക്ട്രിക്. ലൈറ്റ് വെയ്റ്റ് സിംഗിള് ക്രാഡില് ഫ്രെയ്മിലാണ് വാഹനത്തിന്റെ നിര്‍മാണം. മുന്നിലും പിന്നിലും 17 ഇഞ്ച് അലോയി വീലാണ്.\n72 വോള്‍ട്ട് 3.24kWh ലിഥിയം അയേണ് ബാറ്ററിയും 3KW മിഡ്-ഡ്രൈവ് മോട്ടോറുമാണ് RV 400 ഇലക്ട്രിക്കിലുള്ളത്. 170 എന്‍എം ടോര്‍ക്കേകുന്നതാണ് ഇലക്ട്രിക് മോട്ടോര്. മൂന്ന് മണിക്കൂറിനുള്ളില് ബാറ്ററി 75 ശതമാനം വരെ ചാര്‍ജ് ചെയ്യാം. നാലര മണിക്കൂറിനുള്ളില് 100 ശതമാനം ചാര്‍ജ് ചെയ്യാന് സാധിക്കുമെന്നും കമ്പനി വാഗ്ദാനം ചെയ്യുന്നു.\nഒറ്റചാര്‍ജില് 156 കിലോമീറ്റര് ദൂരമാണ് RV 400 സഞ്ചരിക്കുക. ആകെ 108 കിലോഗ്രാം മാത്രമാണ് വാഹനത്തിന്റെ ഭാരം. 1.5kW മോട്ടോറും 60 വോള്‍ട്ട് 2.7kW ബാറ്ററിയുമാണ് RV 300 ലുള്ളത്. RV 400 നെക്കാള് ഏഴ് കിലോഗ്രാം ഭാരവും കുറവാണ്. ഒറ്റചാര്‍ജില് 80-150 കിലോമീറ്റര് വരെ സഞ്ചരിക്കാന് RV 300ന് സാധിക്കും.\nമുന്നില് ഇന്‍വേര്‍ട്ടഡ് ഫോര്‍ക്കും പിന്നില് അഡ്ജസ്റ്റബിള് മോണോഷോക്കുമാണ് സസ്‌പെന്‍ഷന്. സുരക്ഷയ്ക്കായി മുന്നിലും പിന്നിലും 240 എംഎം ആണ് ഡിസ്‌ക് ബ്രേക്ക്. അധിക സുരക്ഷയ്ക്കായി കംബൈന്‍ഡ് ബ്രേക്കിങ് സംവിധാനവും (CBS) റീജനറേറ്റീവ് ബ്രേക്കിങ് സംവിധാനവും (RBS) സ്റ്റാന്റേര്‍ഡായുണ്ട്.


Agnipath Scheme Protest: 35 WhatsApp Groups Banned\nഅഗ്നിപഥിനെക്കുറിച്ച് വ്യാജപ്രചാരണം: 35 വാട്സാപ്പ് ഗ്രൂപ്പുകൾ നിരോധിച്ച് കേന്ദ്ര ആഭ്യന്തരമന്ത്രാലയം\nഅഗ്നിപഥ് പദ്ധതിയെക്കുറിച്ച് വ്യാജപ്രചാരണം നടത്തിയ വാട്സ്ആപ്പ് ഗ്രൂപ്പുകൾക്കെതിരെ നടപടി. 35 വാട്സ്ആപ്പ് ഗ്രൂപ്പുകൾ കേന്ദ്ര ആഭ്യന്തരമന്ത്രാലയം നിരോധിച്ചു. അതേസമയം പ്രതിഷേധം തുടരുമ്പോഴും അഗ്നിപഥ് പദ്ധതിയിൽ ഉറച്ച് നില്‍ക്കുകയാണ് കേന്ദ്രം. ഈ വർഷത്തെ റിക്രൂട്ട്മെന്റ് തിയതികൾ മൂന്ന് സേനകളും പ്രഖ്യാപിച്ചു.\nകരസേനയുടെ കരട് വിഞ്ജാപനം നാളെ പുറത്തിറക്കും. ആദ്യ റിക്രൂട്ട്മെന്‍റ് റാലി ആഗസ്റ്റിൽ നടക്കും. ഡിസംബർ ആദ്യം ആദ്യ ബാച്ചിന്‍റെ പരിശീലനം തുടങ്ങും. നാവികസേനയുടെ രജിസ്ട്രേഷൻ ശനിയാഴ്ച്ചയും വ്യോമസേനയുടേത് വെള്ളിയാഴ്ച്ചയും തുടങ്ങും. നാവിക സേനയിൽ ആദ്യ ബാച്ചിന്‍റെ പരിശീലനം നവംബർ 21 നും വ്യോമസേനയിൽ ഡിസംബർ മുപ്പതിനും തുടങ്ങാനാണ് ധാരണ. നാവിക സേനയിൽ വനിത സെയിലർമാരെയും നിയമിക്കും. പ്രതിരോധമന്ത്രി രാജ്നാഥ് സിംഗ് വിളിച്ച സേനാമേധാവിമാരുടെ യോഗത്തിനു ശേഷമാണ് വാർത്താസമ്മേളനം നടന്നത്.\nഅതേസമയം ബി ജെ പി നേതാവ് വിജയ് വാര്‍ഗിയയുടെ വിവാദ പ്രസ്താവനക്കെതിരെ രാഹുല് ഗാന്ധി രംഗത്തുവന്നു. യുവാക്കള് സൈന്യത്തില് നില്‍ക്കുന്നത് രാജ്യത്തെ സംരക്ഷിക്കാനാണ്, ബിജെപിക്ക് കാവലിനല്ലെന്ന് രാഹുല് ഗാന്ധി ട്വീറ്റ് ചെയ്തു. 52 വർഷം ഇന്ത്യൻ പതാക ഉയർത്താത്തവർ സൈനീകരെ സംരക്ഷിക്കുമെന്ന് കരുതരുത്. പ്രധാനമന്ത്രിയുടെ മൗനം അപമാനകരമെന്നും രാഹുൽ ഗാന്ധി ട്വീറ്റ് ചെയ്തു.\nRead Also: അഗ്നിപഥ് വിരുദ്ധ സമരത്തെ വിമർശിച്ച് ബാബ രാംദേവ്\nഅഗ്നിപഥ് പദ്ധതിക്കെതിരെ ഉയര്‍ന്ന രോഷം ശക്തമാകുന്നതിനിടെയാണ് ദേശീയ ജനറല് സെക്രട്ടറി കൈലാസ് വിജയ് വാര്‍ഗിയ വിവാദ പ്രസ്താവന നടത്തിയത്. മധ്യപ്രദേശില് നടത്തിയ വാര്‍ത്ത സമ്മേളനത്തിടെയാണ് സര്‍വീസ് കാലം കഴിഞ്ഞ് പുറത്തിറങ്ങുന്ന അഗ്നിവീറിനെ കഴിയുെമങ്കില് ബിജെപി ഓഫീസിന്‍റെ കാവല്‍ക്കാരനാക്കുമെന്ന് വിജയ് വാര്‍ഗിയ പറഞ്ഞത്.\nStory Highlights: Agnipath Scheme Protest: 35 WhatsApp Groups Banned for Spreading Fake News\nRead more on: Agnipath recruitment scheme | WhatsApp


കേരളത്തിനെതിരെ കേന്ദ്ര ഏജൻസികളുടെ ഗൂഢാലോചന; തുറന്ന ഏറ്റുമുട്ടലിലേക്കാണ് നീങ്ങുന്നതെന്ന് മന്ത്രി തോമസ് ഐസക് | Madhyamam\nHomechevron_rightNewschevron_rightKeralachevron_rightകേരളത്തിനെതിരെ കേന്ദ്ര ...\ndate_range 22 Nov 2020 11:00 AM GMT\nകേരളത്തിനെതിരെ കേന്ദ്ര ഏജൻസികളുടെ ഗൂഢാലോചന; തുറന്ന ഏറ്റുമുട്ടലിലേക്കാണ് നീങ്ങുന്നതെന്ന് മന്ത്രി തോമസ് ഐസക്\nനിയമസഭയുടെ നേർക്കുള്ള അവകാശലംഘനമാണ് ഇ.ഡി നടത്തുന്നതെന്നും തോമസ് ഐസക്\nതിരുവനന്തപുരം: എൻഫോഴ്സ്മെന്‍റ് ഡയറക്ടറേറ്റ്, സി.ബി.ഐ, സി.എ.ജി, എൻ.ഐ.എ തുടങ്ങിയ കേന്ദ്ര സർക്കാർ ഏജൻസികൾ സംസ്ഥാന സർക്കാറിന്‍റെ വികസന പദ്ധതികൾക്കെതിരെ സംഘടിതമായ ഗൂഢാലോചന നടത്തുന്നുവെന്ന് ധനമന്ത്രി ഡോ. തോമസ് ഐസക്. മാധ്യമങ്ങൾക്ക് അന്വേഷണത്തെ കുറിച്ച് വാർത്ത ചോർത്തി നൽകുന്നത് ഇ.ഡി തന്നെയാണ്. നിയമസഭയുടെ നേർക്കുള്ള അവകാശലംഘനമാണ് ഇ.ഡി നടത്തുന്നതെന്നും തോമസ് ഐസക് വാർത്തസമ്മേളനത്തിൽ പറഞ്ഞു.\nഅന്വേഷണത്തെ സംസ്ഥാന സർക്കാറിന് പേടിയില്ല. സി.എ.ജി റിപ്പോർട്ട് ഗവർണറുടെ പരിശോധനക്ക് അയക്കും. കേന്ദ്ര ഏജൻസികൾ മുകളിൽ നിന്നുള്ള നിർദേശമനുസരിച്ചാണ് പ്രവർത്തിക്കുന്നത്. അതീവ ഗുരുതരമായ സ്ഥിതിവിശേഷമാണിത്. പ്രതിപക്ഷ നേതാവ് ഇക്കാര്യത്തിൽ മൗനം വെടിയണമെന്നും തോമസ് ഐസക് പറഞ്ഞു.\nകാര്യങ്ങൾ തുറന്ന ഏറ്റുമുട്ടലിലേക്കാണ് പോകുന്നത്. എന്നാൽ, ഒരിഞ്ച് വഴങ്ങാൻ സംസ്ഥാന സർക്കാർ ഉദ്ദേശിക്കുന്നില്ല. നടപ്പാക്കുന്ന പദ്ധതികളൊക്കെ തുടരും.\nസംസ്ഥാനത്തിന്‍റെ അധികാരത്തെ എന്‍ഫോഴ്‌സ്‌മെന്റ് ഡയറക്‌ടറേറ്റ് വെല്ലുവിളിക്കുകയാണ്. മസാല ബോണ്ടില് ഇ.ഡിയുടെ അന്വേഷണം നടക്കുന്നത് അറിഞ്ഞത് മാധ്യമങ്ങളിലൂടെയാണ്. കേന്ദ്ര ഏജന്‍സിയുടെ നടപടി കേരള നിയമസഭയോടുള്ള അവഹേളനമാണ്. സംംസ്ഥാന സര്‍ക്കാരിനെ അസ്ഥിരപ്പെടുത്താനുള്ള ശ്രമമാണ് നടത്തുന്നതെന്നും തോമസ് ഐസക് പറഞ്ഞു.\nസാമ്പത്തിക കുറ്റകൃത്യങ്ങള് അന്വേഷിക്കാനാണ് ഇ.ഡി, ഭരണഘടന വ്യാഖ്യാനം ചെയ്യാനല്ല. അതിന് ഇവിടെ കോടതിയുണ്ട്. ഭരണഘടനയുണ്ടാക്കാന് നിയമസഭയുണ്ട്. ആര്‍ബിഐ അനുമതി നല്‍കിയത് ഭരണഘടനാനുസൃതമല്ലെന്ന പരാമര്‍ശം പിടിച്ച് അന്വേഷണം കൊണ്ടുപോകുകയാണ് ഇഡി. ഇതിനുള്ള മറുപടി ജനങ്ങള് കൊടുക്കും. കേരളത്തിലെ ഭരണത്തെ സ്‌തംഭിപ്പിക്കാനുള്ള ശ്രമങ്ങളാണ്. ഇതിനെ നിയമപരമായും നിയമസഭയിലും ജനങ്ങളെ അണിനിരത്തിയും ചെറുക്കുമെന്നും തോമസ് ഐസക് പറഞ്ഞു.\nTAGS:thomas issac kiifb


Forthcoming Events - യു.കെ.യിലെ ക്‌നാനായ വനിതകള്‍ക്ക് വേണ്ടി പുതിയ സംഘടന ഉദ്ഘാടനം ഒക്‌ടോബര് 18 ന്\nയു.കെ.യിലെ ക്‌നാനായ വനിതകള്‍ക്ക് വേണ്ടി പുതിയ സംഘടന ഉദ്ഘാടനം ഒക്‌ടോബര് 18 ന്\nബിർമിംഗ്ഹാം October 8 : യു.കെ.യിലെ ഏറ്റവും വലിയ സമുദായ സംഘടനയായ യു.കെ.കെ.സി.എ യുടെ നേതൃത്വത്തില് യു.കെ.യിലെ ക്‌നാനായ വനിതകള്‍ക്ക് വേണ്ടി പുതിയ സംഘടന രൂപീകൃതമാകുന്നു. ഇതിന്റെ ഔദ്യോഗിക ഉദ്ഘാടനം ഒക്‌ടോബര് പതിനെട്ടിന് യു.കെ.കെ.സി. ആസ്ഥാന മന്ദിരത്തില് വച്ച് നടക്കും. ഏറെ ചര്‍ച്ചകള്‍ക്കും കൂടിയാലോചനകള്‍ക്കും ശേഷമാണ് ക്‌നാനായവനിതകള്‍ക്ക് വേണ്ടി ഒരു സംഘടന രൂപീകരിക്കുന്നത്. ക്‌നാനായ വനിതകളുടെ കൂട്ടായ്മയും സ്ത്രീശാക്തീകരണവുമാണ് ലക്ഷ്യം.\nയുണൈറ്റഡ് കിങ്ഡം ക്‌നാനായ കാത്തലിക് വിമന്‍സ് ഫെഡറേഷന് എന്നാണ് പുതിയ സംഘടനയുടെ പേര്.\nഅതിരൂപതാ തലത്തില് വനിതകള്‍ക്ക്‌വേണ്ടി സംഘടന ഉള്ളതുപോലെയാണ് യു.കെ.യിലും വനിതാ സംഘടന രൂപീകൃതമാകുന്നത്. യുവതീയുവാക്കള്‍ക്കുവേണ്ടി യു.കെ.കെ.സി.എൈ.എല് അനേകം വര്‍ഷങ്ങളായി പ്രവര്‍ത്തിക്കുന്നുണ്ട്.ഏറെ പ്രോഗ്രാമുകള് എല്ലാവര്‍ഷവും സംഘടിപ്പിക്കുന്ന യു.കെ.കെ.സി.വൈ.എല് വന് വിജയമാണ്.\nഒരു ദിവസം മുഴുവന് നീണ്ടു നില്‍ക്കുന്ന പരിപാടികളോടെയാണ് ഒക്‌ടോബര് പതിനെട്ടിന് സംഘടന രൂപീകരിക്കുന്നത്. രാവിലെ വിശുദ്ധകുര്‍ബാനയോടെ ചടങ്ങുകള്‍ക്ക് തുടക്കം കുറിക്കും. തുടര്‍ന്ന് ക്‌നാനായ സംസ്‌കാരത്തെ ആസ്പദമാക്കിയുള്ള സെഷന്.\nഉച്ചഭക്ഷണത്തിന്‌ശേഷം വനിതാ ശാക്തീകരണത്തെ ആസ്പദമാക്കിയും ലീഡര്‍ഷിപ്പിനെ ആസ്പദമാക്കിയും സെഷന് നടക്കും. തുടര്‍ന്ന് പൊതു സമ്മേളനത്തില് വച്ച് ഭാരവാഹികളെ തെരഞ്ഞെടുക്കും. സംഘടനയുടെ ഔദ്യോഗിക ഉദ്ഘാടനവും നടക്കും. യു.കെ.കെ.സി.എയുടെ എല്ലാ പരിപാടികളുംപോലെ വന് ഒരുക്കങ്ങളോടെയാണ് ക്‌നാനായ വനിതാ സംഘടനയുടെ ഉദ്ഘാടനവും നടക്കുന്നത് .\nകൂടുതൽ വിവരങ്ങൾക്ക് പ്രോഗ്രാം കൊർടിനെറ്റെർസ് സജി പുതിയവീട്ടിൽ ലുമായോ ഫിലിപ്പ് പൂത്രുകയിൽ ലുമായൊ ബന്ധപെടുക


ഇന്ത്യയിൽ ആദ്യം നട തുറക്കുന്നത് കോട്ടയം തിരുവാർപ്പ് ശ്രീകൃഷ്ണസ്വാമി ക്ഷേത്രത്തിലാണ്; മേട വിഷുവിനോടു ചേർന്നു വരുന്ന പത്തുദിവസങ്ങളിലാണ് തിരുവാർപ്പ് ക്ഷേത്രത്തിലെ ഉത്സവം\nMonday 13 April 2020 06:51 PM IST\nനോക്കെത്താ ദൂരം പരന്നു കിടക്കുന്ന നെ ൽപ്പാടങ്ങൾ. ഇടയ്ക്കിടയ്ക്ക് മീനച്ചിലാറിന്റെ കൈവഴികൾ. പുത്തൻതോടും തിരുവാർപ്പ് തോടും. പിന്നെ, വേമ്പനാട് കായൽ. വെള്ളത്താൽ ചുറ്റപ്പെട്ടു കിടക്കുമ്പോഴും മനോഹരമായ കര. േകാട്ടയം പട്ടണത്തില് നിന്ന് ഏഴു കിലോമീറ്ററോളം അകലെയുള്ള തിരുവാർപ്പ് എന്ന ഈ ദേവഭൂമിയാണ് ദക്ഷിണ ദ്വാരക. അപൂര്‍വമായ െഎതിഹ്യങ്ങളും വ്യത്യസ്തമായ ആചാരങ്ങളും വിശ്വാസങ്ങളുമായി തിരുവാർപ്പ് ശ്രീകൃഷ്ണസ്വാമി ക്ഷേത്രം. അഞ്ചു ക്ഷേത്രങ്ങളാൽ ചുറ്റപ്പെട്ട് തിരുവാർപ്പില് ഉണ്ണിക്കണ്ണന്‍റെ വാസം.\n‘‘നിഴൽ അളവുകളിൽ പൂജ നടക്കുന്ന അപൂർവം ക്ഷേത്രങ്ങളിൽ ഒന്നാണ് തിരുവാർപ്പ്. ഘടികാര സമയങ്ങളില്ല. നക്ഷത്രങ്ങളുടെ ജ്വലനസ്ഥാനവും സൂര്യന്റെ സഞ്ചാരപഥങ്ങളും നോക്കിയാണ് തിരുവാർപ്പിലെ പൂജാസമയം നിശ്ചയിക്കുന്നത്. ഈ രീതിക്ക് ഇന്നും വലിയ വ്യത്യാസങ്ങളില്ല.’’ ക്ഷേത്രം തന്ത്രി ഭദ്രകാളി മറ്റപ്പിള്ളി മനയിൽ നാരായണൻ നമ്പൂതിരിപ്പാട് പറഞ്ഞു തുടങ്ങി ഐതിഹ്യങ്ങളുടെ പൊരുൾ.\nപടിഞ്ഞാറ് ദർശനമുള്ള ശ്രീകോവിലിന്റെ പിറകു വശത്ത് ഭിത്തിയിൽ ഉറപ്പിച്ചിരിക്കുന്ന ആനയുടെ ബിംബമുണ്ട്. അതിനു മുകളിൽ വീഴുന്ന നിഴലിെന അടിസ്ഥാനപ്പെടുത്തിയാണ് പന്തീരടി പൂജ. ശ്രീകോവിലിന്റെ പിന്നിലുള്ള വരയിൽ നിഴൽ വീഴുമ്പോൾ ഉച്ചപൂജ. തുടർന്ന് ഉച്ചശീവേലിയോടു കൂടി നട അടയ്ക്കുന്നു.\nഅണിവാകച്ചാർത്തിൽ ഞാനുണർന്നു കണ്ണാ...\n‘‘രാത്രിയുടെ മൂന്നാം യാമത്തിലാണ് (പുലര്‍ച്ചെ രണ്ടു മണി) നിര്‍മാല്യത്തിനായി ശ്രീകോവിൽ നട തുറക്കുന്നത്. ഭാരതത്തില് ആദ്യം നട തുറക്കുന്ന േക്ഷത്രവും ഇതു തന്നെ. പ്രപഞ്ചത്തിലെ ഏറ്റവും നിശബ്ദമായ സമയമാണിത്. ഈശ്വരാംശത്തെ നമ്മളിലേക്ക് ആവാഹിക്കാൻ ഇതുപോലെ പറ്റിയ സമയമില്ല. ൈദവത്തോടും അവനവനോടും അടുക്കാൻ ഏറ്റവും അനുയോജ്യമായ സമയം...’’ ക്ഷേത്രം മേൽശാന്തിമാരിൽ ഒരാളായ വേണു ജി. നമ്പൂതിരി കൈയുയർത്തിപ്പറഞ്ഞു, ‘കണ്ണൻ അനുഗ്രഹിക്കട്ടെ’\nകംസവധം കഴിഞ്ഞ കൗമാരഭാവത്തിലാണ് തിരുവാർപ്പ് ക്ഷേത്രത്തിലെ പ്രതിഷ്ഠ. പന്ത്രണ്ടു പ്രാവശ്യം ശംഖു വിളിച്ചു ഭഗവാനെ പള്ളിയുണർത്തണം എന്നാണു കണക്ക്. അതിനുശേഷം കീഴ്ശാന്തി തിടപ്പള്ളിയിലേക്കു കയറും. ഉഷനിവേദ്യം ഒരുക്കാൻ. നട തുറന്നാൽ നിർമാല്യവും അഭിഷേകവുമൊന്നും അധികം നീളില്ല. നീരാളിപൂജ കഴിഞ്ഞു തല മാത്രമേ തോർത്തു. ഉടല് േതാര്‍ത്തുന്നതിനു മുന്‍പേ ഉഷപ്പായസം ശ്രീകോവിലിനുള്ളിൽ നേദിക്കും.\nഇന്ത്യയിൽ ആദ്യം തുറക്കുന്ന ക്ഷേത്രം എന്ന ഖ്യാതിയുള്ള തിരുവാർപ്പ് ക്ഷേത്രത്തിലേക്ക് ഉത്തരേന്ത്യയിൽ നിന്നു ധാരാളം തീർഥാടകർ എത്താറുണ്ട്. തോൾവിരിവുള്ള ചതുർബാ ഹുവായ ഇവിടുത്തെ ശ്രീകൃഷ്ണ പ്രതിഷ്ഠ ഉത്തരേന്ത്യൻ ശിൽപശൈലിയിലുള്ളതാണെന്നും പറയപ്പെടുന്നു. അതിനു പിന്നിലും ചില ഐതിഹ്യങ്ങളുണ്ട്.\n‘‘വനവാസകാലത്ത് പാണ്ഡവർ പൂജിച്ചിരുന്ന ശ്രീകൃഷ്ണവിഗ്രഹമാണ് തിരുവാർപ്പിലേതെന്ന് ഐതിഹ്യം.’’ തിരുവാര്‍പ്പിന്‍റെ െഎതിഹ്യങ്ങള് പുസ്തകമായി സമാഹരിച്ച സ്വാമി വിജയ ബോധാനന്ദ തീർഥപാദര് പറയുന്നു. ‘‘മുഹമ്മയ്ക്ക് അ ടുത്തുള്ള ചാരമംഗലത്ത് ഒരു നമ്പൂതിരി കുടുംബത്തിലേക്ക് വിഗ്രഹം എത്തിപ്പെട്ടു. ദാരിദ്ര്യത്തിലായിരുന്ന ആ നമ്പൂതിരി നിത്യപൂജയ്ക്കു വകയില്ലാതെ വന്നപ്പോള് വിഗ്രഹം വാർപ്പി ൽ വച്ച് വേമ്പനാട്ടു കായലിലൂെട ഒഴുക്കി വിട്ടു. പിന്നീട് ഇല്ലം തീവച്ച് ആത്മഹത്യ െചയ്തുവത്രേ.\nകായലിലൂടെ വാർപ്പിൽ ഒഴുകി നടന്ന വിഗ്രഹം തിരുവാർപ്പിൽ എത്തിയപ്പോൾ െചളിയിൽ അടിഞ്ഞു. ദിവ്യനായ ഒരു സ്വാമിയാർ അതുവഴി സഞ്ചരിക്കവേ വള്ളമൂന്നിയിരുന്ന കഴുക്കോൽ വാർപ്പിൽ തട്ടുകയും വിഗ്രഹമടക്കം വാർപ്പ് കണ്ടെടുക്കുകയും ചെയ്തു. വിഗ്രഹത്തെ വാർപ്പോടു കൂടി കരയിൽ എത്തിക്കാൻ ആമ്പൽ വള്ളികൾ മാറ്റി സഹായിച്ചത് സമീപവാസിയായ ഒരു കാരണവരാണ്. ‘ആമ്പലാറ്റിൽ’ എന്നാണ് ആ കുടുംബം പിന്നീട് അറിയപ്പെട്ടത്.\nക്ഷേത്രഘടനയിലും വ്യത്യാസമുണ്ട് തിരുവാർപ്പിന്. ഉപ ദേവന്മാരാൽ ചുറ്റപ്പെട്ടാണ് ഒട്ടുമിക്ക ക്ഷേത്രങ്ങളും. എന്നാൽ തിരുവാർപ്പിൽ ഉപദേവന്മാരില്ല. വടക്കു കിഴക്കു മൂലയിൽ ഭൂ തത്താന് നട മാത്രമേയുള്ളൂ. ഉഷപ്പായസനിവേദ്യം ഉൾപ്പെടെ ശ്രീകോവിലിലെ എല്ലാ ആചാരങ്ങളും ഭൂതത്താന് ക്ഷേത്രത്തിലുമുണ്ട്. ഉത്സവാഘോഷങ്ങളുടെ ഭാഗമായി ഭഗവാൻ പുറത്തേക്ക് എഴുന്നള്ളുന്ന ആറാം ദിവസം മുതൽ തിരിച്ചെഴുന്നള്ളത്ത് വരെ ഭൂതത്താന് ആണ് ക്ഷേത്രനാഥന്.\nഒൻപതാം നൂറ്റാണ്ടിലാണ് ക്ഷേത്രനിർമാണം നടന്നതെന്ന് ചരിത്രരേഖകൾ സൂചിപ്പിക്കുന്നു. ആയാംകുടി ഏറ്റിക്കട നമ്പൂതിരിയുെട േനതൃത്വത്തിലായിരുന്നു ക്ഷേത്രനിർമാണം. ‘ആശ്ചര്യ ചൂഡാമണി’ എന്ന സംസ്കൃത നാടകത്തിന്റെ ക ർത്താവായ ശക്തിഭദ്രൻ തിരുവാർപ്പ് ക്ഷേത്രത്തിന്റെ സ്ഥാനീയനായിരുന്നു എന്നും കരുതപ്പെടുന്നു.\nചിരി തൂകി, കളിയാടി വാ... വാ... കണ്ണാ\n‘കൊടി കയറ്റി കണി കാണുക’ എന്നതാണു തിരുവാർപ്പ് ക്ഷേത്രത്തിലെ സമ്പ്രദായം. അതുകൊണ്ടുതന്നെ മറ്റിടങ്ങളിൽ ക ണി കാണുന്ന സമയത്തല്ല തിരുവാർപ്പിലെ കണി. വിഷുവിന് ഒരു ദിവസം മുൻപോ ശേഷമോ ആയിരിക്കും ചിലപ്പോൾ ഇവിടെ കണിയൊരുക്കുന്നത്. മേട വിഷുവിനോടു ചേർന്നു വരുന്ന പത്തുദിവസങ്ങളിലാണ് തിരുവാർപ്പ് ക്ഷേത്രത്തിലെ ഉത്സവം.\nതെക്കൻകേരളത്തിൽ ആനയോട്ടം എന്ന ചടങ്ങ് നടക്കുന്ന അപൂർവതയും തിരുവാർപ്പിന് സ്വന്തം. ഗുരുവായൂർ ആനയോട്ടം കഴിഞ്ഞാൽ പിന്നെ, പ്രശസ്തം ഇവിടുത്തെ ആനയോട്ടമാണ്. കൊടിയേറ്റ് ദിവസം തന്നെയാണ് ആനയോട്ടം. തൊട്ടടുത്തുള്ള ശിവക്ഷേത്രത്തിൽ നിന്ന് ഓടിയെത്തുന്ന ആന ക്ഷേത്രമതിൽക്കെട്ടിനുള്ളിലൂടെ ഓടി ശ്രീകോവിലിൽ മൂന്നു വലം വച്ച് തിരിച്ചുപോകുന്നു. കണ്ടു നിൽക്കുന്നവരെപ്പോലും ആവേശത്തിലാറാടിക്കുന്നതാണ് ഈ കാഴ്ച.\nഒരിക്കൽ ക്ഷേത്രത്തിൽ എഴുന്നള്ളത്തിന് ആനയെ കിട്ടാതെ വന്നു. എന്നാൽ കൊടിയേറ്റു സമയത്ത് ഒരു ആന എവിടെ നിന്നോ ഓടി വരുകയും ശ്രീകോവിലിനു ചുറ്റും മൂന്നു തവണ ഓടുകയും ചെയ്തു. ഈ സംഭവത്തിനുശേഷമാണ് ക്ഷേത്രത്തിൽ ആനയോട്ടം തുടങ്ങുന്നത്.\nആറാം ഉത്സവദിവസം നടക്കുന്ന അഞ്ചാം പുറപ്പാടാണ് മ റ്റൊരു അപൂര്‍വ ചടങ്ങ്. ക്ഷേത്രത്തിന്റെ പടിഞ്ഞാറു ഭാഗത്ത് സ്ഥിതി ചെയ്യുന്ന ദേവീക്ഷേത്രത്തിലേക്ക് പുറപ്പാട് തുടങ്ങുകയും അവിടെ ചെന്ന് കൊടി നാട്ടി തിരിച്ചു വരുകയും ചെയ്യുന്നു. കംസവധം കഴിഞ്ഞ് ദ്വിഗ്‌വിജയത്തിന് ഭഗവാൻ നാലുദിക്കിലേക്കും പട നയിക്കുകയും കൊടി നാട്ടുകയും ചെയ്യുന്ന ചടങ്ങിനെ ഓർമിപ്പിക്കുന്നതാണ് അഞ്ചാം പുറപ്പാട്.\nസമയനിഷ്ഠയുടെ കാര്യത്തിൽ ഇത്ര കണിശത സൂക്ഷിക്കുന്ന മറ്റൊരു ക്ഷേത്രമില്ല. ക്ഷേത്ര മതിൽക്കെട്ടിനുള്ളിൽ സൂക്ഷിക്കുന്ന മഴു തന്നെ ഉദാഹരണം. ഏതെങ്കിലും കാരണവശാൽ ശ്രീകോവിൽ നട തുറക്കാൻ കഴിയാതെ വന്നാൽ വാതിൽ വെട്ടിപ്പൊളിച്ച് പൂജയും നേദ്യവും നടത്താൻ വരെ ദേവന്റെ അനുവാദമുണ്ടെന്നതിന്റെ പ്രതീകമാണ് മഴു.\nഒരിക്കൽ തിരുവിതാംകൂർ മഹാരാജാവ് തിരുവാർപ്പ് ക്ഷേത്രദർശനത്തിനെത്തി. പരിവാരസമേതമുള്ള എഴുന്നള്ളത്തായിരുന്നെങ്കിലും എത്തിയപ്പോഴേക്കും ക്ഷേത്ര നട അടച്ചിരുന്നു. രാജാവിനുവേണ്ടി വീണ്ടും നട തുറക്കാൻ മേൽശാന്തി തയാറായില്ല. ക്ഷേത്രത്തിന്റെ ആചാരങ്ങൾക്ക് വിരുദ്ധമായി ഒന്നും ചെയ്യാൻ തനിക്കാകില്ലെന്നായിരുന്നു അദ്ദേഹത്തിന്റെ വാദം. മേൽശാന്തിയുടെ തല തെറിച്ചു എന്നു തന്നെ ജനങ്ങൾ കരുതി. എന്നാൽ രാജാവ് മേൽശാന്തിയെ വിളിച്ച് ഒരു സ്വർ ണമോതിരം സമ്മാനമായി നൽകി.\nതുളസിക്കതിർ നുള്ളിയെടുത്തു കണ്ണനൊരു മാലയ്ക്കായി...\nഇന്ത്യയിലെ ഒട്ടുമിക്ക ക്ഷേത്രങ്ങളും ഗ്രഹണ സമയങ്ങളിൽ അടച്ചിടുമ്പോൾ തിരുവാര്‍പ്പ് ക്ഷേത്രം മാത്രം തുറന്നിരിക്കും. ഗ്രഹണ സമയം പ്രധാനകവാടം അടച്ചിടും. ക്ഷേത്രത്തിന് ഉ ള്ളിൽ നിൽക്കുന്നവർക്ക് പുറത്തേക്കോ പുറത്തു നിൽക്കുന്നവർക്ക് അകത്തേക്കോ പ്രവേശനമില്ല.\nമഹാത്മാഗാന്ധി ദർശനം നടത്തിയ കേരളത്തിലെ ക്ഷേത്രങ്ങളിൽ ഒന്നാണു തിരുവാർപ്പ്. ക്ഷേത്രപ്രവേശന വിളംബരം പുറപ്പെടുവിച്ച തിരുവിതാംകൂർ മഹാരാജാവ് ശ്രീചിത്തിരതിരുനാളിന്റെ ക്ഷണപ്രകാരമാണ് അദ്ദേഹം തിരുവാർപ്പ് ക്ഷേത്രം സന്ദർശിച്ചത്. വൈക്കത്തു നിന്നു കോട്ടയത്ത് എത്തിയ ഗാന്ധിജി തിരുവാർപ്പിന്റെ അതിർത്തി വരെ കാറിൽ സഞ്ചരിച്ചു. അവിടെ നിന്ന് രണ്ടു വള്ളങ്ങൾ കൂട്ടിക്കെട്ടിയ ചങ്ങാടത്തില് തിരുവാർപ്പ് ക്ഷേത്രത്തിലേക്ക്. ക്ഷേത്രപ്രവേശനം നിഷേധിക്കപ്പെട്ടിരുന്ന സമുദായക്കാരോടൊപ്പം ദർശനം നടത്തിയ ശേഷമാണ് ഗാന്ധിജി പ്രസംഗം ആരംഭിച്ചത്.\nആറും തോടും അരഞ്ഞാണം ചുറ്റിയ ഗ്രാമമാണ് ഇന്നും തിരുവാർപ്പ്. മൺപാതകളും കൈത്തോടുകളും ധാരാളം. വീടിനു മുന്നിൽ വള്ളങ്ങൾ നിരന്നിരിക്കുന്നതു കാണാം. പിന്നെ, ആൽമരങ്ങളും തണൽവഴികളും തണുത്ത കാറ്റും.\nഒരു മയിൽപ്പീലിയായി ഞാൻ...\n‘വിളക്കെട’ എന്ന് അറിയപ്പെടുന്ന വിളക്കെടുപ്പ് തിരുവാർപ്പ് ക്ഷേത്രത്തിൽ മാത്രമുള്ള അപൂർവ വഴിപാടാണ്. ഒരിക്കൽ െകാടിയേറ്റ് സമയത്ത് കൊടിക്കൂറ കൊടിമരത്തിലേക്ക് കയറുന്നില്ല. കാരണം അന്വേഷിച്ച് പ്രശ്നം വച്ചു.\nഗോപസ്ത്രീ സങ്കൽപത്തിൽ ഒരു പെൺകുട്ടി കത്തിച്ച വിളക്കുമായി കൊടിമരച്ചുവട്ടിൽ വേണമെന്ന് പ്രശ്നത്തിൽ തെളിഞ്ഞു. തുടര്‍ന്ന് തൊട്ടടുത്തുള്ള നായർ തറവാട്ടിൽ നിന്ന് ഒരു ബാലികയെ വിളക്കു കൊടുത്ത് കൊടിമരച്ചുവട്ടിൽ നിർത്തുകയും ചെയ്തു.\nഈ സങ്കൽപ്പത്തിലാണ് ഇന്നും തിരുവാർപ്പിൽ വിളക്കെടുപ്പ് നടക്കുന്നത്. നായർ കുടുംബങ്ങളിലെ നാലിനും പത്തിനും ഇടയ്ക്ക് പ്രായമുള്ള ബാലികമാരാണ് ഈ ചടങ്ങില് പങ്കെടുക്കുക. ഇവര് ഉത്സവത്തിന് പത്തു ദിവസം മുൻപേ വ്രതാനുഷ്ഠാനം തുടങ്ങുന്നു. ഒന്നാം ഉത്സവദിവസം മുതൽ പത്തുദിവസം ബാലികമാർ ക്ഷേത്രത്തിനു ചുറ്റുമുള്ള വീടുകളിൽ താമസിക്കും.\nഅതിരാവിലെ എഴുന്നേറ്റ് കുളി കഴിഞ്ഞ് തലമുടി ഉച്ചിയിൽ കൊണ്ട കെട്ടുന്നു. കണ്ണെഴുതി ചന്ദനം കൊണ്ടു കുറി വരച്ച് വിവിധ നിറങ്ങളിലുള്ള കുങ്കുമം കൊണ്ട് പൊട്ടുകുത്തും. പിന്നീട് അലക്കിതേച്ച പുടവ തറ്റുടുത്ത് സ്വര്‍ണാഭരണങ്ങൾ അണിഞ്ഞ് ശ്രീകോവിലിൽ എത്തുന്നു.\nകൊടിയേറ്റിനു മുൻപ് കൊടിമരത്തിന്റെ വടക്കുവശത്ത് ബാലികമാർ അണിനിരക്കും. ക്ഷേത്രത്തിൽ നിന്നു കൊടുക്കുന്ന വിളക്കാണ് തെളിക്കുന്നത്. അഞ്ച്, ഏഴ്, ഒൻപത് ക്രമത്തിലുള്ള തിരികള് വിളക്കിലുണ്ട്. വള്ളത്തിന്റെ ആകൃതിയിൽ നിർമിച്ച മരക്കാലുകളോടു കൂടിയ വിളക്കുകളാണ് ഉപയോഗിക്കുന്നത്. ഉത്സവം കൊടിയേറിയാൽ കൊടിയിറങ്ങുന്നതുവരെയുള്ള പ്രധാനചടങ്ങുകളിൽ വിളക്കേന്തിയ ബാലികമാരും ഉണ്ടാകും.\nഓരോ ദിവസവും ഓരോ രീതിയിലാണ് തറ്റുടുപ്പും അ ലങ്കാരവും. അഞ്ചാം പുറപ്പാട് ദിവസം ബാലികമാർ ചുവന്ന വസ്ത്രങ്ങളാണ് അണിയുന്നത്.\nകംസവധം കഴിഞ്ഞ് ക്ഷീണിതനായ ശ്രീകൃഷ്ണൻ കൽത്തുറുങ്കിൽ അമ്മയെയും അച്ഛനെയും കാണാൻ ചെന്നു. അമ്മയെ കണ്ടപ്പോഴേ എല്ലാ മക്കളെയും പോലെ ക ണ്ണനും പറഞ്ഞു. ‘അമ്മേ, വിശക്കുന്നു.’ പക്ഷേ, കൽത്തുറുങ്കിലെ രുചി കുറഞ്ഞ ആഹാരമെങ്കിലും അമ്മ ദേവകി വിളമ്പി കൊടുത്തപ്പോൾ കണ്ണൻ അത് ആസ്വദിച്ചു കഴിച്ചു. ആ സ്വാദ് ഇന്നുമുണ്ട് തിരുവാർപ്പിലെ ഉഷപ്പായസത്തിന്. (ഒഷ എന്നും പറയും). ‘‘പായസത്തിന് രുചി കൂട്ടുന്ന ചേരുവകളൊന്നും ഇവിടെ ഉപയോഗിക്കാറില്ല. അരിയും ശർക്കരയും കദളിപ്പഴവും നെയ്യും നാളീകേരവും മാത്രമാണു ചേരുവകൾ. പക്ഷേ, ഇവിടത്തെ ഉഷനിവേദ്യത്തിന്റെ രുചി അത് മറ്റൊരു അദ്ഭുതമാണ്.’’\nക്ഷേത്രോപദേശക സമിതി പ്രസിഡന്റ് ഷിബു ചെറുവീട്ടിൽ പറയുന്നു. ‘‘വർഷങ്ങൾ കാത്തിരുന്നാൽ മാത്രമേ ഉഷനിവേദ്യം നടത്താനാകൂ. 2033 വരെയുള്ള ബുക്കിങ് ഇപ്പോഴേ കഴിഞ്ഞു. ’’


Google Street view Let you Tour to the CERN lab, ദൈവകണത്തിന്റെ പരീക്ഷണ ശാലയില് ഗൂഗിള് സ്ട്രീറ്റ് വ്യൂ - Malayalam Gizbot\nദൈവകണത്തിന്റെ പരീക്ഷണ ശാലയില് ഗൂഗിള് സ്ട്രീറ്റ് വ്യൂ\n| Published: Saturday, September 28, 2013, 13:58 [IST]\nലോകത്തിന്റെ ഉത്പത്തിയെ കുറിച്ചറിയാന് ശാസ്ത്രലോകം പരീക്ഷണം നടത്തുന്ന ഭൂമിക്കടിയിലെ തുരങ്കം ഒടുവില് പുറംലോകം കണ്ടു. ഗൂഗിള് സ്ട്രീറ്റ് വ്യൂ ആണ് അമ്പരപ്പിക്കുന്ന ഈ പരീക്ഷണശാലയുടെ ചിത്രങ്ങള് പ്രസിദ്ധപ്പെടുത്തിയത്.\nകോടിക്കണക്കിന് രൂപ ചിലവിട്ട് ഭൂമിക്കടിയില് കിലോ മീറ്ററുകള് ആഴത്തില് സ്ഥാപിച്ചിട്ടുള്ള തുരങ്കത്തിലാണ് പരീക്ഷണങ്ങള് നടത്തിയിരുന്നത്. ഇതുമായി ബന്ധപ്പെട്ട ശാസ്ത്രജ്ഞര്‍ക്കു മാത്രമെ ഇവിടേക്ക് പ്രവേശനമുണ്ടായിരുന്നുള്ളു.\nഅതുകൊണ്ടുതന്നെ ഉള്ളിലെ പരീക്ഷണങ്ങള് എങ്ങനെ എന്ത് എന്നൊന്നും സംബന്ധിച്ച് അധികമാര്‍ക്കും അറിവുണ്ടായിരുന്നില്ല. ജനീവയിലാണ് യൂറോപ്യന് ഓര്‍ഗനൈസേഷന് ഓഫ് ന്യൂക്ലിയര് റിസര്‍ച്ച് ഈ പരീക്ഷണ ശാല സ്ഥാപിച്ചിരിക്കുന്നത്.\nഭൂമിക്കടിയിലെ മറ്റൊരു ലോകം തന്നെയാണ് ഇത്. ഗൂഗിള് സ്ട്രീറ്റ് വ്യൂ പ്രത്യേകം തയാറാക്കിയ വാഹനത്തില് സഞ്ചരിച്ചാണ് ഭൂമിക്കടിയിലെ ഈ പരീക്ഷണ ശാലയുടെ പനോരമിക് ചിത്രങ്ങള് എടുത്തത്. ഈ ചിത്രങ്ങള് കാണുന്നതിനായി താഴേക്ക് സ്‌ക്രോള് ചെയ്യുക.\nStory first published: Saturday, September 28, 2013, 13:58 [IST]